
18 Octombre. 


Mă vizitează Deşliu, căruia i se pare că e încă popular în 
Dâmboviţa. Vorbeşte de planurile unirii cu partidul na- 
tional (care, o ştiu de aiurea, s'a derobat). 


19 Octombre. 


Seara la Legația franceză. Invitaţii pentru a întâlni pe 
mareşalul Foch. Ii sunt prezintat şi-i spun că oricine-l vede 
trebuie să-i zică aici: „mulţumesc“. Amintesc că e membru 
al Academiei. Nu se declară prea onorat de aceasta: nici 
nu merge pe acolo. — Totuşi la alegerea lui Pierre de No- 
ihac. — Aceia da: erau contra lui prea mulţi ştiinţifici. 


Mai lungă convorbire cu Berthelot, caruia la Alba-lulia, 
în catedrală, îi spuneam că la laşi erau mai puţini cari 
credeau. Marghiloman e: de faţă. Felicit pe Daeschner. 
— Pas encore Stere? — Dacă doreşti, şi preşedintele Con- 
siliului o recomandă... Când o spun şi lui Petain, el răs- 
punde că noi l-am iertat mai curând. 

Lungă convorbire cu Ştirbei. Nu acordă importanţă a- 
tenţiilor regale faţă de Marghiloman şi Averescu. Nunciu- 
lui Marmaggi, care spunea Regelui, ca scuză,"că a stat 
lângă Primat, i se răspunde: „Da, Mitropolitul nostru e un 
om cu spirit larg şi -tolerant“. 

20 Octombre. 


Şedinţă la Academie. Onciul face lauda Regelui, pe care 
în 1919, după ce cu un an înnainte dezaprobase înain- 
tea ofiţerilor germani războiul, îl prezenta ca pe ultimul 
monarh, căci prinții nu pot avea copii... Cetesc din căr- 
tile mele despre Rege şi Regina. Privesc în ochi pe acei 
cari i-au trădat şi jignit. E şi aceasta o satisfacție. Strâng 
mâna lui Coandă, care e de față, şi lumea-l aplaudă. 


21 Octombre. 


Innainte de a pleca la Văleni, convorbire cu Arturo Calza, 
de la „Giornale d'Italia“, despre necesitatea legăturii Italiei 
cu noi, cari peste câteva decenii vom domina, prin situa- 
ţia geografică, numărul populaţiei şi valoarea de rasă, 
toată Peninsula Balcanică. Rămâne ca el să lucreze pentru 
ca între cele două naţii să nu fie numai intermitente efu- 
ziuni sentimentale. 


92 Octombre. 


I. Brătianu adună majorităţile şi li vorbeşte absolut mo- 
narhic. Cu Lloyd George se deprinsese, şi Lloyd George 
cu dânsul. De opoziţie nu-i pasă... Guvernul e tare... Foaia 
clandestină a naționalităților din Ardeal, în schimb, anunţă 
apropiata venire la putere a acestora, cu un „girant“ din 
Vechiul Regat, care ar putea îi Averescu, Marghiloman 
ori — eu! 

Din parte-mi, am spus acum trei zile lui Sever Dan că 
nu discut politică cu ei. Dacă d. Vaida vrea, cum a spus-o 
în Banat, „Ardealul pentru Ardeleni“, să ni dea voie să-i 

retrimetem pe toţi Ardelenii deveniți aici milionari şi oa- 
meni de samă. 
* 


Deschiderea Camerelor. Se depun proiectele de lege. Vin- 
tilă Brătianu crede că a rezolvit momentan cu un spor de 
pomană chestia funcţionarilor. Camera e rece la prezintarea 
proiectelor lui. 

Orleanu ceteşte elogiul lui Take Ionescu, cu prilejul de- 
clararii ca vacant a Scaunului său ardelean. 


24 Octombre. 


Fac propunerea de a se da o casă cu un lot de pământ 
lui Berthelot. Ministrul Constantinescu primeşte cu plăcere, 
în numele Guvernului. Camera votează fără trecere in sec- 
țiuni. Constantinescu duce legea la Senat. Aici Pangrati o 
susține. Generalul Lambru protesta în culise: Francezii mar 
fi făcut nimic.... 

Legea sporului funcţionarilor. E atacată de Pistiner, de 
Saşi. Se propun lărgiri de rivalul lui Mihalache la Muscel, 
un învățător gras, cu gesturi de demagog. Eu fac să se ob- 
serve că se acordă o hârtie depreciată care prin acest fapt 
însuşi se va deprecia şi mai mult şi că altceva era de fă- 
cut: lovirea scumpetei artificiale. Dar pentru aceasta ar tre- 
bui autoritatea morală şi, ca bază a ei, o situaţie legală. 
Vintilă Brătianu face, potolit, o serie de scuze pentru a 
trece la teoria sa economică; salvarea ţerii prin creşterea 
puterii de cumpărare a leului. Mi-o spune şi în particu- 
lar; el crede că în aceasta rezidă toată chestia. Sasu, în 
cursul vorbirii mele, a făcut o intervenţie nenorocită, pre- 
tinzând, faţă de preţul formidabil al unturii, că nu s'au 
exportat porcii exportabili. Atacă primăriile, care mau fă- 

cut aprovizionarea, şi subliniaza. Raspund aratând că toate 
acestea nu explica teribila specula de azi. 

Legea se votează într'o absoluta dezordine. Bietul pre- 
şedinte cere faţiş indicaţii de la Guvern. 


25 Octombre. 


Intreb la Camera pe ministrul de Externe cu privire la 
declaraţiile ce a făcut în comisia respectiva asupra discursu- 
lui deputatului ungur Szilagyi, care a strigat ca Ardealul va 
fi luat şi prin mijloace legale, subterane, iar Guvernul a 
tacut în fața provocarii. 

I. Matei, din Cluj, întrebuințeaza prilejul pentru ca sa 
atace partidul naţional (declaraţiile lui Vaida fusesera re- 
produse de Szilagyi). Ii observ acestui tânar, care la Iaşi 
în refugiu îmi cerea o slujba şi, când i-am indicat îrontul, a 
disparut, ca nu el, ci acei oameni, greşiţi azi, ni-au dat 
Ardealul. Moşoiu, pe care nu-l disting, striga ca Ardealul 
l-a luat Regele cu armata. Rasping lecţia. Majoritatea 
urlă. 

Duca promite sa raspunda a doua zi. E, îmi spune el, 
numai „actul I-iu“. Al doilea va veni dupa conferința de 
la Lausanne. 

Se votează în dezordine. Prind pe primarul Iașilor voind 
să strecoare făra împărţirea proiectului nu ştiu ce masura 
privitoare la budgetul Sf. Spiridon. 

O schimbare la legea agrara aduce multe atacuri din 
majoritatea lui Constantinescu. 


E 


Maniu a vrut să-mi vorbească azi dimineaţa. I-am raspuns 
că „nu mă simt în stare a influența negocierile cu parti- 

dul ţerănesc pe care-l consider ca o colecţie de arivişti“. So- 
ţia mea a comunicat raspunsul. Am refuzat sa revin asu- 
pta lui. 

Cu câteva momente înainte Marin Ştetănescu-mi arată 
ca Maniu explica raporturile lui cu ţerăniştii, partid po- 
pular, prin aceia că ai lui, supuşi la ispite liberale, nu mai 
pot rabda. E vorba însă de o tovărăşie de opoziţie. La Gu- 
vern, îi va trage pe sfoara.... 


26 Oclombre. 


Fac pe Țoni sa interpeleze în chestia chiriaşilor saraci, 
şi ca un raspuns la odioasa campanie pe care „Aurora“ te- 
ranista o duce contra mea, ca autor al evacuarilor. 

El întreaba dupa îndemnul mieu şi cu privire la decora- 
rea lui Mihalyi Peter, azi deputat român, odata aparător 
al integritaţii regatului milenar. 

Vine chestia Szilagyi. Invitat de preşedinte a desvolta o 
interpelare, ma mulţamesc a repeta întrebarea. „Suntem 
unde suntem pe dreptul nostru şi suntem în stare a-l a- 
para contra oricui.“ 

Intervine Matei, cu atacuri contra partidului naţional. Ti- 
mid, fara talent, deplorabil şi veninos. Ii strig ca „se 
uresc între ei mai rau ca oamenii de rase deosebite“ şi 
parasesc incinta. Il dezaproba mulţi liberali, cari fac tot aşa. 
Al. Lapedatu spune ca a cautat în zadar sa-l împiedece: 
Trifon singur trebuia sa vorbeasca. Discursul acestuia e 
consacrat numai luptei cu partidul naţional, în care a fost 
el însuşi o viaţa; Ungurilor li recomanda o conlucrare paş- 
nica. Dulceag şi romantic. Apoi un deputat ungur declara 
ca ai lui vor fi loaiali daca li se acorda autonomia; ori- 
cum, vor lucra îaţiş. Leonte Moldovan repeta spusele mele, 
criticând deviarea discuţiei. Reuţ din Bucovina crede ca 

trebuie să se amestece: € conciliant şi el. Cetesc declara- 
ţiile eategorice ale lui M. Popovici menite a scuza parti- 
dul naţional. In sfârşit are cuvântul Duca, I. Brătianu find 
de față: are accente tari. Promite a lua informații şi a 
trage consecinţe din tăcerea Guvernului unguresc. 

Sesiunea se închide. 

Văjtoianu-mi spune că a aflat de telegrama unui ţeră- 
nist către Madgearu prin care-i spunea că naţionalii tra- 
tează cu takiştii. In şedinţă Brătăşanu manifestă contra 
demagogiei agrare a noastre. 

Tot de la Văitoianu aflu că, la numirea unui membru în 
Consiliul averilor grănicereşti, Bănăţenii se propuneau fie- 
care pe sine! 


* 


Prințul ar fi sä plece la Paris cu o misjune militară pen- 
tru informaţii. 


27 Octombre. 
Un deputat armean vine la mine ca să stăruie pentru 


primirea în ţară a 300 de copii din naţia sa, aflători la 
Constantinopol. 


Reginei Elisabeta, întoarsă la Atena, i se dau făţiş în- 
drumări ca să-şi reţie soţul în margenile Constituţiei. Doi 
fraţi ai Regelui sunt arestaţi. 

29 Ociombre. 


Duca trece, seara, la mine pentru a-mi cere să răspund -— 

eu însumi am dat suggestia lui Nistor — la calomniile 
broşurilor ungureşti, 

La Pesta legația noastră nu mai dă paşapoarte. Ungurii 
răspund cu aceiaşi măsură. 


29 Octombre. 


Conferinţă la liceul Lazăr unei societăţi „Buciumul', de 
elevi şi studenţi, despre „Ce cultură ni trebuie“. 


* 


Discuţie la Liga Culturală asupra ofertei lui Blank de 
a-şi ceda acţiunile sale, în valoare de 2.000.000, la Tea- 
trul Popular, Ligei. Teatrul e aproape de îaliment din cauza 
nepriceperii şi cheltuielilor nesăbuite. Blank, evident, caută 
să scape. Mulţi cred că nu trebuie să primim. Rămâne să 
cer ajutor Statului pentru a putea lua sarcinile. 

Oraşul e aproape impracticabil. O îmbulzeală nebună prin 
noroiu. Consiliul Comunal e compus din oameni fără pri- 
cepere şi autoritate. Primarul s'a dus la asociaţia „Prevede- 
rea Socială“ ca să-i ceară concursul! 


Mussolini e chemat să dea Italiei un guvern fascist. 
2 Novembre. 


Teodor Buradă, trimeţându-mi al doilea volum din „„Is- 
toria Teatrului în Moldova“ — la 84 de ani pregăteşte al 
treilea! — îmi scrie duios despre nevoile lui şi ale familiei 
lui, 

4 Novembrc. 


Spre Craiova. 
5 Novembre. 


Incep conferinţile la Universitatea populara craioveana. 


Adunare cu aderenţii noştri doljeni şi bănaţeni. 
Mulţi ţerani, foarte călduroşi. HAdvocatul Ştefanescu- 
Goiceanu ţine o frumoasă cuvântare, de orator experimentat. 


6-7 Novembre. 


Continuarea conferinţelor la Craiova. 

In seara de 7 spre Caracal, pentru deschiderea Ateneului 
de acolo. Vorbesc despre „Ce putem lucra împreuna“. A- 
rat că, faţa de slabiciunea Statului de dupa războiu, so- 
cietatea insaşi trebuie sa se ajute. Foarte mult public. Mi 
se atrage atenţia ca n'am vorbit de la 1906 la Caracal. 
Câte schimbari de atunci! 


8 Novembre. 


Spre Lugoj. La Caransebeş îmi iese înnainte profesorii 
şi şcolile. (In tren e şi Stamboliischi, care-şi închipuie că 
manifestaţia e pentru el.) La Lugoj aceiaşi admirabila pri- 
mire. Şcolile sunt înşirate pâna în mijlocul oraşului: şi cele 
straine. 

Episcopul unit Niculescu, dată fiind atitudinea mea față 
de greşelile Bisericii lui, a plecat la Sibiiu. 

La Sibiiu s'a discutat candidatura mea la prezidenţia 
Asociației, pusa de Goga. In „comisia de candidare“ am 
avut, se pare, şase-şapte voturi contra lui Goldiş, candidat 
politic al partidului naţional, care a avut nouă. Rezultatul a 
fost contestat. S'a cerut votarea pe faţa. Conducerea — 
naţionali; şi uniţii — a scapat fixând provizoratul pe un an 
al bătrânului Octavian Russu. Nu s'a fixat nici locul con- 
gresului viitor: naţionalii voiau Baia-Mare pentru a fi, în 
acest loc strain, cât de puţini alegatori. 


* 


Studenţii de la Fontenay-aux-Roses demonstrează contra 
noului sistem de a li se servi bursa în lei, pe care-l pro- 
punea ministrul de Instrucție. Vreau şi bursa şi schimb. E 
desgustatoare pretenţia tineretului de azi, caruia în nimic 
nimic nu-i ajunge! 

Ministrul li admite situaţia de până acum. 


10 Novembre. 


Ataşatul comercial al Statelor-Unite vin sa se informeze 
asupra proiectului de Constituţie şi asupra intenţiilor cu 
privire la subsol. 


Cineva-mi spune ca Vaida n'a vrut sa colaboreze la nu- 
marul pentru Avram lancu al „Transilvaniei“, fiindca ar 
îi stat alaturi de mine. 

* 

Țerăniştii îşi reieau libertate de acţiune față de partidul 
naţional, care nu li-a dat răspunsul „în termin“. 


11 Novembre. 
Spre Bârlad. 


x 


Ajung seara; întuneric, noroiu groaznic; stare de lucruri 
mai rea decât acum douăzeci de ani. Săteni la gară, cu un 
steag care mi se spune că înseamnă lupta contra adventis- 
mului, strecurat, din cauza insuficienţei preoţilor, în cel puţin 
cinci sate şi în mahalalele oraşului. Preotul Ghişa, care în- 
cepuse o contra-acţiune, s'a mutat apoi la Craiova. Acuma, 
nimeni nu mai luptă contra unui curent care duce la refuzul 
serviciului militar. 

La conferinţă mulţi Evrei. Dăunăzi, elevi de liceu au 
spari geamurile aici. Cursul inferior al liceului e deci oprit 
de la conferința mea. Vorbesc despre misiunea Ligei Cul- 
turale, în relaţie cu trecutul Bârladului. Mulţi Evrei în asis- 
tenţă: li cer patriotism şi conlucrare, dezaprobând bru- 
talităţile contra lor. 

Liberalii, în frunte cu un advocat Gr. Vasiliu, zis Pot- 
coavă, vroiau să-mi dea o „recepţie“ la Prefectură, o con- 
ferinţă la un public „select“ şi retrimeterea cu cel mai a- 
propiat tren. Prietenii miei au pregătit un public imens, 
foarte călduros. 


12 Novembre. 

A doua zi, spre Galaţi. 

Aici formarea „Federaţiei Dunării-de-jos“ (cu secţii la 
Tulcea, Ismail, Brăila). Mulţi săteni, foarte călduroşi. Lă- 
muresc şi atitudinea noastră faţă de provinciile liberate: 
vom trebui să întrâm în Ardeal pentru a combate ţerănismul, 

în Basarabia pentru a face pacea, în Bucovina pentru so- 
coteala cu Nistor. 

Masă comună. 

După amiazi, festival al Ligei Culturale, cu participarea 
corului din Ismail (mai mult Ruşi şi Evrei). Vorbesc, la 
sfârşit, despre ce pot fi Galaţii acum, pe Dunărea liberă. 

Apoi ceaiu la Liga. Nuntă la prietenul nostru G. Io- 
nescu. Aflu pe sora mirelui, ţerancă de la Sascut, cu port de 
Mehedinţi. Vechiul port al coloniştilor se păstrează şi peste 
secole... 

13 Novembre. 


Deschiderea conferinţilor Universităţii populare. Vorbesc 
despre nevoia şi metoda lor înnaintea unui foarte mare pu- 
blic. E sala în care, acum câteva luni, mă huiduiau agenţii 
liberali. 

Seara, masă oferită de „intelectuali“. Vorbesc: o foastă 
elevă a mea, d-na Zaharia, magistratul Bogdan de la socie- 
tatea „Bibliotecii ardelene“, care vrea să ridice Palatul Cul- 
tural, Lenguceanu, ginerele lui Duiliu Zamfirescu, apoi şe- 
ful socialiştilor, care critică aspru cluburile de joc de cărţi, 
Haimovici, cu societatea „Ronetti Roman“, o doamnă pentru 
drepturile femeilor. Li recomand cultura activă şi practică. 
singura capabilă de a ne apropia. 


15 Novembre. 
Goga-mi scrie cu privire la o alegere recentă o scri- 
soare din acelea asupra cărora nu se poate trece uşor pentru 
a reveni la injurii. Acuză de politicianism — şi-l cred — 
pe ceilalți. 
* 


Dr. Dobrescu de la Braşov e arestat pentru că a insultat 

pe un judecator, trimiţându-l, cu huiduieli, în „Vechiul Re- 
gat“. 


16 Novembre. 


Un ziarist îmi spune ca Lupu anunţă întoarcerea din 
America. 

„România“ din Cleveland, în care se publică seria de ca~ 
ricaturi insultatoare a lui Radu Cosmin, „Babylon“, da 
darea de samă a unei conferinţe a d-rului, în care promite 
a „sparge capul“ duşmanilor sai. 


* 


Deschiderea cursului preotului N. Popescu, cu o frumoasă 
cuvântare — şi curagioasa. Asistă episcopul de Râmnic 
şi mulţi preoţi. 

* 


Votam la Senat ca profesor titular de slavistica pe Cancel. 
17 Novembre. 


Un redactor de la „Libre Parole“. A fost în Ungaria. 
Aici la noi i sa spus, de Duca şi alții, că orice încurajare 
a Ungariei, în orice domeniu, ar fi considerată ca un act de 
neprietenie fața de noi. In Sofia a vazut goana dintre 
wranghelişti şi sovietişti. Regele Boris i-a spus că e impo- 
sibil ca Slavii sa nu adaposteasca pe Slavi. Dar, iată, ei 
se omoara între ei. Un trimes al Sovietelor scoate un Ziar 
prin care chiama pe anti-sovietişti şi mai ales pe Cazaci a- 
casă. Ajunşi acolo, sunt executaţi. El însuşi e omorit ca 
pedeapsă. 

La noi constată totala desorientare la Externe. Ca toţi 
ceilalţi, vorbeşte de necesitatea unor subvenţii. 


18 Novembre. 


Generalul Petain, care trebuie sa plece în Franţa, defi- 
nitiv, vine sa-mi comunice starea armatei noastre. 

O gaseşte dezastroasa. Tot ce trebuie pentru o nouă ca- 
tastrofa ca aceia din 1916. N'avem muniții. Ele nu ni pot 
veni prin Italia, dubioasa, prin Strâmtori, care pot fi în- 
chise. Orice Rusie va dori sa ne atace, pentru Basarabia. 
Crede chiar ca sovietiştii ar putea să încerce o demonstraţie. 
Nam îi în stare sa rezistam opt zile, cu obuze care ar 
trebui data în apa. N'ar fi macar vreme ca prietenii din 
Apus sa ni vie în ajutor. Iar, daca nu putem rezista, cance- 
lariile s'ar închina înaintea faptului îndeplinit. 

Arsenalul nu valoreaza decât ca loc central în Bucureşti. 
Comanda în strainatate cere garanţii. Fusese vorba, acum 
câteva luni, de dânsele, dar s'a' parasit ideia. Şi Averescu 
luase mai mult pentru armata. La încoronare s'au tăcut din 
ciupeli trei divizii îmbracate: e ca acela care la o primire 
imprumuta vase de la vecini. 

Ar trebui reduse diviziile, pentru economie şi concentrare, 
la patrusprezece. 

Ar ajunge în comparaţie cu Franţa. Salariile ofiţerilor si- 
lesc pe cei mai buni la retragere. Nu se prezintă candidaţi la 
şcolile militare. Generalul Stratilescu e demodat, Cristescu, 
bun înca, n'are curaj; Samsonovici şi Cihoski ar îi oameni 
moderni. 

Va vorbi şi Regelui. Dar la Curte e o atmosfera defa- 
vorabila Franciei. Regina favorizeaza pe Englezi, Princesa pe 
Greci. Daeschner nu e invitat niciodata, fetele lui nu ţin 
companie princesei Ileana. Princesa Moştenitoare a stat 

la încoronare tot timpul mesei lângă Foch fără a-i vorbi 
un cuvânt. 

Toată lumea ştie ce valorăm supt raportul militar. O 
campanie de presă, o interpelare-i par necesare. 

Cu inima zdrobită mă gândesc la cea din urmă. Dar caut 
întâiu pe generalul Mărdărescu. 

II aflu, tot seara, la Prezidenţia Consiliului, unde conti- 
nuă jucăria pretențioasă a Constituţiei nouă. li arăt cele a- 
flate ca şi cum le-aş fi cetit în rapoartele a dot ataşaţi mi- 
litari străini. Generalul spune că e sătul de activitatea u- 
nor oameni cari sunt nişte simpli agenţi de comerţ. 

li arăt teribila răspundere ce are. Dacă ministrul de Fi- 
nanţe îi refuză creditele, e dator să se retragă şi niciun ge- 
neral să nu-i iea locul. Cel ce a dus armata noastră la Bu- 
dapesta nu poate să prezideze la o desfacere care ne-ar 
duce în munţi sau la Dunăre. 

El continuă a crede că, şi dacă am fi atacați, am putea 
rezista. „Cu o divizie a mea răsping trei de-ale bolşevici- 
lor.“ Ei ar îi incapabili de altceva decât de incursie, care 
ar fi îndată răspinsă. Ungurii, tot aşa. 

E adevărat că lipsesc muniţiile. E pe punctul de a le 
avea, de şi nu poate spune din ce parte. Cheltuielile de 
refacere ar ajunge sute de miliarde; ele trebuie repartizate 
pe mai mulţi ani, în cursul cărora am avea şanse de li- 
nişte. 

Revin spunându-i că |. Brătianu se consola că avem, 
în 1916, mai puţine tunuri decât Bulgarii şi generali pe 
cari, dacă s'at arăta neindestulători, i-ar înlocui (dar, spu- 
neam eu, dacă până atunci fac o boaţă?). Şi el era sigur 
că Bulgarii nu-l atacă şi la vestea, primită la telefon, eu 
fiind de faţă, că Bulgarii au atacat pe generalul Teodo- 
rescu, spunea că nu se teme, căci unei brigăzi îi poate o- 
pune 0 divizie. 

Rămâne să vie la mine Marţi. 

Nu sunt pe deplin asigurat. Tânărul ofiţer cu care mă în- 
torc, de la Ministeriul de Războiu, vorbeşte şi el de posibili- 
tatea unei noi catastrofe ca la 1916, de miseria ofiţerilor, 
de generali pentru paradă, etc. 


19 Novembre. 


La Râmnicul-Sărat, pentru ọ conferinţă a Ligii, despre 
„Disciplina Democraţiei“. Aceiaşi lume enormă. Şi ţărani 
de-ai noştri. Unul dintre ei, Radu Roşu, vorbeşte apoi fru- 
mos despre farul care li trebuie şi dă o definiţie care s'ar 
putea trece ca model de inteligenţă populară. 

In fundul sălii, supt pretext de învălmăşeală, se încearcă 
o manifestaţie ţărănistă. 


+ 


La întors, Petrovici, din Iaşi, în tren. Asigură că Ave- 
rescu trăieşte restrâns, ruşinos de restrâns. Zvonurile că 
a cumpărat casa Suţu sunt o infamie. 


21 Novembre. 


Ziua de nume a lui Mihai Viteazul. La slujba de la Mi- 
hai-Vodă asistă ministrul de Războiu, generalii Stratilescu, 
Holban, Dragu şi Nicoleanu, şcolile şi foarte multă lume. 
Slăbitul episcop Teofil slujeşte cu o înduioşătoare blân- 
deţă. Cuvântarea o face, în termini de un dârz erosim, 
colonelul Manolescu. 

Seara, la conferință pe care o anunţase despre Mihai 
profesorul C. Moisil — nimeni. Eram doisprezece de-ai 
casei. Nu s'a vorbit. 

La biserică un maior ieşia cu soţia. Venise, spunea, „să 
asculte puţină muzică buna“, şi nu i-a plăcut corul. 


x 


Tachiştii şi-au închinat steagul înnaintea naţionaliştilor ar- 
deleni şi se cred stapânii Vechiului Regat. 

Gh. Kirileanu-mi spune ca ar avea şi ei fagaduielile lor 
de la Curte. Şi ei! 

Vestea „marelui eveniment“ o dă în litere enorme „E- 
poca“ lui Gr. Filipescu. 


22 Novembre. 


Dupa rechemarea lui Petain, şi a ministrului Franciei, 
Daeschner. 


E 3 


Anume din aderenţii miei regreta ca nu m'am înţeles cu 
tachiştii şi cred, naiv, ca ei s'au unit cu Ardelenii ca sa-mi 
facă apoi propuneri noi. 

23 Novembre. 


Generalul Prezan, caruia i s'a dat de Francezi cordonul 
Legiunii de Onoare şi de Regele comanda unui regiment, 
vine sa-mi mulţameasca pentru articolul ce am scris cu a- 
cest prilej despre dânsul. A fost tot timpu'n convorbire cu 
Regele. Acesta avea lacrimi în ochi când i sa amintit de 
general hotarârea-i de a „muri în mijlocul armatei sale“. 
Și alți ofiţeri erau adânc emoţionaţi. Prezenţa lui a facut 
să nu vie Averescu, a carui foaie ignoreaza complect pe 
rival. 

Princesa Moştenitoare pleacă la Palermo să vadă pe re- 
gele Constantin. Prințul o, va lua de acolo pentru a merge 
în Anglia. 


„Adevarul“ îşi menține simpatiile pentru Maniu chiar 
dupa prefacerea tachiştilor fața de ţăranişti. Gr. Filipescu 
la banchet a avut un cuvânt pentru noi . 


A 25 Novembre. 


Maniu alege pe M. Cantacuzino ca sari trimeata tele- 
.grama de îraţie şi află prilej sa-i vorbească de... demo- 
craţie. 

Am de invins la ai miei anume regrete ca nu consimt 
a întra şi eu în tovaraşia ridicula. Foaia oficioasa a Sașilor 
crede chiar ca lucrul e şi aranjat. Mi se spune ca un €- 
misar tachist e gata sa ma vada pentru aceasta. 


* 
Regele a primit să anunţe în Mesagiu Constituţia. 
x 
Calda primire a Reginei la Iaşi. Mi se spune că astfel ar 
voi sa-şi refacă prestigiul Mârzescu, ai carui aderenți se 
topesc zilnic. 


26 Novembre. 


Prezan, sfatuit de mine sa. se prezinte preşedintelui Re- 

publicei franceze şi să ni dea cu acest prilej putinţa de a-l 
serbători, lasă a se înţelege că i-ar trebui o calitate ofi- 
cială pe care n'o are şi că ea ar fi a unui „mareşal“. 
Altfel s'ar simţi jenat lângă Foch. 


28 Novembre. 


La Cameră, Regele ceteşte apăsat, dar fără avânt. Se 
încurcă la cuvântul „închezăşluire““ din Mesagiul făcut de 
Mârzescu. De pe banca prelaţilor i se suflă. Era natural ca 
aici, la garanţii, să se incurce Mesagiul. 

Puțin entuziasm la parlamentari, cari se simt ameninţaţi. 
Când se pomeneşte de Constituţie, Constantinescu, care e 
Rlângă Regina, — mândră, dar nu şi bucuroasă —, îace 
semn să se aplaude. I. Brătianu e palid şi ţâinos. 

Ţărăniştii, cari vor întra în Parlament, sunt la laşi pen- 
tru a tace serbătoarea lui Stere. Congres pretenţios şi 
prost, din care nu lipseşte nici cearta. 


* 


După amiazi, lungă discuție pentru locurile în birou. „Ti- 
neretul“ de vrâsta lui Leonte Moldoveanu vrea locuri. A- 
cesta vorbeşte de Dunărea care curăță. I. Brătianu răspuride 
cu Argeșul care îneacă. Se realege Orleanu, care îndrugă 
grăbit, încurcându-se, atacuri contra opoziţiei absente cu 
asigurări că el și acuma va fi plin de condescendenţă față 
de opoziţie. Şi începe refuzându-mi cuvântul. 

II capăt pentru a comemora pe Lucaci, mort la Sătmar. 
Camera primeşte cu multă simpatie intervenția mea. Or- 
leanu se explică în sensul. că m'avea discursul gata şi că 
mâni va fi mai bine. li răspund că „strică cele mai fru- 
moase momente ale Camerei care abia l-a ales“. 


MEMORII 23 
29 Novembre. 


Studenţii din Cluj — se pare că şi Saşi şi câţiva Un- 
guri — au atacat pe Evrei, au ucis pe unul din aceşti 
colegi ai lor şi au stricat materialul unei redacţii. 


* 


La Cameră comemorarea lui Lucaci. Se înşiră, după cu- 
vintele primului ministru şi „lecţia“ spusă de Orleanu, Tri- 
pon, duios, şi lorgu Toma, care-şi prezintă amintiri de 
student. In tot acest timp Brătianu, în picioare, foarte pa- 
lid, pare torturat de boala lui. Mi se spune că ar voi să 
meargă la Sătmar. 


La Regele. Incepe prin a-mi mulţămi pentru „Histoire 
des Roumains“. Cum îi mulţămesc eu pentru cordonul „,Ste- 
lei“, spune că e o firească dovadă pentru serviciile aduse 
terii. — Şi Maiestăţii Voastre. De altfel aceste două cre- 
dinţi nu se pot despărţi. O spune şi Regele în cuvinte fru- 
moase. Acum îi dau şi cartea nouă „In Ardealuf anului 
încoronării“, în care se cuprind notele de la Incoronare, 
Imi spune că le-a cetit în „Universul“ şi că e adevărata 
pictură a unei serbări frumoase chiar şi prin cadrul în 
care sa desfăşurat; am văzut-o şi cu ochii din lăuntru. 

Păcat de cei cari mau asistat, spun eu. Regele răspunde 
că in adevăr a fost o greşală. Era ceva în afară de par- 
tide, intre Rege şi popor. M. Popovici a fost la el ca să-i 
anunţe deciziunea naţionalilor. A fost întrebat de ce na 
venit, pentru o comunicare aşa de importantă — M. Po- 
povici spusese că ei nu pot sta lângă Brătianu — şeful. 

— Nerăspunzându-i la telegrama din alegeri, a crezut că 
M. V. e supărat pe dânsul. — La aceasta Regele i-a răs- 
puns că, după precedentul creat de Carol l-iu, nu se răs- 
punde la telegrame electorale, fiindcă aceasta ar însemna 
aprobare sau dezaprobare. Dar Maniu va fi primit oricând 
bine. Şi — îmi spune Regele — crede că acuma va veni. 

Dintre cei de față, Averescu a fost adus de Argetoianu. 
Pe Prezan l-a invitat Regele cu autograf. El n'a venit, 
scuzându-se cu condiţiile în care a părasit armata fară ca 
Regele macar să fi intervenit ca să i se dea o satisfacție. 
Cu privire la calătoria ce i-am propus, Regele crede ca 
s'ar putea trimete pentru a onora pe „Soldatul Necunoscut“. 
Dar trebuie s'o facem noi întâiu. — N'avem, zic, starea de 
spirit. Regele continua: Totul era aranjat, dar apoi planul 
a îost parasit. Şi el recunoaşte ca nu e starea de spirit. 
S'ar desgropa, spune el, un soldat de la Maraşeşti sau şi 
Măraşti. Observ ca, dacă aceştia au luptat, cei de la Ma- 
tiaş — Regele adauga: Predeal, Buzău —, trimeşi ja „exe- 
cuţie“, sunt adevăraţi mucenici ai razboiului. 

Cum îi aduceam impresiile lui Petain, ale generalului 
Dragu, ale lui Leonte, care, însarcinat cu reechiparea, cunoaşte 
cât lipseşte soldaţilor noştri, Regele îmi spune ca ştie. Va 
chema un Consiliu de generali şi pe ambii Bratieni. E o 
lipsa dureroasa, puţin exagerata. (Leonte-mi spune ca muni- 
ţiile pe o saptamâna, cu zilele în care nu se dau lupte, ţin o 
luna.) Petain are dreptate ca fond. Se vor aduce muniții de la 
Wicker (Leonte-mi spune ca o misiune pleaca Sâmbata). De- 
montarea fabricilor din Budapesta pentru a parasi piesele a 
fost o crima. Bratienii îi dau ce trebuie: lon poate fi con- 
vins „în doze mici, homeopatice“, Vintila e un ireductibil. 
Dar au dreptate în tendința de a dubla numai leul. Sun- 
tem prea slabiţi de o lunga dietă. Cursul de 16 ar ajunge. 

Cum aduceam memoriu lui Enacovici pentru fabrica de 

muniții — şi Regele recunoaşte ca se puteau cumpăra din 
Viena —, mi se cere numele autorului, pe care-l laud. Aduc 
şi numele lui Cihodariu. Il recunoaşte om onest şi solid. 
Prefera astfel de oameni pretenţioşilor. Asigur că aceştia 
sunt aderenţii miei selecționați. 

Aratându-i că partidul mieu se întareşte—şi o recunoaşte— 
îi spun ca nu vin cu petiţii pentru putere, care n'ar avea 
sens, dar vreau sa pun în concordanța, cât permit prin- 
cipiile şi interesele legitime, acţiunea partidului mieu cu 
dorinţile lui. 

Cu privire la liberalii, regret ca o colaboraţie e împie- 
decata prin felul cum s'au facut alegerile. Regele le recu- 
noaşte ilegale şi barbare. Ar fi un mijloc: retragerea celor 
aleşi silnic. Regele observa ca el ceruse invalidarea lor. Dar 
adauga: „D-ta ai face aşa ceva; ceilalți, nu. De altfel, na- 
ţionalii, oricâte jigniri ar fi în trecut, ar avea datoria, ca 
orice adevaraţi oameni politici, sa priveasca și viitorul. De 
altfel, admit ca liberalii au o misiune de îndeplinit: ori o în- 
dephnesc, ori trebuie sa recunoasca înşişi ca nu sunt în 
stare a o face, 

Spun ca în calatoria mea prin țari straine am con- 
statat ca nu mai exista averescanism, Regele o crede, dar 
adauga ca Argetoianu e totuşi un om de isprava: ll în- 
treb de ofertele lui Goga şi-l consult daca ar îi în 
interesul ţerii sa le primesc. Se fereşte de a răspunde, 
dar judeca pe Goga om inteligent şi modern. Il crede strâns 
legat de Argetoianu (el aflase ca se credea sacrificat în 
negocierile averescane cu naţionalii). 

Venind la tachişti, Regele laudă pe Take Ionescu, care 
a făcut sacrificii mari în ultimii ani şi căruia! era foarte 
recunoscător. Pomenese numele lui M. Cantacuzino, şi 
râdem amândoi. Despre Stelian Popescu are idei toarte 
bune: e superior lui Florescu, şi fiindcă n'a fost activ şi, 

fiindcă, dacă ar fi fost, ar fi rămas. „Universul“ e moderat 
şi obiectiv: aduce mari servicii ţerii. 

Cu naţionalii îi spun că nu mă voiu înţelege. Nici Re- 
gele nu crede pe Maniu de bună credință. Negociind 
cu Averescu, primise şi titlul de „Partid naţional şi 
al Poporului“ (i se propusese: „al Unirii). Apoi — Consi- 
liul de o sută. Şi Regele crede că, de vreme ce nu Ardea- 
lul a liberat Vechiul Regat, acesta trece întâiu. Planul 
lui Maniu ar fi de a câştiga alegerile în Ardeal şi de a 
domina Camerele, orice ar ieşi aici. Laudă inteligenţa lui 
Bontescu, din nenorocire afemeiat. Despre ţărănişti spune 
că programul lor e inacceptabil. Lui Mihalache ultima oară 
i-a spus: „Eşti şef al ţăranilor ori al ţărăniştilor? Caci e 
o deosebire. Ţărăniştii sunt orăşeni. Ce ştie Madgearu 
cum miroase pământul?“. li vorbesc de Stere. E Rus prin 
tot sufletul lui. Ştia de el că a fost contra dinastiei, dar 
nu pentru a o înlocui cu alta. [i cetesc din memoriul de 
la Berlin că voiă dinastia austriacă. „Aceasta mo ştiam.“ 

Despre Banca Agrară Regele crede că ea poate servi nu- 
mai ca intermediară. Nu i se poate da facultate de câştig 
pentru politică. Bontescu a recunoscut că s'au făcut a- 
legerile lo+ cu acţiuni de Reşiţa depuse la Bancă. Veth. 
era în Franţa când sa cumpărat Parlamentul Averescu. 

Şi acum crede că un anume concurs străin ni-ar folosi 
la refacere. Şi alte ţări sunt însă încurcate. 

Episcopul din Gibraltar, om distins, i-a vorbit de acţiu- 
nea franceză în Turcia. Grupul financiar Franklin-Bouillon 


x 


vrea să ieie locul Germanilor. Dar consecințele... 
J-iu Decembre. 
Situația regelui Gheorghe al Greciei a devenit imposi- 


bilă după executarea miniştrilor tatălui său. 
* 

Regina Maria a plecat la Belgrad. 


* 


Intelectualii din Viena ni cer alimente. 


* 


Şt. Meteş îmi spune că partidul naţional e sigur că mă. 
adaug la tovărăşia lui, fuzionând fără condiţii! Au o în- 
credere extraordinară în puterea lor. 

Era vorba ca el şi Mihai Popovici să mă cerceteze. 


3 Decembre. 


La Giurgiu pentru o conferinţă despre partea noastră 
în întemeierea Bulgariei. Oraşul e încă în ruine. Se re- 
clădesc unele case în condiţii modeste. Populaţia, sără- 
cită şi prădată, nare une ori cămaşa de schimb. 

Rusciucul e plin de prada noastră. Liceul de acolo sa. 
îmbogățit cu colecţii furate de la noi. 

Şantierul german, neterminat, aşteaptă munca. „Lloydul 
Bavarez“ era gata să-şi reieie cabotajul. Un intreg parc 
de vase îşi face iernatecul aici. Germania ma renunțat la 
planurile ei de hegemonie. 


La întors, inginerul Vidraşcu, trimes in Bulgaria pen- 
tru restituţiile prevăzute în tratate. Spune că în adevăr 
regele Boris a fost oprit de hoţi într'o excursie cu au- 
tomobilul. L-au scăpat surorile, cunoscute ca infirmiere în 


28 N. IORGA 


războiu. O societate, în alt automobil, venit îndată pe 
urmă, a fost prădată şi închisă. 

Sofia se preface. Ţara e plină de bani. Se clădesc i- 
mense palate. Preţurile sunt foarte ridicate. La târgurile 
de saptamâna şi copilele mici poartă la gât salbe grele 
de aur şi argint. Un frumos Teatru e între cladirile noua. 

Universitatea nu funcţionează. Stamboliischi crede ca nu 
trebuie cultură superioară (de aiurea aflu ca şi-a trimes 
soţia şi fetele tocmai de aceia la Berlin). Unii studenţi 
s'au răspândit în Apus. 

Situaţia guvernului e primejduita. Rezultatul favorabil al 
referendului contra foştilor miniştri s'a smuls cu jandarmii. 
S'a întrebuințat şi vicleşugul de a cere votul negru pentru... 
neurmărire. 

Bulgaria deţine mari averi româneşti rapite şi face tot 
posibilul ca sa nu le dea înapoi. Piane cu sutele sunt as- 
cunse prin toate colţurile. Farmaciile din Dobrogea au fost 
luate cu ordin de la guvern. Identificarile întâmpina cele 
mai mari greutăţi. 

4 Decembre. 


Continua tulburari, de origine misterioasă, contra Evrei- 
lor, la Cluj. O acţiune absurda şi smintita. 

In astă sara se fac manifestații violente la ziarele care 
au desaprobat mişcarea. La mine, nu. 


5 Decembre. 
Congresul Presei. Se depune o coroană la statuia lui Ro- 


setti. 
* 


La Cameră Madgearu face o întrebare cu privire la ex- 

cesele studenţeşti (la redacţie m'a căutat unul din studenţii 
moderați de la Medicină, care se arată însă foarte dârz 
în chestia cadavrelor evreieşti). Vaitoianu îmi arată in- 
sultele contra studenţilor creştini publicate de ziarul „Mân- 
tuirea“. Prefectul de poliţie, în imbulzeală, a fost dat jos, 
călcat in picioare. D-rul Angelescu crede că aşa ceva nu 
se poate tolera. Totuşi unuia din profesorii de la medicină, 
cum Evreii nu plecau şi profesorul era gata să continue 
numai pentru dânşii, i s'au icuiat uşile Amfiteatrului. 

Madgearu ma sondează asupra unui front al opoziţiei. 
Se lauda cu taria partidului sau, care creşte. Găseşte lui 
Mihalache calitaţi de „om de Stat“, lui Stere virtuţi de 
om muncitor. Nu-mi poate da de cât prin filosofeme goale 
definiția „ţaranistului“. Se plânge de Ardeleni, cari nici- 
odata n'au negociat onest cu dânsul. 

Seara, banchetul Presei, la care I. Bratianu se scuză 
printr'o scurtă scrisoare. Dupa mai mulţi ani, Agârbiceanu 
ține o calda cuvântare. Spun, din partea mea, că o Presa care 
reprezinta, tolerant, ideia naţionala, care respectă Statul, 
îngaduie pareri contrarii şi se bazeaza pe cultură şi mo- 
ralitate, ar putea să domine viaţa politica, pe care, azi o 
serveşte numai. Un ziarist de la „Brassoi Lapok“ martu- 
riseşte credinţă faţa de Stat. 

6 Decembre. 


Petrescu Comnen ceteşte răspunsul la Mesagiu. 
* 


Regele şi-a arătat înaintea d-rului Angelescu mulţămirea 
faţa de suggestiile ce mi-am îngăduit a-i da la audienţă. 


7 Decembre. 


I. Simionescu întreabă la Cameră de ce nu se re- 

chiamă la catedră după cererea Universităţii din laşi „doi“ 
profesori (de fapt e vorba numai de Stere). I sg dă un 
răspuns dilatoriu. 

Apoi Stern, cu multă dibăcie de avocat, aduce chestia 
tulburărilor studenţeşti din Cluj, Bucureşti şi Iaşi, unde s'au 
distrus complect instalaţiile ziarelor „Opinia“ şi „Lumea“. 
Strecoară „antisemitismul de Stat“ care ar fi îost ieri, „re- 
vizuirea de conştiinţă“ a mea. I se răspunde îndată. Dr. 
Angelescu făgăduieşte măsuri serioase, mergând până la 
urmărirea profesorilor cari aţâţă. După dorinţa lui I. Bră- 
tianu, care e de faţă, Văitoianu, care nu e de loc indignat 
contra manifestanţilor, ia cuvântul ca să denunțe excesele 
de limbagiu ale ziarelor evreeşti şi ca să încurce. Foarte 
slab e şi răspunsul pe care se crede dator a-l adăugi pre- 
şedintele Consiliului. Stern se declară mulţămit. 

Al. Lăpedatu îmi spune că studenţii români din Cluj, 
mai puţini şi săraci, se simt neglijaţi de profesorii lor. A- 
ceasta ar fi una din cauzele mişcării. 

Duca a repurtat un frumos succes la Lausanne, făcând să 
se impuie punctul de vedere românesc cu privire la Strâm- 
tori. 


8 Decembre. 


Camera validează pe Petru Mihalyi, deputat de Sighet, 
care, în Octombre 1918, a declarat în Camera maghiară 
că e contra unirii Ardealului cu România. El îngaimă că 
e de familie bună, că partidul naţional l-a sprijinit cândva 
şi că el a organizat acolo pe liberali. Mândrescu şi Leonte 
Moldoveanu îl apără. Camera e capabilă doar să dea 16 vo- 
turi contra. 

Vintilă Brătianu a răspuns cu tact la o interpelare despre 
refacerea ținuturilor devastate. 

Anunţ o interpelare în chestia vapoarelor germane de 
la Giurgiu şi a Universității din Iaşi. 


9 Decembre. 


Incă nu s'au potolit agitațiile studențești. 


10 Decembre. 


Adunare la „Dacia“ a „Prevederii Sociale“. 


17 Decembre. 


Ieri a fost o luptă în toată forma între studenții bu- 
cureşteni şi armată. 

Azi grupe mari se adună pentru „o demonstraţie paş- 
nică". 

La Cameră mi se arată cererile de la Cernăuţi, într'o 
adunare prezidată de rector: între ele, scoaterea Evreilor 
din armată sau oprirea lor de a trece peste gradul de că- 
pitan. 

Un deputat a voit să intervine aici pentru împăciuirea 
spiritelor şi a fost bruscat. 

Se iau măsuri de ordine mai severe. Rectorul Vlădescu, 
țărănist, ar avea o atitudine îndoelnică. S'ar fi găsit şi le- 
gături cu partidul naţional. 

Studenţii au aclamat pe Vaida şi Maniu. Acesta din 
urmă a fost primit cu alaiu, defilând în automobil îm- 
preună cu M. Cantacuzino. 

Clubul tachist e luminat de serbătoare: Maniu va îi pri- 
mit acolo şi va ţinea un discurs-program. 

12 Decembre. 


Discursul-program, ca şi cel de la marele banchet oferit 
„descălecătorului“, „salvatorului““, e de o exasperantă bana- 
litate solemnă. „Universul“ face cât mai mult zgomot în 
jurul însemnatul eveniment. 

La Camera, în numele tinerilor intelectuali liberali, vor- 
beşte Horia Furtuna, într'o forma aleasa, încercând a pro- 
clama moralizarea dinauntru a partidului liberal. E ascul- 
tat cu mai multa curiozitate decât simpatie. Urmeaza so- 
cialistul Pistiner, ades întrerupt de Mârzescu. 


13 Decembre. 


Discursul la Camera al lui Iorgu Toma. Işi aminteşte şi 
de rostul mieu în .Bucovina. Din parte-mi, amintesc de ai 
lui Dori Popovici, care e aliatul avut în vedere de Maniu. 
Intrebat dacă partidul provizoriu, punând în vedere unirea 
cu liberalii, s'ar înţelege şi cu mine la guvern, Toma 
spune: „Vom vedea“. Se voteaza apoi legi urgente: a 
Căilor Ferate particulare, a pavilionului. 


14 Decembre. 


Ministrul e gata să închida Universitatea, unde, ca şi la 
Cluj, nu se îngăduie studenţii evrei. Senatul se adună pen- 
tru aceasta. Anunţ la cursul mieu, care se desvoltă ne- 
turburat, că voiu continua, în caz de închidere, la Casa 
Şcoalelor şi dezaprob sălbăticiile. In culoare, agitația con- 
tinuă. 

15 Decembre. 


Intâlnesc grupe studenţeşti in fața Universităţii, pe care 


MEMORII 33 


Senatul ieri a închis-o (am stăruit pe lângă ministru ca to- 
tuşi căminurile să rămână deschise). Intre agitatori recunosc 
pe un fost colaborator al foii mele care mai ieri îmi cerea 
o contribuţie în bani la nevoile lui; un tânăr palid îmi 
vorbeşte de „păduchii“ evrei şi de ciomag. Majoritatea 
se arată oameni de înţeles. Ceilalţi vor încerca spre seară 
tulburări pe care armata le va opri. 

I. Grădişteanu, la Cameră, e contra închiderii Universităţii. 
Eu o aprob, dar arăt impresiile mele şi cer refacerea to- 
tală a căminurilor şi cantinelor. Ministrul de Instrucție e în 
vederile mele. Continuă negocierile cu tinerii, cari cer acuma 
şi intangibilitatea constituţională a studenţilor şi oprirea E- 
vreilor de a schimba numele. 

Vorbeşte Halippa, cetind o declaraţie, în numele ţărăniş- 
tilor. Prezintând guvernul ca ordonator de crime în Basa- 
rabia, întreb pe Inculeţ dacă e adevărat. De aici se iscă 
un imens scandal. Halippa acuză de deputaţii din majori- 
tate că au permise de export de la guvern. Apoi se scuză, 
vorbeşte de boala lui.... Mârzescu intervine cu energie. 
Declaraţia şi-a pierdut astfel toată solemnitatea. 

Aplause întâmpină cuvântarea lui Tătărescu, tânăr a că- 
rui teză de doctorat ataca şi păcatele regimului liberal. 


16 Decembre. 


Lungă cuvântare a lui Madgearu, în crâncenă luptă cu 
Vintilă Brătianu, care, enervat, îl întrerupe continuu, cu tă- 
găduiri şi cu înfruntări. Pe bănci, ţărănismul urlă. 


17 Decembre. 


Cuvântarea mea la Mesagiu, Ja care asistă primul minis- 
tru, e întreruptă idiot de minorii intelectuali ai ţărănis- 


mului. 
* 

Preşedintele polon Narutowicz, care invinsese la alegere 
pe contele Zamoyski, ceia ce provoacă tulburări antise- 
mite ale studenţilor şi liceenilor, e ucis de un pictor smin- 
tit, 


18 Decembre. 


Mi se spune că liberalii au făcut mari sforțări ca să câş- 
tige pe Toma Stelian. 


* 


La „Dacia“, Duminecă, dr. Lypu a anunțat lupta de 
stradă pe chestia Constituției. 


19 Decembre. 


De Sf. Nicolae, Regina mă felicitä, spuind că e „o zi 
mare“. Prințul Carol imi declară că, anul acesta, „sa îm- 
păcat cu N. Iorga om politic“. 


20 Decembre. 


De şi Guvernul ar fi dorit o amânare — ar fi spus I. 
Brătianu că nu admite să se tulbure astfel liniştea —, 
desvolt interpelarea cu privire la` Universitatea din laşi: 
conflictul Bratu-Cuza şi cazul Stere. Acesta ia parte pen- 
tru întâia oară la şedinţă. Când ajung la cetirea memo- 
riului trimis la Berlin, mi se aruncă injuriile cele mai spur- 
carte de pe băncile ţărăneşti. La urmă acuzatul ia cu- 
vântul, după ce Maniu, somat de douä ori să declare dacă 
memoriul reprezintă ori ba un act de trădare, trebuise să 
declare că da. Stere joacă din nou rolul martirului, că- 

ruia „viața-i e o povară“ şi care aşteaptă judecata istoriei 
nepărtenitoare. Ceteşte din memoriile lui Paleologue şi ale 
altora, fără legături evidente. Mărturiseşte că a vrut uni- 
rea noastră în aceiaşi sclăvie. Intrerupt de Leonte Mol- 
doveanu, care îl întreabă dacă a cerut, la un conciliabul, 
înlăturarea dinastiei, bâlbâie, iar lui Florian, fost magis- 
trat, care-i aminteşte o conversaţie, îi aruncă insulte; cel 
insultat vrea să-l lovească, şi se produce un imens scan- 
dal. 


* 


La Sibiiu congresul Partidului Poporului. 
Generalul ni promite „ajutor dacă vom fi cuminţi“. 


21 Decembre. 


Intr'un discurs de un fals patetic, dr. Lupu acuză pe I. 
Brătianu că ar vrea să fie rege al României! Majorita- 
tea se apără slab. Un deputat, calificat de „idiot“, sare 
la bătaie. După discursul raportorului Petrescu-Commen, a- 
cela, energic, al lui Mârzescu. Discuţia se încheie fără a 
îi vorbit preşedintele Consiliului. 

22 Decembre. 


Regele primeşte delegaţiile Parlamentului. Vorbeşte de 
încoronare şi de armată, — a chemat Consiliul Armatei — 
şi sfătuieşte la bună înţelegere. 

Aduc în Cameră cartea în care Stere şi-a adunat arti- 


colele. | 
26 Decembre. 


Audienţa la Regina. li vorbesc întâiu de scrisoarea u- 
neia din fiicele sale tipărită întrun ziar din Sofia, care 

mi se pare falsă. Din Grecia mare ştiri bune: situaţia se 
menţine amenințătoare. Poate mai târziu părechea regala să 
poată face ceva bine. 

Ating scenele de la Cameră. Regina asculta cu interes. 
Taxează de lipsite de sens şi de haz anume brutalităţi. 

Arăt ce mi-a spus, în numele generalului Popovici genera- 
lul Leonte. Nu ajung douăsprezece divizii, cum cere minorita- 
tea, strânsă de Vintilă Brătianu, a Consiliului Armatei, la care 
s'au raliat Regele şi Moştenitorul. Franţa poate sa-şi scadă 
armata, fiindca are o singură frontieră de apărat. Noi avem 
trei, şi pentru fiecare trebuie 400.000 de oameni, dar di- 
vizii nu se pot improviza fără a provoca haosul. Sa se 
păstreze măcar centrele. Generalii sunt gata să renunţe 
la lefile lor. Dar situaţia e serioasă. Instructorii germani lu- 
crează în Rusia şi bolşevicii au îmbrăcăminte, echipament şi 
spirit militar. N'ajung prevederile diplomatice şi alianțele 
pentru a ne asigura. 

Rog pe Regina sa-i vorbeasca Regelui. — De ce maş 
vorbi Prințului? 

27 Decembre. 


Mihalache se prezintă, desvinovaţindu-se de orice com- 
plicitate, pentru a cere o conversaţie în folosul... „cauzei“. 
Am înlăturat-o. 


Intreb în Cameră ce se face cu deputaţii cari absentează 
din sistem. Stelian Popescu mă rugase, dimineaţa, să a- 
mân. 

28 Decembre. 


Proiectul financiar al lui Vintilă Brătianu e atacat la Ca- 
meră de Madgearu cu cea mai mare violență. 

Primesc invitația de a face conferințe la Universitatea 
din Lyon. 
29 Decembre. 


La Academie, în prezenţa părechii regale şi a Prințului Ca- 
rol, comemorarea lui Pasteur. 

Dupa întâmpinarea ceremonioasă a lui Onciul, Regele gă- 
seşte câteva cuvinte potrivite, rostite bine. Dr. Babeş se 
pierde în amănunte biografice. Regele şi Prinţul fac haz 
pe ascuns: Mitropolitul era invitat să „pasteurizeze““ zreş- 
tinismul. 


Lalescu apăra proiectul lui Vintilă Brătianu. Vorbesc contra 
tratamentului abstract al contribuabilului. 


30 Decembre. 
Vorbeşte raportorul legii fiscale. 
Dr. Angelescu îmi spune ca studenţii fac propaganda 
antisemită prin sat. 


31 Decembre. 


Tulburări antisemite la Bârlad. Un Evreu a tras cu re- 
volverul asupra unui elev, rănindu-l la piept. 


* 


Vintilă Brătianu a vorbit lung şi confuz despre proiectul 
său de lege. 


1 923 


I-iu lanuar. 


Votare, în mijlocul indiferenţei Camerei, a articolelor legii 
fiscale, 

Regele a fost la un ceaiu la M. Cantacuzino, unde a a- 
flat pe Maniu, care se declară satisfăcut de rezultatul în- 
trevederii. In Ardeal se crede că în câteva săptămâni vin 
la putere naţionali. 

2 lanuar. 


La Cameră, Vintilă Brătianu nu cedează cererii Saşi- 
lor de a li se lăsa vechile impozite pentru şcoală şi bise- 
rică. Apăr punctul de vedere al Saşilor, şi sunt susţinut un 
moment de Lăpedatu. Majoritatea face zgomot şi mă in- 
sultă. Totuşi ministrul trebuie să admită a se ridica im- 
pozitele până la organizarea bisericilor şi şcolilor. 


x 


Seara, reprezentaţia piesei mele „Tudor Vladimirescu“ 
pentru societatea „Materna“. Multă lume bogată, care nu 
înţelege. Regina e de față, cu Prinţul Nicolae. Mă pri- 
meşte, la sfârşit, foarte rece. 

7 lanuar. 


La Paris. 
Antonescu a cumpărat un măreț palat pentru Legaţie. 

Vorbeşte de buna primire a lui Duca. Herriot, revenit 
dni Rusia (bolşevicii l-au atacat după plecare), asigură că 
Ruşii au doar 800.000 de soldaţi, jumătate reţinuţi pentru 
gărzi. N'am avea de ce să ne temem. 

8 lanuar. 


Deschid la Sorbona cursul despre „Orient şi Occident 
în evul mediu“. 
9 Ilanuar. 


Incep al doilea curs, despre „Patrunderea ideilor apu- 
sene în Sud-Estul Europei“. 


18 lanuar. 


La Generalul Berthelot. Sfătuiesc să se zidească la Bu- 
cureşii Casa Franceză. 
19 Ilanuar. 


Mişcătoare recepţie, de către studenţii francezi, a gene- 
ralului Prezan, care vorbeşte de „cei ce dorm înfăşuraţi în 
recunoştinţa naţională“. 

21 Ilanuar. 


La recepţia lui Boyer, directorul şcolii limbilor orien- 
tale, Miliucov, care se scuză că nu ma putut întâlni la 
Iaşi, crede că, dacă generalul Amette ar fi trimes la timp 
trupe în Rusia meridională după plecarea Germanilor, .na- 
inte de formarea armatei roşii, totul ar fi fost altfel. Dar 
s'au cerut instrucţii la Paris şi la Londra. Ele au zăbovit. 
Li s'a recomandat constituţionalilor să şi le caute singuri. 
Şi totul s'a pierdut. 

Mi se spune că Miliucov nu poate ieşi decât cu pază, 

fiind pândit de ţarişti. Totuşi tipăreşte aici ziarul său „Les 
Nouvelles Russes". 
22 lanuar. 

La Lyon. 

Profesorul Focillon ne găzduieşte. După câteva ceasuri, 
la Primărie, pentru dejun. Asistă profesori şi fruntaşi po- 
litici, între cari prefectul, industriaşi, comercianţi. 

Herriot afirmă siguranţa sa că Rusia îşi va plăti datoriile 
după o refacere care se va săvârşi în câţiva ani. Vor- 
beşte cu indignare de trimeşii bâlciului din Nijni-Novgorod 
la cei din Lyon, trimeşi cari mau fost atraşi fără greutate, 
pentru ca să fie apoi ameninţaţi şi aproape asediați, în 
odăile lor la otel, de rău-voitori. Pare sceptic asupra re- 
zultatului final al ocupaţiei din Ruhr, care sa făcut cu 
asentimentul marii majorităţi a poporului francez. E gata să 
intervie la Moscova pentru liberarea comorilor noastre gtiin- 
ţifice. 

Cuvântarea lui la masă e de o mare îrumuseţă şi de o 
duioșie cu totul deosebită. Vorbeşte emoţionat de ţara 
noastră, unde nu de mult a fost primit. 


23 lanuar. 


Recepție la Universitate. Vorbeşte rectorul Cavalier, ve- 
nit din Toulouse, şi profesorul Guiart, care predă şi la 
Cluj. Răspund cu lauda sănătoasei provincii franceze şi 
făgăduiesc că voiu căuta să atrag acolo, cum se doreşte, şi 
studenţi români (deocamdată e o studentă în medicină ro- 
mâncă şi una evreică din Basarabia). 


25 Ianuar. 


Prin Modane, la Veneţia. Tot drumul e acoperit sau stro- 
pit cu zăpadă. 

La Turin e o pacificare a luptelor dintre fascişti şi ad- 
versari. Aspectul general al lumii nu e însă mulţămiț. 

La Veneţia noaptea. Spectacol absolut medieval, cu po- 
duri roşii de lumină de-asupra canalelor negre şi între pa- 
latele negre. 

26 Ianuar. 


Intâia conferinţă despre: România faţa de tulburarile bal- 
canice. Arat că ea doreşte înlăturarea hegemoniilor, creş- 
terea relaţiilor de comerţ, îndreptarea spre Apus. Pun în 
perspectivă creşterea elementului romanic în Sud-Est, re- 
făcând vechea unitate medievală. 

In public, primarul Giordano, profesorul conte Pietro 
Orsi, preşedintele Ateneului unde vorbesc. 


27 lanuar. 


Vorbesc cu proiecţiuni despre portul țărănesc şi arta 
românească. Asista şi senatorul, fost ministru al terito- 
riilor liberate. Fradeletto. 

La gară directorul foii „Gazzeta di Venezia“, contele 
Zorzi. Bunica lui, măritată cu un Rus, era Rosetti-Rozno- 
vanu. 

29 lanuar. 


La Timişoara. 

Vizitez pe rectorul Politehnicei, Vâlcovici. Asist la des- 
baterile lui cu studenţii, cari au scris pe tabelă: „,Solidari- 
tate, Numerus clausus“. Tinerii vorbesc fără sens, şi, din 
fund, un grup de Bucovineni, cu ceva Bănăţeni, strigă. 
Preşedintele lor, care se arată, în patru ochi, cuminte, şo- 
văieşte. In zădar rectorul prezintă toate argumentele. I 
se cere şi conducerea cantinei de către studenţi, primirea 

oricui, înlăturarea celor ce nu sunt din Banat. Când li se 
spune să vina la conferinţa mea, rog pe cei cari au asemenea 
păreri să n'o faca. li mustru pentru greşala lor contra ca- 
rierei, dorinţi: părinţilor şi intereselor ţerii. E în zădar, 
Dupa plecarea mea rectorul trebuie sa părăsească partida. 
El va cere închiderea şcolii. Dar, apoi, chemaţi individual, 
studenţii, pe cari îi ameninţă cu excluderea, se supun. 


30 Ianuar. 


Excursie, pe la Becicherecul-Mic la Pesac. Amintesc să- 
tenilor datoria de a da copii ţării. La Comloşul-Mare, mul- 
țimea e şi mai numeroasă. Ii îndemn la pace şi bună înţe- 
legere. Satul, unde răposatul deputat naţional Chiroiu era 
stapân, e iîmparţit între cele două partide: au deci doua 
prânzuri, corul unit cântă apoi deosebit de cel neunit. 
Naşterile sunt de tot reduse: şapte pe an, şi mai ales la Şvabi. 
Locuitorii se plâng de comisarul graniţei, un „boier“ de-al 
nostru, contra caruia se făcuse şi un început de răsvră- 
tire. 

31 lanuar. 


Sosirea la Bucureşti după miezul nopții. Mi se spune că 
Evreii au întrat înarmați la Universitate şi ra, în fața se- 
cretarului general de la Instrucție, Valaori, a fost o sân- 
geroasă bataie pentru gonirea lor de la cursuri. Evreii, în- 
demnaţi de „Uniunea“ lor, au închis prăvăliile şi Bursa. 
Curentul general e contra lor. 

1-iu Februar. 


La Cameră Buzdugan isprăveşte cuvântarea lui asupra 
meritelor alipirii Basarabiei, discutate cu Inculeţ, care, ca şi 
Nistor, s'a inscris la liberali (pe Nistor nu-l urmează însă 

o parte dintre ai lui). Neatenţie generală. Era să i se ieie 
cuvântul. Răspunzându-i, Pântea, mai energic, are şi mo- 
mente frumoase, ca atunci când spune cum, întâlnind pe 
colonelul Anastasiu în drum spre Chişinău, „s'au sărutat, au 
băut un păhar cu vin şi au întrat în oraş“. 

Intreb pe preşedintele Consiliului dacă e hotărit să su- 
prime tulburările, între care însemn şi pe ale Evreilor cari 
au întrat cu sila în Universitate şi au închis prăvăliile. Ating 
uneltirile opoziţiei violente, care, încurajând astfel de acte, 
ar face o crimă faţă de Patrie. 

Urmează lunga interpelare a lui Madgearu în chestia scă- 
derii leului cu 6 centime. Răspunde Vintilă Brătianu, mai 
mult cu amintiri, nu fără duioşie şi, poate, ceva ipocrizie di- 
bace. 

* 


La Teatrul Popular se prezintă, cu un inspector al artelor, 
suplinitor la Universitate, Şoimescu, antisemit cunoscut, două 
studente, cerând sala teatrului pentru a serba pe „24 Ia- 
nuar“. E vorba de un discurs al lui Mândrescu, care a susţi- 
nut în Cameră mişcarea studenţilor. Sunt silit să refuz. 
Cele două fete sunt deosebit de bătăioase în răspunsurile 
pe care mi le dau. 

2 Februar. 


Duelul Madgearu-Vintilă Brătianu, la Cameră. Studenţii 
s'au bătut cu Evreii pe Calea Văcăreşti. 


3 Februar. 
Un student şi o studentă vin să-mi ceară la redacţie inter- 


venţia pentru liberarea colegilor arestaţi. Refuză însă să de- 
clare că vor reveni paşnic la cursuri în ziua de 8, până la 

care e închisă Universitatea. Ameninţa cu greva. Peste un 
moment, studenta vinde pe Bulevardul Elisabeta proclamația 
care înlocuieşte „Cuvântul Studenţimii“, suprimat. La So- 
cietatea studenţilor în Medicină se afişează toată literatura 
de agitaţie, pe care lumea o ceteşte cu pasiune. Unul, căruia 
îi spun că vom ajunge la leul 50 de centime, răspunde: 
„Dacă leul e de la Jidani, trebuie tăiat din rădăcină“. Mai 
departe un student ieşean, cu tricolorul la piept, taie publicul 
cu gesturile unui cuceritor. 


* 


La Cameră sa ridicat şedinţa. Vorbesc lui Văitoianu, 
după ce I. Brătianu a dat sfaturi majorităţilor şi Mân- 
drescu, Leonte Moldoveanu au făcut amendă onorabilă. Ii 
arăt primejdia. La laşi întrunire antisemită şi, mâni, ţără- 
niştii au la „Dacia“ o altă adunare. Se zice că e vorba de 
a-l aduce pe Cuza aici pentru a influenţa asupra articolului 
din Constituţie privitor la Evrei. Agitaţia a întrat acum şi în 
şcolile secundare, cu aprobarea multor profesori. E vorba şi 
de o mare acţiune la sate. Generalul pare şovăitor, de şi 
asigură că va pune capăt mişcării. li spun că ar trebui să 
disolve şi anacronica „Uniune a Evreilor pământeni“ şi să 
oprească adunările politice în sinagoge. Mi se semnalează că 
Magder, din partea „Uniunii“, ia parte la anchetele ofi- 
ciale în provincii. 

„Galaţii Noi“ scrie că la laşi Evreii ar îi cerut ca orașul 
să fie cu porţi ca la Folticeni, după cererea ritului... 

Toată lumea ar fi câştigată la antisemitism. 


* 


Ţin, ca o conferinţă la Casa Şcoalelor, cursul mieu. Au- 
ditorul e cel obişnuit, dar răceala domneşte în locul vechii 
prietenii. 

* 

Brandsch vine să-mi mărturisească mie, „ca unui pă- 
rinte“, durerea lui pentru stările de azi, el care a vrut u- 
nirea şi, la pacea din Bucureşti, a fost, cu actualul Vlădică 
Ivan, în congregația Sibiiului, contra anexărilor în dauna 
noastră. Mă sfătuieşte să mă unesc cu naţionalii; Maniu 
ar primi de la mine locul ce vreau; aş ajunge iute stăpân 
în Ardeal; aş avea mânile libere în Vechiul Regat. li spun 
că de naţionali mă desparte: atitudinea lor la Alba-Iulia, 
ofensele aduse Vechiului Regat, legătura cu tachiştii, de 
cari nu se vor putea desface, şi care aduc pretenţii şi. im- 
popularitate. Imi cere să vorbesc cu Vaida. In schimb, îi dau 
voie să repete tot ce i-am spus. 


4 Februar. 


Intrunirile anunţate la Iaşi, şi a d-rului Lupu la „Dacia“. 

Colonelul Rasoviceanu arată prin ce griji a îrecut când cu 
zvonul atacului unguresc. Nici acuma nimic nu ni-a venit 
de la Paris. Avem arme de şapte feluri. Mitralierele americane 
model S. Etienne nu-s bune de nimic. N'avem cu ce înzestra 
tancurile. Prinţul Carol, căruia i-a vorbit, spune că, din 
nenorocire, nu poate face nimic. 


5 Februar. 


La dejun la Palatul Cotroceni. 

Regina pare tristă şi preocupată. E impresionată de ves- 
tea ruperii negociaţiilor de la Lausanne, pe care, de la în- 
ceput, mi-o comunică Regele, parând a spune că în compli- 
caţiile ce vor urma vom fi atraşi şi noi. 

In cursul mesei se vorbeşte de scumpete, de pânea din 
Serbia şi Bulgaria, care întrece cu mult la preţ pe a noastră, 
de Herriot şi de asigurările lui cu privire la Ruşi, care lasă 

cam sceptic pe Rege. Fiind vorba de sistemul de partid 
al sovietiştilor, cari iasă pe străini să vadă numai ce vor 
ei, şi adaug: ca şi la noi de altfel, Regina obiectează, că noi 
sunten, mai naivi şi nedibaci, în fond mai buni. 

După masă izbutesc a-i vorbi Regelui de situaţia politică, 
arătându-i că e nevoie ca liberalii să-şi termine încercarea 
pentru ca apoi un guvern popular, dar unitar, să facă a- 
legeri legale, din care să iasă acea posibilitate de orientare 
de unde poate veni adevăratul Ministeriu de roaliţie. 

Regele păstrează părerile lui despre insuficienţa Arde- 
lenilor. Maniu a fost primit în audienţă. A declarat că face 
războiu fără cruţare Guvernului şi că presa lui are ordin 
să nu-i discute măcar măsurile. In ce priveşte pe tachişti, 
Regele pare a mă crede că ei mu mai au niciun răsunet 
în ţară. Despre ţărănişti se exprimă cu aceiaşi neincredere. 
Lupu, care, în materie de libertate a presei, i-a făcut per- 
sonal toate concesiile, îi apare ca un om care lucrează 
pentru galerie. E plin de recunoaştere pentru Averescu, 
care i-a spus că are acum practica de guvern care îi lipsia 
şi că în niciun caz nu va face opoziţie extra-legală Gun 
vernului, ale cărui Camere le consideră însă ca nechemate să 
dea Constituţia. Regele e mulţămit că nu s'a făcut blocul 
nesincer al opoziţiei, şi nu-l va încuraja. Până la sfârşitul 
anului liberalii au rost să rămâie. Lui Averescu, fară a-i 
da speranţe, nici nu i le combate, din politică. 

Recunoaște reaua stare a armatei. Crede că şi Francezii 
sunt vinovaţi pentru zabava munițiilor. Le aşteaptă acum 
şi din Anglia. Vor sosi pâna în primăvară? Nu ştie. Despre 
planul lui Miliucov, nu crede că va putea fi realizat şi a- 
minteşte 1812, cu surprizele imensităţii. Regele Serbiei i-a 
scris că se bucură de împăcarea conflictului cu Ungaria: 
nici ei nu erau pregătiţi.... 

Prinţul Nicolae era de faţă: cam slab. Va merge pe un 
vas englez, şi pentru sănătate. 
La plecare, Regina mă îndeamnă să caut a o vedea în 
deosebi. 
6 Februar. 


Sunt înştiinţat, de un student, dimineaţa, că woiu fi in- 
sultat cu prilejul conferinţei mele. la Ateneu, pentru societa- 
stea „Tinerimea română“. Fireşte că voiu merge. 

Generalul Nicoleanu îmi spune că studenţii, cari au pri- 

mit pe Cuza şi Şumuleanu, la gară, au rupt două cordoane 
şi cu greu s'a putut opri continuarea dezordinii. La Ate- 
neu, clădirea e blocată de cel puţin idouă mii de studenţi. 
Se dă drumul în sală numai câtorva sute. 
« Prinţul Nicolae e de față. Vorbesc despre ştiri noi cu 
privire la Unire. Evit orice aluzii, mulţămindu-mă, la sfâr- 
şit, să învederez că actul de la 1859 e datorit faptului că o 
generaţie cuminte a ascultat de cărturari, în capul cărora 
se plămădesc idealele, şi a păstrat disciplina care singură 
dă mijloacele pentru realizarea lor. La ieşire bandele mă 
huiduiesc. Invit să iasă cineva pentru a mă lămuri asupra 
sensului mânifestaţiei. Tăcere, apoi noi huiduieli anonime. 
Mă mulțămesc a li spune: „Ferice de părinţii cari v'au 
născut''. 

Acasă, redactez demisia mea din profesorat. O menţin cu 
toată intervenţia ministrului de Instrucție şi a lui Valaori. 
Aflu de la ei că şi secretarul general şi Pangrati, ba chiar 
ministrul însuşi au fost huiduiţi, — Ştiţi cine sunt eu?, a 
intrebat Angelescu. — Nu ştiu. — Ministrul de Instrucție. 
— Să fii sănătos. 

Căminurile s'au închis. Studenţii datori cu serviciul nili- 
tar vor fi concentrați şi trimişi la Nistru. 

Lumea subscrie prin cârciume pentru studenţi. Se iau 

până la 10.000 lei. Cei scoşi din căminuri vor fi găz- 
duiţi de particulari. Până şi asociaţii la afaceri ai Evreilor 
susţin pe revoltați. Magistraţii refuzau să confirme man- 
datele de arestare. Ofițerii luau parte la manifestații. Stu- 
denţii de la Politehnică şi-au gonit profesorii. Maiorul Bădu- 
iescu i-a aprobat. A dat o mie de lei pentru un număr din 
foaia studenţilor. Foaia a ieşit sub alt număr; sa închis 
tipografia „Răsăritul ''. 

Inteţirea ungurească e evidentă. De aceia s'a votat la Pesta 
„Numerus clausus“. „Universul“ a dat ştirea cu litere mari. 


* 


Seara, reprezintație la Teatrul Naţional pentru treizeci 
de ani de la căsătoria Regelui cu Regina, cu „Visul unei 
nopți de vară", foarte bine înterpretat. Sunt în lojă cu 
Şt. Pop. li arăt greşelile partidului lui. El pare desgustat. 
Mă asigură de simpatia Ardealului. Mă roagă să li cruţ 
atacurile. Alături, Vaida cu Marghiloman, care îl ignorează. 
I. Brătianu mă îndeamnă să nu părăsesc Universitatea. 
li cer pe a doua zi răspuns la întrebarea mea de Joi. 


7 Februar. 


Delegaţi ai minorităţilor studenţilor. Imi spun cuvinte în- 
duioşătoare. E clar însă că ei nu au nicio influenţă asupra 
colegilor lor, în capul cărora e un lamentabil haos. 

După-amiază cetesc la Cameră demisia mea. I. Brătianu 
spune că trebuie răspinsă. Face declaraţii destul de ener- 
gice în fond, dar cu moliciune în formă. Reiau cuvântul 
pentru a cere consecvență şi energie, lovindu-se, nu în vic- 
time, ci în instigatori. 

Mi se comunică după şedinţă că rectorul de la Cluj, unde 

sa disolvat societatea „Petru Maior“, lacobovici, a avut 
geamurile sparte. Se cere izgonirea profesorilor francezi... 


$ Februar. 


Studenţii iscalesc o adresă de dezaprobare a huiduito- 
rilor. 

O nouă întrunire antisemita a fost înterzisa. 

Studenţii au fost la primul ministru, şi s'au redeschis 
căminurile şi cantinele. 

Unii dintre dânşii se lauda că au corespondențe cu antise- 
miţii germani. 

* 


Duca mi-a expus stadiul negociaţiilor cu bolşevicii. 

La Lausanne sa prezintat Cicerin, diplomat expert, cu 
căutătură nesigură, apoi Racovschi, acesta ras, gras, voios. 
S'a luat de vorba cu un ziarist, care i-a vorbit de opinia de 
la noi cu privire la ura lui contra României. A protestat. 
A petrecut la noi cei mai buni ani din viața lui, a întemeiat 
un partid; de şi Bulgar de origine, în fond e Român; so- 
tia lui e Româncă; Brătianu l-a închis pe dânsul, el a 
închis pe Diamandi. Rusia e mare: Basarabia nu e chestie 
esenţială pentru dânsa. 

De aici s'a ajuns la negocieri între Duca şi Cicerin. A- 
cesta a început,cu amabilităţi, cu declaraţii publice, în con- 
ferinţă, în momentul discuţiilor asupra Strâmtorilor, că vrea 
pace, ca doreşte în special să fie pace între Rusia şi România. 
Apoi s'a ajuns la întrevederi, în care Cicerin a fost adus 
să spuie ce vrea: tezaurul. In schimb s'ar renunţa la Basa- 
rabia, dar, din cauza curentelor de opinie publică, n'ar 
vrea s'o admită de la început. Deci să înceapă negocieri, 
din care să rezulte acest punct. Din partea lui, Duca nu 

vrea să arăte că ar cumpăra cu tezaurul posesiunea Basa- 
rabiei. Ar fi deci de căpătat de la Ruşi o asigurare se- 
cretă prealabilă. Pentru aceasta, Cicerin vrea să consulte 
guvernul său. Aici stau lucrurile. 


9 Februar. 


La comunicaţia mea de la Academie despre Bataillard, 
auxiliar francez al Unirii Principatelor, sunt şi studenţi, cari- 
mi arată simpatie. 

10 Februar. 


In drum spre Cameră. Dinu Brătianu îmi spune că la 
sate şi Mihalache face antisemitism. El însuşi e contra miş- 
cării. A mustrat pe cei cari la o masă dădeau bani studen- 
ților, cari cereau, şi-i primiau în gazdă, pentru că „au drep- 
tate băieţii“. 

Aflu că la un bal unii studenţi purtau pe piept cocarde 
„Die Juden hinaus“. 


* 


Mihalache ceteşte o declaraţie abstractă, în care, pe baza 
ideii luptei de clasă, dă dreptate ambelor părţi. 


Legea avocaţilor. Un ţăran din majoritate combate mo- 
nopolul pe care l-au impus „provinciile“, unde el există. 
Djuvara glorifică pe avocaţi. lorgu Toma aduce critici tari. 

Afară, loaniţescu îmi spune că generalul Averescu nu-i 
lasă să vie în Cameră; altfel pleacă el din viaţa politică. 

La Palat, toată lumea îi alintă şi li dă speranţe. 

La oraşe recunoaşte că nu capătă aderenţi, fiind încă o- 
dioşi. Dar la sate începe să se vorbească de Averescu cel 
care a dat şi va da pământ. — Să nu fie, îi spun, a doua 
cădere mai rea de cât cea d'intâiu. 


11 Februar. 


Conferinţă la Ateneu despre „Germanizarea României“. 
Public numeros, care manifestă simpatic. 


* 


Universitatea din Cernăuți intervine pe lângă mine ca 
să-mi retrag demisia. 


12 Februar. 


La Cameră tot legea avocaților. 

La plecare, Duca îmi spune că Ismet se apără de in- 
transigenţă. A primit toate clauzele teritoriale, dar nu poate 
admite aceia care caută a impune acceptarea datoriilor, 
necercetate, ale guvernului din Constantinopol. Altfel, e 
grăbit să plece, oprindu-l numai înzăpezirea. Strecurân- 
du-i-se ideia unei mediaţii româneşti, o înlătură: în toate 
chestiile trebuie să consulte Guvernul său. 

Vorbim de succesiunea eventuală a Guvernului. I. Bră- 
tianu ar crede că Maniu ar putea să se impuie prin agitaţie. 
Ileri, la o întrunire tulburată prin strigăte de „Bizanţ“ şi 
„petrol“ la adresa lui M. Cantacuzino, Vaida, condamnând 
excesele antisemite, a fost întrerupt de un student: imediat 
a lansat tirade antisemite el însuşi. 

Toma Stelian face un mic partid de disidenţă liberală 
(M. Culoglu, Coculescu, etc.) şi negociază cu Ardelenii ca să 

fie şef al opoziţiei unite, ceia ce doritorii de guvern Maniu 
nu vor. 

Zădărnicii... 

La ţărănişti declaraţia lui Mihalache a stârnit disensiune. 


13 Februar. 


Profesorul Panaitescu de la Cluj îmi spune că studenții de 
acolo au rechemat „la chestie“ şi fluierat pe Sextil Puş- 
cariu, 

Mediciniştii evrei clujeni pleacă la Universităţi străine. 


14 Februar. 


Adunați la cantina studenților în Medicină, şcolarii no- 
ştri şi-au repetat şi complectat ultimatul. 
Azi întrunire antisemită la „Dacia“. 


15 Februar. 


Pârvan îmi spune că studenţi de ai lui l-au asigurat că 
eu sunt plătit de „Jidani“. 
Şi el e de părere că generaţia noastră nu se mai poate 
face înţeleasă. 
* 


La „Dacia“, cu o asistenţă enormă, adunarea noului par- 
tid naţionalist-creştin. Cu injurii la adresa mea, a lui Vaida 
şi a multor altora se cruţă numai „marele om“ Brătianu, 
care n'a vrut să iscălească tratatul „„mârşav“. 


16 Februar. 


Zelea Codreanu, căruia Consiliul permanent i-a dat numai 

un avertisment pentru isprăvile făcute, şi-a ales Ministe- 
riul de Războiu în noua formaţiune ministerială. Prin res- 
staurante se colportează numărul cecurilor cu care mă plă- 
tesc „Jidanii'. Sunt prezentat ca un om „fără caracter“, 
care „voiu fi lichidat“. 

17 Februar. 


La cererea nouă a ministrului şi a rectorului pentru re- 
tragerea demisiei mele se adauge a „României June“ din 
Viena. 

= 


Mihalache, care a fost arestat pentru că apucase de piept 
pe un jandarm, imi declară că va face tot ce poate ca să: 
răstoarne guvernul. Pare să creadă în adevăr că eu am o 
înţelegere cu Brătianu. 

„Viitorul“ nu suflă un cuvânt asupra agitaţiilor. 


18 Februar. 


D-rul Toma lonescu ar fi fost chemat la Palat. Regele 
s'ar fi interesat de ce nu vin ai lui la discuția Constituţiei, 
Ar fi pus în vedere modificări. A întrebat dacă tachiştii 
© duc bine cu tovarăşii lor de fuziune. 

Averescanii prezintă lista unui nou Guvern. 


19 Februar. 
Şedinţe total fără interes ale unor Camere obosite, care 
cer vacanţă. 


20 Februar. 


Conferinţa mea la Cercul Analelor despre „Ce avem de 

învăţat de la Francezi“. Lume rece, puţin înţelegătoare. 
Se așteptau să vorbesc în limba franceză. Unui public ro- 
mânesc? 

* 


Pe străzi manifestații ale studenţilor. Cer liberarea co- 
legilor arestaţi şi strigă „Jos Jidanii“. Cântă in faţa Pa- 
latului. Multă gloată împrejur. 


* 


Colegul mieu Rădulescu-Motru mă prezintă ca uneltitor, 
cândva, al unor mişcări ca acestea şi ca doritor de aplause 
ale studenţilor. 

Rectorul de la Academia Comerciala, Cihoschi, răspin- 
gând „Numerus clausus“, ar fi spus elevilor: „Ţineţi-va 
dârzi, băieţi, că veţi reuşi“. 

21 Februar. 


Ştirbei vine la mine pentru a-mi cere o iscalitură pe un 
act comemorativ al încoronării. Nu crede în promisiunea 
facută de Rege lui Averescu. Ministeriul liberal mar pu- 
tea să dureze dincolo de margenile anului. In favoarea lui 
Vintilă Brătianu el aduce refuzul opus propunerilor lui Ştir- 
bei de a influenţă piaţa financiară prin punerea în circulaţie 
a devizelor societăţilor de petrol, în schimbul unei uşoare 
ridicări a preţului intern — care s'a şi facut — şi a fagă- 
duielii că, un număr de ani, nu se va schimba nimic în re- 
gimul petrolului. 

Ştirbei a fost în Grecia. Atena, mică, e mai prezentabila 
decât Bucureştii. Impresionează puternic autoritatea, de 
şi oamenii politici sunt inferiori celor de la noi, având nu- 
mai preocupaţia puterii. Totuşi Baltazzi, care putea să scape, 

a preferat să impărtăşească soarta celorlalţi. Regele merge 
Jliber pe străzi şi trăieşte fără pază. Timiditatea şi hotă- 
rârea de a nu-şi manifesta personalitatea l-au scăpat; to- 
tuşi va trebui cândva să-şi facă dovezile şi-i va fi greu. 

Regina Elisabeta trimisese telegrame îngrijorate. A găsit-o 
mai liniştită şi complect refăcută fiziceşte. 

Francezii şi Englezii se duşmănesc la Atena. Altfel ei 
ar fi dominat situaţia. Cine cunoaşte mai bine împrejură- 
rile e ministrul sârb Balugcici. 

La Belgrad l-a impresionat paza la fiecare uşă şi scară 
a Palatului. 

22 Februar. 


Desgustătoare scrisori anonime de studenţi, cari îmi cer să 
persist în demisie. La arăt ministrului, care mă invită din 
nou să renunţ la dânsa. Insist: neavând dreptul la pensie, 
să mi se dea putinţa de a trăi din publicarea revistelor edi- 
tate de Ministeriu. 

23-24 Februar. 


La Craiova Averescu anunţă apropiata lui venire la Gu- 
vern. 
26 Februar. 


Joubert, „ziarist“ francez (fost paginator la Paris), a scos 
o carte infamă: „Femmes sans pudeur, moeurs roumai- 
nes“, a fost expulzat, şi cartea i s'a confiscat. Opinia pu- 
blică, fără excepţie, a reacţionat de data aceasta. 

Ni se comunică detalii interesante asupra făptaşului a- 
cestei grobienii. L-a adus bancherul Crissoveloni, pentru 
a face un ziar francez în legătură cu ambițiile sale poli- 
tice. Trei, cinci, după alţii 10.000 franci pe lună, timp de 
cinci ani, ori de apare ziarul ori de nu. A cumpărat o casă 

de două milioane şi jumătate. Lux, recepții. Căsătorit cu 
o femeie frumoasă, pe care o prezintă ca nepoata unui 
diplomat. Relaţii personale dubioase, dar utile. Scria piese 
de „moravuri române“ şi poftia scriitori la lectură. 

După comiterea delictului, vine la „Flacăra“, cetindu-şi, 
zâmbitor, criticile. Intrebat de tânărul poet Vintilă Rusu- 
Şirianu cum a putut face o asemenea ticăloşie, răspunde că 
„Visează celebritatea“, că are vrâsta, că a făcut „o Gar- 
gonne românească“ şi că, în ciuda cursului scăzut al leului, 
tot va căpăta ce-i trebuie pentru „două-trei călătorii“. Rusu- 
Şirianu l-a luat de guler şi l-a azvârlit în noroiu. 

Articolul mieu din „Universul“ a determinat expulzarea 
lui. Legația Franciei i-a refuzat orice sprijin. 

Dar prin Ministeriul de Externe el dă un „comunicat“ de 
scuze. E de fapt expulzat? 

Persoanele din „romanul“ lui ar îi portrete, şi adevărate. 
Lucruri mai grozave se spun, cu cinism, la Capşa. Refuz 
să le reproduc. 


Adunarea peniru constituirea societăţii, pe care o pro- 
pun în numele „Ligei“, „Colaborarea latină“. 

Destulă lume. Generalul Tell aminteşte „Asociaţia La- 
tină“ a d-rului Istrate, care n'a funcţionat. Un inginer răs- 
pinge scopurile reale (fabrică de hârtie, ediţii îranceze, 
carte îranceză, împrumuturi culturale) şi se ridică împotriva 
primirii celor cari nu sunt... „Latini“. Trei studenţi cu tri- 
colorul la butonieră, vorbindu-mi trufaş, mă observă. 


* 


Consiliul Universitar publică în chestia tulburărilor o de- 

claraţie foarte frumoasă, cuprinzând şi solidarizarea, în una- 
nimitate, cu mine. 

Incercându-se examene la drept, de N. Basilescu, stu- 
denţii evrei sunt împiedecaţi cu forța de a se prezinta. 

La laşi nouă întrunire antisemită. La Cernăuţi Evreii a- 
tacă în cafenea pe un student ieşean, care purta insigna 
antisemită, şi, din partea lor, antisemiţii devastează două 
cluburi studenţeşti ale Evreilor. 

2 Mart. 


Redeschiderea Camerelor pentru a fi amânate pe Luni. 


Naţional-tachiştii şi ţărăniştii au încheiat un acord ca să 
răstoarne Guvernul şi apoi să se mănânce între sine. 


Necontenit vin adeziuni şi se scriu articole de îndemn 
pentru ,Colaboraţia Latină“. 


La Academie comemorarea lui Renan. Foarte multă lume. 
Regina şi prinţul Carol au anunţat că sunt reţinuţi aiurea. 
Regele ar veni la altă dată. 


Goubert, chemat de Prefectul de Poliţie, l-a intrebat dacă 
i-a cetit cartea. — Da. — Atunci n'aţi înţeles-o! 

Spun generalului Mărdărescu, fără a-i arăta izvorul, ce 
ştiri rele, alarmante despre armată am de la generalul Iarca 
din Buzău. El mă asigură că sau luat măsuri, că va fi 
îmbracăminte pentru jumătate de milion de soldaţi, că Ar- 
senalul, Pirotehnia vor începe în curând să lucreze. Mu- 
niţiile se aşteaptă, dar Francezii se lasă greu. Imprumutul 
ce trebuiau sa ni-l acorde n'a trecut încă prin Cameră: se 
adaugă fel de fel de creanţe, care ar îi să între în contul lui. 

Ştirea despre intenţii agresive ale Ungurilor nu era o 
închipuire. Numai armata lor era mascata ca grăniceri. 
Planul era să ne atace dacă Germania ar fi reacţionat mi- 
litar la atacul Francezilor în Ruhr. Comisia interaliată s'a 
lăsat momită de scuze. 

4 Mart. 


La Târgovişte, pentru o conferinţă despre loan Eliad. 
La Mănăstirea Dealului numărul elevilor sa dublat. Mij- 
loacele sunt insuficiente. Decăderea e vădită. 

3.000 de „Sârbi“, Bulgari, trăiesc într'o suburbie a lor, 
vorbind între dânşii „sârbeşte“. Nimeni nu încearcă a-i des- 
naţionaliza. 


Mari manifestații la Iaşi, cu slujbă la Mitropolie, cu de- 
monstraţie în Piaţa Unirii. 


5 Mart. 


Se prezintă în Cameră proiectul de Constituţie. Asociaţii 
răsturnării lipsesc. Fac o declaraţie în care arăt că nu de 
asemenea forme are nevoie ţara, ci de o mai bună stare 
materială şi morală şi că actualul Parlament n'are căderea de 
a vota o Constituţie. Dar noi vom discuta-o, fiind vorba 
de principii. Observând că toate patimile au fost trezite de 

agitația constituțională, I. Brătianu observă că e mai bine 
să le ştie pentru a le combate.. 


Inginerul Fantoli îmi spune că ministrul Fasciotti asigurase 
pe Regele Carol, în Iulie 1914, că Italia se va alătura A- 
liaţilor. Acesta ar fi influenţat asupra deciziunilor Con- 
siliului de Coroană. Intrebându-se la Roma în locul cel 
mai înalt, a venit desminţirea. Fasciotti, înţeles cu Brătianu, 
n’a mai fost pe la Curte supt Regele Carol. 


7 Mart. 
Noi tulburări studenţeşti. E insultat şi C. C. Arion. 
* 


La Cameră Madgearu face „şarlatan“ pe 1. Brătianu. O- 
bişnuitul scandal. 
* 


Ministrul Palatului, Mişu, venit la mine în legătură cu 
comemorarea lui Renan, crede că, dacă, în chestia Con- 
stituției, opoziţia ar merge până la turburări, sar putea 
ca, provizoriu, puterea să fie încredințată lui Averescu, 
fost militar. Altfel, el mare nicio făgăduială. 

Totuşi acesta şi-a convocat la Bucureşti, şefii de judeţe. 


8 Mart. 


Necontenite scandaluri la Cameră. Madgearu, Mihalache 
caută a face atmosferă pentru ce va veni pe urmă. 

Imens scandal al opoziţiei „unite“. J. Brătianu e împiedecat 
de a vorbi prin necontenite huiduieli şi printrun potop 
de vorbe murdare, pe care felul cum face alegerile Guver- 
nul, fără a le scuza, le explică. Declaraţia lui Maniu, im- 
pecabil în costum, şters în voace, a lui Halippa, aprins ca 
un revoluţionar de modă rusească, a lui Popovici, care-şi 
scandează dârz pasiunea, sunt înăbuşite de aplausele aso- 
ciaţilor. Lângă mine doi Ardeleni strigă continuu: „calăi, ptui, 
pîui“. Un biet muncitor, care spusese că-i trebuie o Consti- 
tuţie, era să fie scos în ghionturi. Se strigă lui Brătianu că 
„merită, tâlharul, să fie băgat cu capul în urnă“. Tot coco- 
netul bucureştean a venit la spectacol. Pe coasta dealului 
se împiedecă intrarea amicilor lui Lupu. Şi eu am fost 
bruscat. Preşedintele e nul ca totdeauna. El priveşte pe 
lunian, care spune liniştit lui Văitoianu că e „cel mai mare 
bandit al Ţării Româneşti“. 

Expulzarea a opt opozanți — expulzare ca a lui Mad- 
gearu, care asistă totuşi la lucrări, — dă prilej la discuţii 
infinite. Un ultim act se va petrece pe străzi, în alaiu. 


Am cerut concediu de doi ani de la Universitate 


10 Mart. 


Continuă imensul şi greţosul scandal. Surprind pe Maniu 
care înăbuşă un zâmbet când Sever Dan îluieră din si- 
renă. Azi s'au bătut şi — cinematografiat. 

Secretarul Universităţii din laşi îmi spune că steagurile 
negre cu crucea cârligată pe fond alb s'au sfinţit la Mi- 
tropolie şi că jurământul s'a făcut în Aula Universităţii, 
creându-se „centuriile““. — Cine a dat voie? — Nu se mai 
cere voie: întră cine vrea, — cu pumnul! 


Deschid, fiind în concediu pe doi ani, lecţii de Istorie 
Universală pentru publicul cel mare. Asistă multă lume. Şi 
Murgoci, cu totul desfigurat şi slăbit de boala care-l roade. 


S'a mai liniştit opoziţia. 
12 Mart, 


E ascultat cu atenţie socialistul bucovinean Pistiner, foarte 
logic şi moderat. Ii cer lămuriri asupra „minorităţii“ pe care 
o reprezintă: ce limbă are. El declară că jargonul e al 
proletariatului evreu. Contest şi calitatea de minoritate E- 
vreilor din Vechiul Regat. Intrebat dacă admit votarea 
Constituţiei, răspund că a trecut momentul când era starea 
de spirit pentru aceasta; acum avem Constituţii de par- 
tid, până va veni omul care să se gândească înainte de 
toate a guverna. 

Se pregătesc tulburări pe Duminecă. S'ar căuta şi vărsări 
de sânge. 

Vorbesc cu Mârzescu de împrejurările de laşi. El se 
plânge că mare oameni. Dintre cei doi generali, Zadic 
mare voinţă; Gherculescu e cu agitatorii. Zadic a refuzat 
trupa când cu devastarea de la Goldner. Şefii liberali lo- 
cali sunt sau fără credinţă sau fără inteligenţă. I se pare 
că Angelescu are legături cu principalul şef al mişcării. A 
primit demisia singurului om care putea înfrunta pe tulbu- 
rători, M. Cantacuzino. Şi secretarul general al lui Văitoianu 
şi Valaori au legături neîngăduite. 

Ifrim, venit din laşi, spune că e un curent antisemit e~ 
norm. Profesori, doamne, domni din societate vând pe străzi 
ziarul „Naţionalul'“, care se trage în 20.000 de exemplare. 
Se strâng continuu bani. Insultele plouă la adresa mea. Se 
pregăteşte un mare ziar la Bucureşti. Şi ţeranii sunt asmu- 
titi, de agenţi liberali, contra noastră, cari „ne-am dat cu 
Jidanii“. 

* 


Ieri a venit ministrul cehoslovac Veverka, pentru a mă 
invita la Praga, Brno şi Bratislava. 
13 Mari. 
Furtună şi inundaţii. 


La Cameră foarte elocventă cuvântare rostită pasionat 
de Agârbiceanu. Când vorbeşte Lupaş, se petrec scene 
violente. Unii dintre asociaţi par jenaţi de cuvintele ridicule 


care zboară. 
* 


Chemat la Prințul Carol, care întâiu arătase dorința de a 

veni el la mine. 
Vorbim întâiu politică şi Prinţul crede că Parlamentul ac- 
5 

tual mare dreptul de a vota Constituţia. Şi el e contra Se- 
natului aşa cum se intenţionează a-l face: îi place ideia u- 
nui Senat cu reprezentarea categoriilor şi a intereselor 
speciale. Ar vrea şi el ca, în loc de „Români'“, membrii na- 
ționalităţilor să fie lăsaţi a fi ceia ce sunt. 

Argetoianu i-a spus că o Constituţie nu trebuie să aibă 
mai mult decât articolele din „Magna Charta“, restul fiind 
votat cu două treimi ca legi organice. Prinţul îi arată o 
deosebită simpatie şi încredere. 

14 Mart. 


Sunt silit să arăt la Cameră cu ce elemente s'a aliat par- 
tidul naţional din Ardeal. Deputatul Aciu îmi strigă „Grec“. 

După plecarea mea bătrânul Tripon e oprit de a vorbi. Şi 
aceasta provoacă până la 9 şi un şfert un şir de scene vio- 
lente, în cursul cărora ministrul Sasu are putinţa să spie 
că unul din şefii opoziției e „cu gura în serviciul democraţiei 
şi cu mâna în punga oligarhiei“. 


La „Colaboraţia Latină“ se ceteşte scrisoarea generalu- 
lui Berthelot, care vorbeşte de o subscripţie de 300.000 de 
franci pentru a face un simplu oficiu de librărie franceză în 
Bucureşti, vânzând deocamdată cu pagubă. Opun ideia 
noastră de selecţie a lecturii franceze. Dorinţa de a sub- 
scrie e foarte slabă. Abia 300.000 de lei. E vorba de a se 
cere băncilor. Cociaş a lipsit. Suntem extraordinari când e 
vorba de a realiza ideile pe care le aclamăm. 


15 Mart. 


Stern vorbeşte la Cameră, discutând articolul din Con- 

stituţie privitor la Evrei. Incepe de departe şi e foarte agre- 
siv. Destăinueşte că Vintilă Brătianu a venit la templu să 
ceară voturi. Ridiculizează pe Bărnuţiu, a cărui apărare 
o iau. Relevez şi felul iritant cum pune chestiunea. Mâr- 
zescu intervine şi el ca autor al decretelor-legi, dând pre- 
ciziuni. 

Apoi din nou certe, scandaluri, expulzări. 


Seara la Fundaţia Prințului, Conferinţă, în prezenţa Re- 
gelui, despre „noţiunea culturii“. 

Apoi convorbire îndelungă cu Regele. Crede că Sâm- 
bătă se va mântui discuţia generală la Constituţie. El a 
cerut să nu se schimbe partea privitoare la dinastie. I se 
pare că alcătuirea Senatului nu e potrivită. Numără pe 
membrii numiţi, cari sunt puţini. Şi în chestia „cetăţenilor 
români“ e opinia minorităţilor. Nu e de părere să se dea, 
în caz de lipsă a moştenitorilor tronului în linie masculină, 
prioritate fiilor princeselor României. 


17 Mart. 


Sandor Jozsef ceteşte, anume încurcat şi încet, declara- 
ţia la Constituţie a Uniunii Maghiare. Intre două scan- 
daluri şi excluderi partidele în luptă nu-i dau nicio atenţie. 
Observ pasagiul în care aducea înainte autonomia Rutenilor 
în Cehoslovacia. Incepe o discuţie, în care Maniu refuză să 
intervie derobându-se. Sunt aşa de utile în opoziţie mino- 
rităţile! Continuu să urmăresc pe vorbitor, şi îi spun tot ce 
naţia noastră a avut să sufere de la a lui. La urmă, el 
ceteşte o declaraţie dârză de protestare. 

Seara, un comisionar de stradă imi prezintă, în numele 
lui Buţureanu, Ifrim, Ţoni, Făgeţel şi alţii, o critică dură 
a conducerii mele, care ar fi făcut pacatul de a nu parti- 
cipa la lupta opoziţiei, de a servi Guvernul, de a prigoni pe 
studenți. Aş vrea o atitudine „echivoca'“. Mi se cere să 
tratez cu naţionalii şi mai ales cu Averescu. Aş avea da- 
toria de a aduce partidul la Guvern prin orice mijloc. 

Cu câteva ceasuri înainte niciunul din cei iscăliţi nu mi-a 
spus nimic. Boala vremii.... 

Seara, plec la Roman, dupa ce înştiințez că parasesc 
conducerea unui partid ai carui fruntaşi pot să aibă a- 
semenea atitudine. 

18 Mart. 

La Roman. 

Comunic celor de față cari conduc organizaţii jignirea 
ce mi sa adus. Toţi o condamnă. Ifrim însuşi e foarte 
jenat. 

După amiazi conferinţă la societatea „Miron Costin“ des- 
pre „Naționalismul înainte şi dupa razboiu'“. Un foarte nu- 
meros auditoriu, şi Evrei. Arăt deosebirea dintre naţiona- 
lismul latin, cultural, şi cel germanic, necultural, „pagân'“. 
Pun în legătură lucrurile de la noi. Definesc naţionalităţile de 
drept istoric şi cele contractuale. Evreii nu sunt nici una, nici 
alta. Calific zădarnicia sionismului, care leagă peste mii 
de ani de întrerupere pe Evreii de azi cu cei din antichi- 
tate. Li spun că soluţia chestiei lor nu e în Constituţie, ci 
în inima poporului român. 

H. Place, fiul consulului francez din vremea Unirii, îmi arata 
extrem de interesante scrisori şi memorii ale tatălui său, 
care apare ca mentorul marelui Domn; îmi pune la dispozi- 
ţie copii pentru publicare. 

Frumoase clădiri, ca orfelitatul, de un stil armonios, din 
întăia jumătate a secolului trecut. 

719 April. 


leri a fost întrunirea „monstra“ pentru dărâmarea guver- 
nului. „Presa“, noul ziar tachist, anunţă „rănirea gravă“ a 
lui Maniu şi Vaida, cari nici n'au fost atinşi. Un deputat, 
loan, a tras o palmă unui soldat, care l-a batut. Un şef 
basarabean a declarat că Basarabia lui va îi cea d'intâiu 
provincie care se va desface din legăturile cu România.... 
Htacurile la adresa Regelui n'au lipsit. 

Strazile sunt înca împănate cu armata. Eu însumi, la întors, 
am fost înhațat de piept de doi soldaţi. 

La Camera, Magura, de la Galaţi, vorbeşte în numele li- 
bertaţilor cetăţaneşti. Apoi, în oarecare linişte, urmeaza 
discuția generală la Constituţie. Saşii sunt foarte dâriji, pen- 
tru ca nu li-se recunoaşte calitatea naţionala. După Roth, 
Brandsch vorbeşte, amintind meritele sale faţa de Români, 
despre dificultăţile interne şi externe ale unui Stat care nu 
trebuie sa-şi mai adauge nemulţămirile naționalităților. 

Vin la rând, făcând critica proiectului. Dupa mine glasul 
raportorului Chirculescu se pierde în urlete, cântece, fluiere. 

In sfârşit, după o încăierare formală, I. Bratianu ia cu- 
vântul pentru a mulţămi că s'a luat în consideraţie — soco- 
tindu-se abţinuţi opoziţioniştii din culoare — proiectul de 
Constituţie. 

20 Mart. 


Intovarăşesc pe ex-Regina Sofia, fiicele ei şi Prinţul Ca- 
rol la bisericile Colțea şi Radu-Vodă. Mortal de palidă, 
sora lui Wilhelm al II-lea arată blândă şi înţelegătoare. 


* 


La Cameră se sparg fiole de gaze înnăbuşitoare. Cali- 
fic lucrul de „,porcărie'“ 

Izbutesc a impune caracterul de Stat naţional al Româ- 
niei. 

Zi liniştită pe străzi. 

Se discută Constituţia pe articole. S'a primit Biserica or- 
todoxă dominată. Protestă numai un tânăr preot unit săt- 
mărean. Seara, cu luptă se smulg împământenirile la Ca- 
meră. Mârzescu a fost silit să cedeze. 

Banu vorbeşte frumos, arătând că alegerile episcopale nu 
vor mai fi date Marelui Colegiu. 


22 Mart. 


Inmormântarea lui Onciul. Faţa, liniştită ca a unui om care 
doarme. Biserica Mihai-Vodă îmbrăcată în negru. Foarte 
mulţi asistenţi, în adevăr mişcaţi. Intre ei numeroşi stu- 
denţi, cu steagul Universităţii şi coroana „studenţilor creş- 
tini“. 

Vorbeşte ministrul Angelescu, Pangrati, care atinge de- 
licata vreme a războiului, Cerkez, de la „Monumentele Is- 
torice“, Nedioglu, fostul ajutor al răposatului. Nu lipsesc 
nici cei de la „Convorbirile Literare“. I. Brätianu e de fața 
şi urmează carul până la Universitate. Aici, înaintea lui 
Bianu, care găseşte cuvinte foarte mişcătoare, ia cuvântul 
şeful de „mişcare studenţească“ Napoleon Creţu. La Aca- 
demie, cu clasice reminiscențe, Pârvan. 

In asistență şi Savona, însărcinatul de afaceri nou al Ita- 
liei, care a fost la mine să se intereseze de mişcarea noastra 
culturală. 

* 


Discuţii cu Duca asupra alcătuirii şi drepturilor Senatului. 

Opoziția a plecat la începutul discuțiilor. Şt. C. Pop sa 
apărat de acuzaţiile ce i s'au adus prosteşte că m'ar fi fost 
bun naţionalist. Pare a fi fost mişcător. 


* 


Se sparg geamurile casei lui Ştirbei, când se dădea o 
serată. 


23-24 Mart. 


Discuţiile Ja Constituţie, fără relief, continuă. 

Intro şedinţă de noapte, fără relief, continuă împămân- 
tenirile. Guvernul cere un răsvot. Li recomand, ca măsură 
de pudoare, să readucă articolul neschimbat de la Senat. 


Sâmbată sara, după ce Istrate Micescu apără cu argu- 
mente juridice proprietatea deplină, se discută punerea în 
posesiune a Statului asupra subsolului rămas, în cea mai 
mare parte, ţerănesc. Vorbeşte un Prahovean liberal, foarte 
convins şi calm, contra acestei spolieri. La argumentele lui 
Niţescu adaug şi pe ale mele. Nu putem clinti îindărătnicia lui 
Vintilă Brătianu: el ameninţă cu guvernarea din opoziţie. 
Intreaga Cameră e de fapt contra acestui act sălbatec. 


25 Mart. 


In stradă multe trupe. Opoziția se face blândă la „Da- 
cia“ prin Maniu şi aprigă prin Mihalache, care atacă pe 
Rege. 

* 


Acum două sau trei zile, un grup de studenţi a atacat 

teatrul particular unde juca Americana Mally Picon în 
„idiş“. 


* 


Din nou se face scandal la Buftea, lui Ştirbei. 
26 Mart. 


Supt cuvânt că Senatul nu primeşte, se face răsvot din 
chestia împământenirilor. Deputaţii au fost pregătiţi înde- 
lung pentru aceasta. I. Brătianu intervine, cu argumente 
foarte slabe. Majoritatea e extrem de jenată. Actul ar fi im- 
pus de Al. Constantinescu, care şi apare pentru a constata 
biruinţa. 

La exproprierea pădurilor, care atinge fondul regional 
bucovinean, lorgu Toma aduce înainte caracterul de la 
început al donaţiei. Răspund că numai valoarea ei intere- 
sează. lorgu Toma se crede jignit de observaţia că, supt 
Austrieci ca şi acum paraziți se infruptă din fond. Protestă 
şi el şi Nistor. Trebuie să li spun că se pot găsi dovezi 
despre faptul că prin fondul religionar anume oameni să- 
raci au ajuns milionari. 

Articolul privitor la Evrei e combătut de profesorul Flo- 
rescu din Craiova. lau cuvântul, nu numai ca să critic 
forma articolului, dar şi ca să caracterizez acest procedeu 
de tratat formal cu Uniunea Evreilor Pământeni. Indemn pe 
Evrei să lase zionismul şi macabeismul, sistemul celor două 
patrii, şi să afle drumul la suiletul românesc, drum care 
nu e închis, însă să nu-l închidă ei. 

Stern, după ce-şi ia garanţii din partea Ministeriului de 
Justiţie, se declară satisfăcut cu articolul şi oferă o atitudine 

sufletească. Vorbeşte însă de ţara cu „mai multe naţiona- 
lități“, 

Un miros de fosfor se răspândeşte în sală la votarea 
Constituţiei. Majoritatea se ţine vitează, lumea din tribună 
fuge. 

L Brătianu mulțămeşte pentru vot. Mă ridic pentru a 
spune că Adunarea mavea dreptul să voteze, dar, dacă 
Regele ar întări Constituția, am recunoaşte-o ca un omagiu 
pentru dânsul şi ca un mijloc de a linişti ţara, rămânând 
să se schimbe prin legile speciale ceia ce este rău. 


x 


Pentru seară studenții pregătesc noi manifestații. 


29 Mart. 


La Regele. Mă primeşte la Cotroceni într'un antret. A 
întărit Constiituţia, în care îmi spune că are partea de schim- 
bări: vrea ca pădurile să nu fie distruse, el care vine din 
țara pădurilor comunale. 

Incă odată afirmă că mare — cum a şi spus-o lui Vaida— 
niciun angajament cu Averescu. Repetă că acesta i-a vor- 
bit cuminte şi şi-a recunoscut neexperienţa şi greşelile. 
Pune succesiunea, depărtată, a Guvernului în relaţie cu ce 
va fi atunci şi cu programul ce i se va supune. Nu-i scapă 
îndarătnicia guvernanţilor. Lui Vaida i-a vorbit de primej- 
dia demonstrațiilor, care nu pot fi stăpânite, pe stradă, de 
cei cari le-au provocat. I-a spus că-l crede un reacţionar 
aliat cu stânga revoluţionară, şi Vaida a recunoscut. 

Evită orice ar părea o recunoaştere sau o făgăduială 
față de mine. li expun în ce chip s'ar putea opri agitaţiile. 
El e pentru nevoia sancţiunilor. Se declară contra „expe- 
rienţelor“. 

E îngrijorat de situaţia din Grecia şi a prevăzut pe cea 
din Serbia. 


* 


La masă, cu Hiotu şi Ciolac Antici, la Legația Cehoslovacă. 
Antici crede că regele Alexandru Obrenovici făcea prea 
multe întrigi de partid. 

2 April. 

La Paris. 


3 April. 


Deschiderea congresului bibliofililor cu o cuvântare de 
Brthou, care face aluzii, cu desgust, la succesul „Gargon- 


stt 


nel 
4 April. 


Comunicația mea despre Ilustrația vechilor cărți româ- 
neşti. 


.5 April. 


La Congresul pentru Unirea Internaţională a muncitorilor 
intelectuali, un tânăr Bulgar vorbeşte în numele „organi- 
zațiilor“ de la el şi asigură că intelectualii bulgari, peste 
ultimele incidente, au rămas amicii poporului francez. 


6-7 April. 
Răsping în „Le Temps“ vestea „revoluţiei româneşti“: 


demisii de ofiţeri, Regele închis în fortăreaţa de la Alba- 
Iulia, etc. 

9 April. 


La Bruxelles. Deschiderea congresului Internaţional de 
Istorie printr'o şedinţă regală. 


11 April. 


Primirea congresiştilor la Palat. Ruşii, ţarişti, constituţio- 
nalişti, sovietişti — Sovietele sunt reprezentate oficial de 
orientalistul Berchtold — merg împreună. 

Apoi audienţă personală la Regele, după însărcinarea 
Regelui nostru, care mi-a spus că e bine să-l vizitez. Vor- 
beşte de ţara noastră mărită, frumoasă. — Se lucrează 
mult. — O, mai puţin ca înainte de războiu! — Aveţi oa- 
meni politici eminenţi. Pomeneşte de legăturile familiei sale 
cu România. li amintesc că tatăl său, nu numai că a fost de 
fapt Domn, până la declaraţia de refuz, dar că Belgia l-a 
propus înainte de alegerea lui Cuza şi că Turcii l-au re- 
tuzat. Nu ştiu. Laudă pe Regele Carol, căruia noi îi da- 
torim mult. Despre Regina spune că e împodobită cu multe 
talente artistice. 

In cursul conversaţiei a spus că suntem fericiți de a îi 
„O ţară de ţărani“ (un pays de paysannerie). 


14 April. 


Recepție la Primărie. Primarul Max primeşte. Consulul 
nostru e consilier municipal. Se plânge că n'avem relaţiile 
ce ar trebui. 


15 April. 


La Gand. Regele şi Regina deschid strălucita expoziţie a 
Florarilor. Alături, a mutilaţilor de -ăzboiu. 

16 April. 


La Bruxelles. Masă la Bolandişti cu părintele Delehaye 
şi abatele Pieters. Se vorbeşte de Netzhammer, cu care 
Belgienii nu vreau niciun fel de relaţii din cauza atitudinii 
lui în războiu. 

* 


Am vorbit, Marţi şi Sâmbătă, întâiu despre „România 
dunăreană în veacul al VI-lea şi barbarii“, apoi despre „O- 
riginea artei populare româneşti“. 

17-20 April. 


Incep la Sorbona cursul mieu anual, 


Seara la Gauvain. Vorbeşte de sosirea lui Brătianu la 
conferinţă. Aducea angajamentul şi cerea „plata poliţei“. 

l sa dat sfatul de a căuta altă bază. Altfel va păţi ca 
Sonnino, care n'a reuşit, şi nici Brătianu n'a fost mai no- 
rocos. Lui Gauvain, care-i vorbia de nevoia de a ţinea 
samă de adversari şi de posibilităţi, i-a spus: „dacă dum- 
neata, prieten, vorbeşti aşa, ce pot aştepta de la alţii?“. 

Optimismul lui Duca l-a uimit. In chestia reformei agrare 
ca şi a politicei externe avea asigurări. Credea că afacerea 
Basarabiei s'a hotărât cu Cicerin. Toţi Ruşii ne urăsc de 
moarte. Maclacov, Sazonov sunt de aceiaşi părere. 


21 April. 


După conferinţa obişnuită la Sorbona, alta la cercul de 
la Curtea de Casaţie despre situaţia în România. Prezi- 

dează Gauvain, care prezintă observaţii. El şi un profesor 
polon confirmă observaţia mea că pornirea Ruşilor pentru 
reintegrarea Imperiului nu e determinată de motive serioase, 
ci de o trecătoare stare psihologică. Sunt întrebat şi asupra 
tulburărilor antisemite, care, din nenorocire, continuă, adu- 
când şi amestecul armatei în Universitate. 


22 April. 


La Charles Maurras. La „Action Francaise“ întru ca într'o 
cetate asediată. Maurras e total surd, foarte blând şi bun. 
Vorbeşte de Léon de Montesquiou, fiul unei Bibeşte, mort 
luptând pentru Franţa: i-a fost bun prieten; are portretul 
lui lângă dânsul. 

* 


Generalul Berthelot la Fontenay. Vorbim de ideia cărţii 
franceze în România, de posibilitatea unei biblioteci circu- 
lante, unei asociaţii cu teatru popular. Povesteşte din în- 
tâmplările sale în timpul razboiului românesc. La Stavca, 
Gurco l-a întrebat dacă nu e bine ca armata noastră să. se 
retragă până în Cuban. Berthelot a obiectat că mar avea 
niciun sens s'o scoată din țara ei. Regele însuşi m'ar fi dis- 
pus. — Regele, Regele.... Dar Regele există? în România, 
Regele eşti d-ta. — Regele există şi, de altfel, dacă eu aş 
fi Regele, aş vorbi tot aşa ca şi dânsul. 

E sigur că planul rusesc era să se îngăduie distrugerea to- 
tală a armatei noastre, pentru ca, apoi, Ruşii salvatori să-şi 
ieie ca recompensă Moldova. 

Ei au refuzat orice ajutor serios în Muntenia. In zădar 
liza cerut Berthelot să facă, după tradiţiile lor, o acţiune 
glorioasă pe Râmnic. Numai când au venit Francezii, Ruşii au 
trimes atâţia generali câţi maiori avea el, ca să nu li se ia lo- 

cul. Generalul comandant i-a adunat şi liza spus că mau 
venit pentru luptă, ci pentru atâta. In aceiaşi zi lucrul i-a fost 
fost raportat lui Berthelot. 

Alexeiev nu voia să ştie de apărarea României. Apăsa 
nervos pe hartă şi adăugia că numai la Siretiu poate fi o 
rezistenţă. 

Când Scerbacev a primit telegrama lui Cherenschi să nu 
lupte, Berthelot, care, în locul lui, „ar fi pus-o în buzunar“, 
l-a îndemnat să nu asculte. Au observat însă că ea fusese 
transmisă deschis, aşa că toată lumea o ştia. 

El crede că bolşevicii vor rămânea la Guvern, pentru că 
intr'o ţară demoralizată ei sunt singura energie. 

I s'a dat domeniul de la Fărcădin, lângă Haţeg, unde 
va putea veni, i-a spus Alecu Constantinescu „numai cu 
valiza şi lenjurile““. Societatea lui franceză, la care participă 
Poincaré, ar începe în curând a lucra. 


24 April. 


Conferinţă la „France-Orient““, despre posibilităţile de co- 
laboraţie economică cu România. 


28 April. 


Lumea e impresionată la Paris de cei „10.000“ de ţărani, 
cari ar fi primit la Gară din Bucureşti pe Averescu. 


3 Mqiu. 


La Bruxelles. 

Conferinţă despre Universitățile româneşti la Fundaţia 
Universitară. Intre asistenţi Kirschen, Român de origină, 
care şi-a câştigat o mare situaţie între avocaţi, apărând pe 

Miss Cavell, şi fiul lui Dimitrie Golescu, cetăţean belgian şi 
prețuit critic de artă. 
5 Maiu. 


Sosirea regelui şi reginei Spaniei. Primire de strictă eti- 
chetă. Numai şefii de misiuni sunt primiţi la oarele 5. Ora- 
şul e pavoazat. Un ziar spune bun venit în limba spa- 
niolă. 

7 Maiu. 


Adânc mişcătoare primire ca noi doctori ai Universităţii din 
Lyon (dr. Cantacuzino şi cu mine; Racoviţă e absent). Ra- 
portul pentru Cantacuzino al d-rulni Guyart e de o mare 
nobleţă şi cugetare şi de formă. Se cântă de două ori 
imnul naţional român şi Marsilieza. Cantacuzino a amintit 
tot ce ne leagă de Franţa. Am insistat asupra solidarităţii 
care singură poate păstra roadele victoriei. 

La banchet, seara, Cantacuzino vorbeşte duios de jertfa 
în războiul nostru a medicilor francezi. 

Profesorul Oprescu de la Cluj, foarte iubit aici, vorbeşte 
despre arta populară românească. 

11 Maiu. 


La Viena. 

Oraşul nu pare zăpăcit de nenorocire. Ici şi colo un cer- 
şitor beţiv. Clasele mijlocii par însă foarte atinse. Ar fi 
foarte mulţi spioni, de toate naţiile. 


* 
Seara la Praga. 


In cale colonelul Dimitrescu, ataşatul militar, arată cum 
s'a câştigat victoria polonă care a scăpat Varşovia. Francezii 

recomandau retragerea la Posnan pentru a se reforma şi a 
reveni de acolo. Pilsudski se temea de o răscoală în Galiţia 
orientala. Inaintea capitalei, la 12 kilometri, erau numai 
trupe sovietice fără dispoziţie de a lupta. Pe străzi pre- 
cesii religioase, femei izgonind din case pe bărbaţi. S'a 
decis Q ieşire pe la pod. A fost un moment de nesiguranţă 
la o divizie de 3.000 de oameni. Francezii au refăcut însă 
linia şi s'a ocupat satul vecin, gol. Bolşevicii au fost siliţi 
să se retragă. 
12 Maiu. 


Rectorul mă întreabă dacă Ardealul vrea republică se- 


parată.... 
* 


Dejun ļa ministrul Hiotu. Ministrul Americei, Einstein, mă 
întreabă dacă opera de unificare înaintează şi dacă hotarele 
de astăzi sunt durabile. 

* 


Conferința mea despre husitism în relație cu mişcarea re- 
voluționară din Apus. i 

Seara la banchetul Universității, profesorul Šušta ob- 
servă că Cehii sunt slavismul întins spre Vest, noi o să- 
geată romanică spre Est. Vorbeşte şi Monseniorul Zavoral, 
abatele Premonstratensilor, într'o limbă românească per- 
fectă şi cu un nobil spirit. E de faţă şi Beneş, cu care ating 
chestia unei mai strânse legături între ţările noastre, cum ar 
fi un tratat de Uniune vamală. El este pentru politica de la 
zi la zi. 

13 Maiu. 


Seara, masă la Hiotu. Ministrul de Agricultură, şeful 

Slovacilor fuzionaţi acum cu partidul agrar, prietenul lui 
Vaida, îmi cere ştiri economice şi politice de la noi. Pare 
îngrijorat de scăderea producţiei. Era bună exproprierea? 
Era necesară? Mă întreabă de spiritul din Ardeal. 


17 Maiu. 


La Beneş. După dejun el îmi arată bunele amintiri despre 
Take Ionescu, în care a găsit un om de cuvânt. El însuşi 
nu are alta ambiţie decât să fie aşa: omul sigur. Cu aceste 
cuvinte va şi mântui. Arată greutăţile lui interne, dar a 
promis partidelor că li va da pacea externă şi li-a cerut să 
facă tot ce pot pentru a nu periclita pe cea internă. li arăt 
nevoia de a se specializa fiecare din ţările noastre într'o 
legatură care şi lui îi pare că trebuie să fie definitivă (ar 
fi făcut alianţa şi pe mai mult de trei ani). Tăgăduieşte 
că în tratatul cu Rusia ar fi altceva de cât asigurarea de 
neutralitate, dacă Rusia i-ar ataca, dar se pot căpăta mu- 
niţii, mai ales că Skoda nu e numai a Statului. Găseşte rea 
atitudinea revoluţionară a Ardelenilor, dar, alăturând-o cu 
a unor elemente de la ei de acasă, o înţelege. 


23 Maiu. 


La Bucureşti. 

Oraşul e liniştit. Ceva mai curat. Patimile politice par mai 
potolite. Opoziția lucrează în Parlament. Lupaş, I. Lă- 
pedatu îmi declară că au dezaprobat unirea cu tachiştii. 


24 Maiu. 


La reprezentaţia piesei mele „Doamna Ieremia“, în care 
un Evreu de mare talent, Fintzi, joacă rolul unui domn tâ- 

năr, o ceată de studenţi ieşeni strigă, huiduiesc, aruncă un 
măr pe scenă, în indignarea generală. Fac să se reia actul al 
doilea. Nu se luase nicio măsură de prevedere. 


* 


La „10 Maiu“ puţină iluminație. Seara străzile sunt goale. 


* 


Studenţii strigă prin cafenele că au dovada scrisă a ce- 
lor 10.000 de lei pe cari mi i-ar îi dat, pentru un articol, 
banca Blank, 

25 Maiu. 


Imens scandal ia Cameră. Se aduc omorurile săvârşite 
de jandarmi în Basarabia. Intâiul caz îl prezintă un gu- 
vernamental. Apoi Halippa plânge pe amicul său, fost can- 
didat ţerănist, lordanov. El blastămă pe ucigaş. Mihalache, 
îndemnat de Stere, anunţă părăsirea şedinţei de ai săi în 
semn de doliu. Aşa face şi Maniu. La plecare se agită bețe. 
Dr. Lupu e exclus din Cameră pe câteva zile. 

Al. Constantinescu promite cercetări. Intervin, relevând 
şi pregătirea succesiunii Averescu de către liberali. Reco- 
mand administraţie bună şi singura politică a românis- 
mului, nu „mizerabila politică de partid, care ne duce de 
râpă pe toţi“. Apoi ies din incintă. 

x 


La Teatrul Naţional iar urlete, şi intervenţia poliţiei. 


96 Maiu. 


Bătaie la Cameră. Mihalache zvârle o urnă jos şi aruncă 
alta în capul lui Manolescu-Strunga, chestor. Apoi, după 
cheltuirea prisosului de „virtuţi active“, şedinţa urmează. 

27 Maiu. 


Congresul Ligii Culturale la Galaţi. Cuvântarea de pro- 
gram prin care infierez, între păcatele curente, şi intole- 
ranţa naţională, e primită cu căldură de delegaţi şi de un 
foarte numeros public. 

29 Maiu. 


Excursie la Ismail. Nu văd aici „calăii* de ale căror 
crime vuieşte Camera. lordanov a fost amestecat în com- 
plotul bolşevic. Prefectul spune că a văzut pe cei trei morţi 
sămănaţi pe câmp în atitudine de fuguri. 

In cetate, în cele trei biserici, descopăr un adevărat mu- 
zeu de icoane vechi, aruncate la refacerea bisericii Sf. Nicolae. 
In cartierul Lipovenilor, arhimandritul grec îmi arată un 
Evangheliariu pe. pergament din secolul al XI-lea. 

Seara, la masă în aier liber, priviţi de o imensă mul- 
time. A trebuit să-i vonbesc, arătându-i ce reprezintăm 
in Basarabia şi cât de mult ţin eu însumi la respectarea ori- 
carui drept național. 

30 Maiu. 


La Tulcea. 

Ruine pretutindeni, dar şi voinţa de a le reface. Li re- 
comand să lucreze solidar, peste pasiunile de partid. 

La Reni, cuvântarea preotului Parfenie e adânc înduioşă- 
toare. Şcolarii şi şcolăriţele, fără deosebire de naţionalitate, 
vorbesc bine româneşte. 

Lupaş şi Ghibu asistă impresionați la aceste scene. 


31 Maiu. 
Spre Bucureşti. 
Ghibu spune că de Sf. Mihai, mergând la Vaida în Cluj 

ca să felicite pe Mihai Popovici, se anunţa fuziunea cu 
tachiştii, S'ar fi arătat şi dorinţa înţelegerii cu mine, oferin- 
du-mi prezidenţia de onoare, ca „să mă scoată din gri- 
jile politice“. 


Urâte intrigi la Academie în legătură cu locurile vacante 
la secţia istorică, 
I-iu lunie. 


Sunt silit să mă retrag de la Academie, de pe urma a- 
cestor uneltiri, care mă desgustă. 


x 


La Cameră se discută cu aprindere legea speculei, propusă 
de Sasu. Intervin contra lui Țanţu, prefectul de Chişinau, 
care vrea să arunce arhivele în stradă. 


2 lunie. 


La Cameră arăt ineficacitatea legii speculei, nefiind or- 
gane capabile să o aplice. 


Am redeschis cursul, şi mi se cere să fac examenele. 


3 lunie. 


Weverka, ministrul cehoslovac, spunea dăunăzi că îi e 
imposibil să lucreze cu Vintilă Brătianu. Banca cehoslovacă 
a pierdut 30.000.000 lei şi i se interzice azi comerţul de- 

vizelor. La orice încercare de colaboraţie economică în- 
tâmpină refuz. Dacă încearcă a-l interpreta provizoriu, mi- 
nistrul îi asigură că e definitiv. 

Mi se vorbeşte de apropiata vizită a Regelui şi Reginei 
în Polonia. Pilsudzki ar fi obosit şi gata să meargă în Egipt 
pe vre-o doi ani. 


Un grup de studenţi imi cere să revin la catedră şi, cu 
toată agitația care nu s'a potolit, consimt. 


5 lunie. 


Ministrul de Externe grec, Apostol Alexandris, mă cer- 
cetează. Om foarte vioiu; vorbeşte bine într'o franceză co- 
rectă. Arată cum Grecia şi-a refăcut o armată, singura 
care putea determina un rezultat în Orient — de unde aran- 
jamentul actual, căci pacea nu este încă —, precum şi fi- 
nanţele, impunând taxe de trei miliarde; s'a verificat vi- 
talitatea naţiei şi acum se cauta relaţii externe solide, lângă 
România şi lângă marii aliaţi. Alianţa cu Grecia ni poate îi 
folositoare, căci Slavii rămân Slavi şi, într'o anecdotă gre- 
cească, preotul făcător de minuni n'a uitat să recomande 
corăbierului ca, pe lângă molitia fără greş, să-şi ia, contra 
şoarecilor, şi o pisică. 

Nu, e pentru Republică; Grecia nu e coaptă pentru aceasta. 
Regele e plin de bun simţ, Regina o femeie absolut dis- 
tinsă. 

Guvernul actual cuprinde militari, câţiva funcţionari şi 
un politician, care este el. A fost venizelist — lui Venizelos 
i-au rămas însă puţini aderenţi —, apoi în diplomaţie, la 
Berlin, la Paris. De acolo a fost chemat. Nu vrea să facă 

un nou partid. Alegerile vor avea loc pe urmă, după ce se 
va fi văzut ce a putut face Guvernul. 


* 


La Cameră alegerea pentru Scaunul din Argeş a senato- 
rului ardelean Duma, despre care se zice că e un bun bi- 
sericaş. Primatul a fost contra, şi a spus-o în public. Țeră- 
niştii murmură. Ei atacă şi condiţiile în care s'a crescut 
lista civilă și mai ales faptul că o parte e în aur. 


* 


Seara, la Teatrul Naţional, festivalul „României June“ 
din Viena. Il deschid vorbind de meritele societății şi a- 
trăgând atenţia studenților asupra datoriei de a lucra se- 
nin şi în linişte pentru întărirea morală a ţării. Regele, 
Regina, ca şi Regina Serbiei, sunt de faţă. 


Luni, mi-am întrerupt concediul, în urma excomunicării 
de către Centrul studenţesc a celor de la Litere, Ştiinţe şi 
Drept, cari şi-au reluat cursurile. 


6 Iunie. 


La Cameră lorgu Toma face lauda statutului funcționa- 
narilor, care ar fi ca o Pragmatică bucovineană. 


La Facultate s'a cerut numirea suplinitorului mieu. 

7 lunie. 


S'au votat la Academie ca membri corespondenți fă- 
cătorii războiului: E Brătianu, Averescu şi Prezan. 


* 


La Cameră discuţie asupra lipsei de propagandă în străi- 
nătate. Partidul naţional duce un atac stângaciu, cu solemnă 
prezintare la Tribună a lui Maniu. La statutul funcționari- 
lor observ că e o experienţă din cele cu legi proaste a par- 
tidului, care nu vrea experienţa cu oamenii, cari une ori sunt 
buni. I. Brătianu răspunde, apărând partidul său de bă- 
nuiala unor interese speciale, atunci când „neprigonitorii“* 
Sturdza şi Haret au fost în mijlocul lor. 


8 lunie. 


Seara, concert la Palat, cu Enescu şi Filarmonica, pentru 
aniversara căsătoriei Reginei Serbiei. 


Parlamentul s'a închis. 
9 Iunie. 


Profesorul Focillon a venit pentru a crea Institutul Francez 


la Bucureşti, cu schimb de profesori, etc. Ministrul Fran- 
ciei pare a avea alte intenţii. 


După amiază, la patru, recepţie la ministrul Serbiei. Se 

vorbeşte de ştirile din Bulgaria, unde a izbucnit revolu- 
şia. Legăturile sunt tăiate. E o mişcare a Macedonenilor 
şi a ofiţerilor de rezervă contra lui Stamboliischi. 

Regele Alexandru mă invită lângă dânsul. Vorbim despre 
posibilitatea unei călătorii a mele în Serbia, pe care el o do- 
reşte, pentru lămurirea asupra subiectelor care interesează 
ambele ţeri, mai ales în ce priveşte cultura. Imprejurările 
din Bulgaria nu-i par neplăcute, de şi prevede şi greutăţi 
care ar rezulta din influenţa elementului macedonean. Spune 
că ocupanţii au prădat Muzeul etnografic din Belgrad şi 
au îurat şi clopotul de la Topola. 

Cântă un „„Moldovean“ din Basarabia. „Stepa“ emoţio- 
nează pe Regele Ferdinand, care îşi descrie impresia în cu- 
vinte elocvente. 


11 Iunie. 


Cu Focillon la Azilul Elena Doamna. Tablouri, neştiute, 
de Aman, Henţia; şi un Grigorescu. 


Seara, la Fundaţia Principele Carol, recepţia lui Goga şi 
a lui Sadoveanu. Prinţul ne salută clar şi îrumos. 


Goga-mi vorbeşte de planul unirii, peste capul lui şi 
contra lui, a lui Averescu cu Maniu. Sau înţâlnit, prin 
mijlocirea episcopului Frențiu, în casa lui Mariu Teodorian. 
EI, Goga, priveşte în linişte evenimentele. 

Cu Focillon la pictorul Verona. Văd frumosul lui plan, 
refuzat, pentru alaiul încoronării. 
13 lunie. 


La Regina. Apare cu regina Serbiei şi cu principesa I~ 
leana. Cere lui Focillon a-i „spune“ conferinţa pe care voia 
să o facă şi pe care o va face şi Sâmbătă, la expoziţia por- 
tretului francez. 

Expunere vioaie şi interesantă. Regina, care laudă pe 
Oscar Wilde, se declară contra picturii moderne, anor- 
mală. „Toată lumea“, spune Focillon, „având atâta geniu, 
nu mai are timp pentru talent.“ 


Seara, banchetul dat de ministrul de Instrucție lui Focil- 
lon. Angelescu vorbeşte scurt şi bine. Focillon recunoaşte, 
intr'un discurs mai lung, originalitatea civilizaţiei noastre. 


14 Iunie. 


Congres al profesorilor secundari pentru salarii. O stare 
de spirit mai turbulentă decât a elevilor. 


16 lunie. 
Conferinţa lui Focillon la Fundaţia Carol, despre „arta 
franceză recentă". Vede posibilităţi de desvoltare din haosul 
actual. 


18 lunie. 


Dimineaţa, conferinţa lui Focillon la. Fundaţia Kalinderu. 

19 lunie. 


Intâlnire cu Focillon, rectorul Pangrati, Țiţeica, Steriadi 
şi conferenţiarul francez Bataillon. Se discută asupra „„Insti- 
tutului francez de Inalte studii“, pe care Focillon e auto- 
rizat a-l crea. Era vorba ca membrii să fie la „Casa Fran- 
ceză“ 'a coloniei, birourile la Fundaţia Prințului. Propune- 
rea nu se admite. Focillon crede că Franţa nu trebuie să 
„impuie“, ci să lucreze discret, ascuns, aproape nevăzută. 


20 Iunie. 


Seara, prânz la Legația Franciei. Ministrul nu pare ho- 
tărât în chestia localului pentru Institut. 
23 Iunie. 


Plecarea lui Focillon. Duce o declaraţie a Comitetului de 
patronagiu român pentru Institutul său, prin care se cere 
o reprezintaţie demnă de Franţa. Aseară, la Legația Fran- 
ciei s'au schimbat toasturi călduroase între Pangrati şi 
Focillon. 

24-29 lunie. 


Un ciudat Evreu din New-York, specialist în materie de 
gripă spaniolă, născut în Basarabia şi acum cetăţean ro- 
mân, mi se plânge că i s'a promis de fostul nostru mî- 
nistru la Madrid um loc la Universitatea care va îi la Chi- 
şinău şi că, aici, din cauza originii sale, e boicotat.... 


Ruperea acordului dintre țerănişti şi naţionali. Cei d'in- 
tâiu încep a colinda centrele muncitoreşti ardelene. 

„Mare manifestare marghilomanistă la îngroparea lui C. C. 
Arion. Cine l-a văzut în ultimul timp spune desperarea de 
a muri a acestui bun şi blând epicurian, căruia, de altfel, 
soarta ii satistăcuse toate ambițiile. 


3 Iulie. 


Vaduva unui om politic vine pentru a sonda dispozi- 
tiile mele de a colabora cu partidul naţional, care şi-a rupt 
punţile cu ţărăniştii. Mă asigură că Regele ar avea aplecare 
către un Guvern Maniu, dar cu o coaliţie oarecare. Ministrul 
Angliei l-ar fi vizitat pentru a recomanda ca din ea să 
facă parte, fie şi ca ministru de Finanţe, Marghiloman. 


* 


Zilele acestea, actul de alegere ca membru corespondent 
al Academiei din Stockholm îmi vine pe adresa „Budapest“. 
Budapesta îmi trimite scrisoarea la adresa cea bună. 


6 Iulie. 


Un ziar aruncă balonul de încercare al unei alianţe libe- 
rale cu naţionalii din Ardeal. O foaie a acestora dă ca si- 
gură venirea lui Maniu şi chiamă democraţia lângă dân- 
sul până mai e vreme. 

12 Iulie. 


Serbarea lui Şaguna la Sibiiu. Asistă Regele, Regina. Gu- 
vernul şi-a luat-o asupră-şi. Se ţine şi un Consiliu de mi- 
niştri acolo. Partidul naţional comemorează şi el, dar ală- 

turi. Pe tribună Regele chiamă pe şefii partidului, siguri 
de putere. La banchet însă, unde vorbeşte Regele, ei lip- 
sesc. Biserica unită nu s'a deranjat. 

Solidaritate naţională... 

Poftit numai ca preşedinte al Ligii, nu m'am dus. M'am 
convins că aşa a fost mai bine. 


15 Iulie. 
Deschiderea cursurilor de vara, cu foarte multă lume. 
22 Iulie. 


Lascarov-Moldoveanu vorbeşte de războiul pe care l-am 
facut, fară pregătire şi orientare, în 1916. Lucruri urâte. 
Intre soldații trimeşi la Flămânda erau o mulţime de Bul- 
gari încadrați. Chesoanele ca şi ambulanțele care nu s'au 
putut readuce au fost distruse. 


6 Augusti. 


Mi se spune că, în Ardeal, la vestea că s'ar schimba Mi- 
nisteriul, rapede o mulțime de intelectuali şi altă marfa 
s'au aruncat la naționali sau la averescani. 

laraşi se vorbeşte de asigurările pe care le-ar fi primit Ma- 
niu, de la Regele, care se găteşte să meargă pe o lună în 
Iugoslavia. 

5 August. 


Regina raspunde la telegrama mea de felicitare, de ziua 
ei, asigurându-mă că „e cu totul încredințată de vechiul 
mieu devotament“. 

Adunarea îruntaşilor partidului nostru. Se arată oarecare 
dorinţă de colaborare cu aceia cari ar fi „mai buni“. Răs- 
pund arătându-li câte oferte s'au facut naţionalilor, cari 
au trecut peste dânsele, dorind, de fapt, un singur lucru: 
confiscarea mea şi distrugerea lor. 

Totuşi sunt de aceia cari doresc alianţa cu naţionalii şi 
atacarea liberalilor. Li arăt că primejdia cea mare vine de 
la concurenţii pentru putere, cari, de altfel, nu mi-au cru- 
țat nicio intriga şi nicio injurie. Eu personal nu pot lovi în 
oameni de cari sunt legat prin alte laturi ale activităţii 
mele. 

Se vorbeşte de progresele mişcării antisemite, pe care Gu- 
vernul o sprijină din rasputeri. La Dorohoiu, agitatorii au 
mers două ceasuri cu muzica militară pe străzi. Intrunirea 
s'a ţinut în gradina publică. A asistat şi primarul, ajuiorul de 
primar. Şi aiurea se dă tot concursul de oficialitate. 


Un curios „fascism“ prinde. Toţi faliții se îmbulzese. 
Foaia lor ne amesteca între vinovaţii starii de lucruri ac- 
tuale. Vreau dictatura fără Mussolini. Unul dintre agitatori 
e urmărit de Justiţie pentru malversaţii la o instituţie pa- 
triotică. 

Saraca ţară! 

Tineri ofiteri cari vin la cursuri vorbesc şi ei de fas- 
cişti şi de Mussolini. 


Congresul studenţilor, oprit la Cluj, se va ţinea la laşi, 
Se pare că o nouă campanie antisemită e în pregătire. 

11 August. 


Soseşte Bogrea pentru lecţiile sale. E obosit şi mai în- 
grijorat ca de obiceiu. 
12 August. 


Cineva îmi aduce vestea că Mihai Popovici doreşte o 
intrevedere. 

li răspund că nu pot negocia decât cu Maniu, care mi-ar 
arăta motivul, scopul şi bazele, între care, fireşte, primirea 
programului nostru şi a conducerii mele. Pentru convorbiri 
fără răspundere se poate adresa aricăruia dintre prietenii 
cari cunosc vederile mele. 

In acelaşi timp aceşti oameni anunţă o întreagă campanie 
de organizare cu elementele fasciste în Vechiul Regat. 

x 

Foaia lui Marghiloman cutează să atirme că în Banat nu- 

mele cel mai popular e al şefului conservatorilor progresişti şi 


că toată lumea, cu Ungurii în frunte — se dau şi extrase 
din ziarele maghiare — îl cere şef de guvern. 
* 


Se pare că retragerea lui Argetoianu din partidul poporului 
se confirmă ca serioasă. Ardelenii ar fi întins undiţele către 
dânsul. 

* 

La Călăraşi, Averescu cere puterea ca să ne întoarcem la 

Novembre 1921, când..., viaţa era mai ieftenă. 


15 August. 
Inchiderea cursurilor de vară. 
716 August. 


La Sinaia, pentru audiţia corului din laşi. Am fost rugat să 
adaug o conferinţă. 

Mult public, care nu m'a ascultat niciodată, şi din lumea 
de la Palat, care ascultă critici fără rezervă. 

Oraşul se prezintă bine. Multe construcţii nouă bine fä- 
cute. Destulă îngrijire. Cazinoul fraților de Marçay dă jo- 
curi de noroc. Cutare avocat din Timişoara a pierdut 
200.000 de lei într'o zi. Trei sferturi din vile au rămas 
neînchiriate. 


Un maior de vânători, care se joacă de-a fascismul se 
crede capabil să mântuie ţara, luând puterea cu ai lui. 
I se pare că nu Mussolini a creat pe îascişti, ci invers. 
li spun că eu l-aş scoate din oaste în douăzeci şi patru de 
ceasuri şi, dacă, civil, ar conspira, l-aş da pe mâna pro- 
curorului. 


19 August. 


Pamfil Șeicaru vine să mă vadă. Atribuie retragerea lui 
Argetoianu, care ar fi serioasă, geloziei generalului Ave- 
rescu. 

* 


O foaie banaţeana, cu prilejul alegerii preşedintelui „Aso- 
ciaţiei“, nu vrea nici pe cine ar veni din cercurile Vechiului. 
Regat, în care Ardealul e o soră mezină neglijabilă. 

22-23 August. 

Aflu că la laşi un congres studenţesc a fost oprit, că 
studenţii au făcut în stradă slujbă pentru cei căzuţi în răz- 
boiu, că sau închis în Universitate, etc. 


24 August. 


Scenele de la laşi s'au isprăvit. Miniştrii de Războiu şi 

de Justiţie s'au dus colo în cercetare. Primarul, prieten al 
lui Mârzescu, ajută pe agitatori ca să-i facă în năcaz lui 
Văitoianu. Adunarea tinerilor luptători s'a făcut „în păduri“ 
lângă laşi. 

26 August. 


Seara, soseşte, venind din Pesta, bibliotecarul din A- 
arhus (Danemarca), Erling Stensgard. 

Cea d'intâiu întrebare: de ce oamenii pe cari i-a văzut 
erau murdari şi rupţi, în special soldaţii. I-am explicat: 
Războiul, reaua administraţie. 

27 Augusi. 

Cu Stensgard la Stari-Chojd. 

Explică viaţa politică a ţerii lui: conservatori, stânga (ţe- 
rani), radicali (intelectuali), socialişti. Dreapta voia tot Sles- 
vigul, nu numai partea daneză, şi califică pe ceilalţi de „tră- 
dători“. Pe această chestie s'au făcut alegerile. Cei din 
dreapta, victorioşi, au văzut chestia decisă la Paris. Acuma 
ar veni rândul unei coaliţii radical-socialiste ori social- 
radicale, în locul stângii de azi. 

Regele, foarte decorativ, mare nicio iniţiativă. 


28 August. 


Stensgard arată cărţi poştale din Ungaria, „crucificată, 
ofensată şi umilită“'. Oamenii par în culmea furiei setoase 
de răsbunare. 

3 Septembre. 


Brâncoveanu îmi vorbeşte de politica în războiu a lui 
Brătianu, pe care o apără. 

In lunie 1915, mergând la Paris, Brătianu, după cererea lui 
Brâncoveanu de a fi informat sincer asupra politicei româ- 

neşti, i-a spus că poate să anunţe întrarea noastră în răz- 
boiu, îndată ce va avea garanţii. Al. Lahovari, ministru la 
Paris, a confirmat aceasta. 

Rusia, se ştie, permisese, în Octombre 1914, anexarea 
teritoriilor ocupate până la pace de armata noastră, te- 
ritorii care în Ardeal ar îi locuite de Români, iar în Buco- 
vina măcar de o majoritate românească. Ar fi fost o ispită 
pentru noi de a „ocupa“, în ultimul moment şi de a ni 
creia o rea situaţie la pace. 

Vorbind lui Delcass6, ministru de Externe, acesta a gă- 
sit cererile enorme, mai ales în ce priveşte Rusia, care nu 
le va admite niciodată. Tratatul cu Rusia nu era acceptat şi 
de Aliaţii din Apus şi era supus deci îndoielii. 

In 1916, primăvara, vorbind lui Briand, ministru pre- 
şedinte şi ministru de Externe, acesta i-a declarat că Bră- 
tianu a fost totdeauna loaial, că n'a dat promisiuni care să 
nu fie executate şi că nu află bine a face să între în gro- 
zavul razboiv cei mici, cari riscă tot. 

Opun acestei concepţii a rectitudinii politice lui Brătianu: 

In lunie 1914, chemat telegrafic de dânsul pentru un 
sfat, l-am găsit seara total nehotărât. Mi-a cerut să revin a 
doua zi, Sâmbătă, pentru o „discuţie“. Venind, mi-a expus 
şansele de distrugere a Rusiei ca un Stere, a tăgăduit că 
are legături cu dânsa: vizita de la Constanţa e un simplu 
act de politeţa, pe care dacă Ruşii îl interpretează altfel, sa- 
mănă cu un om rău crescut poftit de o femeie, dar nu pen- 
tru aceia. Obiectându-i războiul Crimeii, a răspuns că a- 
tuncj era numai o înţepătură şi de aceia Ruşii s'au refăcut. 
— Nu e vorba, îi spun, de întinderea rănii, ci de cât sânge a 
curs. Adăugând că face politica regelu Carol, mi-a răspuns 
că îace pe a sa şi ar fi în stare, cu altă convingere, să 
facă politică opusă Regelui (de fapt numai după moartea a- 
cestuia a negociat cu Ruşii). Mi-a dat s'o înţeleg când la 

7 

gară reconducea misiunea germană de la înmormântare; 
supt impresia primei convorbiri am refuzat mult timp o 
nouă întrevedere cu dânsul (în caietul de la Moscova sunt 
precizările). 

Am plecat indignat spre Văleni. In Bucureşti încă, vor- 
bind lui Bianu de întrevedere, nici el nu admitea lupta ală- 
turi de Unguri, cari mau avut, oricând, decât ţinta de a 
ne strivi ca o buruiană. La Ploeşti, în gară, Morţun mă 
conjura să nu stric interesul ţerii, oprind legatura cu Cen- 
tralii şi, intrebat de unde ştie, mi-a marturisit că era în 
odaia de alături (de aceia une ori Bratianu ridica tonul, ceia 
ce m'a făcut să protest). Cei de față judecă această atitu- 
dine „diplomatică“. Li răspund că niciodata istoria n'a în- 
registrat-o decât cu desgust. Mai departe, dupa ce scri- 
sesem şi tipărisem imediat articolul care culmina, cu 
„Nici întrun caz cu Austria“, Duminecă, Bianu vine la 
mine să mă roage a zăbovi cu luarea unei atitudini. A- 
dauge că, după mine, colonelul Sturdza, revenind de la 
Brătianu (l-am văzut în curte), era indignat că acesta merge 
cu Înțelegerea. 

Adaug că, în 1915, voind să fac o interpelare asupra po- 
liticii externe, Brătianu mi-a spus că nu-mi va răspunde. 
Cerându-i ca măcar personal să ma lămurească, mi-a spus 
principiul său: „să nu lucreze contra opiniei publice şi să 
nu fie la pace alături cu învinşii“. 

In sfârşit, când, în August 1917, el trimetea lumea în 
Rusia, conjurându-ma să nu las la laşi familia mea (mai 
târziu mie îmi recomanda să prind orice tren, căci va fi 
îmbulzeală în ultimul moment, precum, în 1916, Vintilă 
Brătianu îmi spunea că voiu şti când întră duşmanii în Bu- 
cureşti, căci îi voiu vedea, că aş putea să şi rămân, dar, 
pentru că am scris contra lor, m'aş putea şi duce), pe pragul 

uşii îmi strecura: — Şi dumneata afirmai că vor fi biruiţi 
Germanii... — O spun şi acuma, dar nu ţi-am spus când... 

Şi momente de supremă descurajare le avea încă de la 
început. Când a numit pe Crăiniceanu în Ardeal — de şi 
îl refuzase conferenţiar în Rusia, pentru insuficienţă, — spu- 
nea că l-a vrut armata, iar, când îi arătam că, la căderea 
Constanţei, secretarul general de la Războiu, generalul Bur- 
ghele, îmi recomanda să se afle un „patriot“ care să facă 
pace cu Nemţii, Brătianu, căruia-i destainuiam această 
ieşire, răspundea: „caută-mi unul mai bun“ (a trebuit să 
aflu o întărire sufletească la Regina, care nu credea partida 
pierdută). 

Brâncoveanu afirmă că, în 1918 încă, după declaraţia 
lui Pompeo Aloisi, ministrul Italiei, pe atunci în Sviţera cu 
misiune, diplomaţia credea, față de marele asalt german, 
că totul s'a sfârşit. La noi numai Regina era de altă pă- 
rere. 

li spun că aceia ce mă susţinea pe mine era convingerea 
că, pierzându-se chiar războiul, pacea germană nu o va 
putea primi omenirea. 

Brâncoveanu crede că Anglia, neatacabilă acasă, sar fi 
degajat, iar alții şi-ar fi suferit soarta. 

Obiectez că inteligenţa lui Brătianu nu era prevăzătoare. 
In casa lui i-am tradus telegrama declaraţiei de războiu 
germane şi s'a arătat neplăcut surprins. La telefon, în aceiaşi 
zi, i s'a comunicat de generalul Teodorescu atacul bulgar, 
şi el, care pretindea că s'a înţeles oarecum cu Radoslavov, 
pe care Derussi spunea în tren că merge „să-l ruleze“, 
mi-a răspuns că lucrul mare importanţă, ca şi cum n'ar fi 
vorba decât de o simulare şi, primind ştirea telefonică a 
răspingerii, s'a arătat liniştit, cu atât mai mult, zicea el, 
cu cât noi avem o divizie unde ei au numai o brigadă. 

Vintila Brătianu ar voi succesiunea lui Averescu. Lui 
Banu, care îi vorbia de o alta, i-a răspuns: „intâiu 
interesele partidului“, adecă „distrugerea ţărăniştilor“. 


7 Septembre. 


In drumul de la Craiova spre Baia-de-Aramă doi prie- 
teni ai miei craioveni îmi spun că retragerea lui Argetoianu 
e datorita vechii neputinţi de a se înţelege cu Averescu. A- 
vansurile lui Maniu le-a răspins printr'o glumă. li autorizez 
să-i spuie lui Argetoianu că ar face bine să se ţină de o 
parte, aşteptând vremea când, pentru a se îndeplini voia 
Regelui, ar tace parte dintr'un Ministeriu de coaliţie, pro- 
vizoriu. 

9 Septembre. 


La Baia-de-Aramă interesanta biserică veche. Frumoase 
costume, danţuri, dintre care unele nouă pentru mine. 


10 Septembre. 


Găsesc multă înțelegere în satele mehedinţene, ca Vânjul 
Mare, apoi, în Dolj, la Pătule şi Pleniţa. 


17 Seplembre. 


Marghiloman se aruncă într'o furioasă polemică în urma 
unui atac a foii mele. E ajunul unei mari manifestații şvă- 
beşti la Timişoara, unde şi-a făcut partid şi ziar, cu un dr. 
Liviu Linţia. 

Congresul averescan de la Chişinău se amână, de şi ge- 
neralul spusese că va merge acolo şi bolnav. 


20 Septembre. 


La Râmnicul-Sărat aflu pe Cicio Pop sosit în propagandă 
pentru partidul său, care îşi expune pretutindeni enormele 
firme. Cu un amic al său şi cu cei doi tachişti locali, că- 
latoreşte prin sate, evident ca „naţionalist“, de nuanţa 
noastra. 


21 Septembre. 


Aflu descinderile Parchetului la fascişti şi la „creştinii“ 
din Bucureşti. Nu e prea târziu. Doi generali ar fi ames- 
tecaţi, cu foarte mulţi ofiţeri. In Banat se pregătia lovi- 
tura „cămăşilor negre“, pentru ziua apropiată a vizitei re- 
gale. Exemplul din Spania încurajează. 


22 Septembre. 


Intors la Valeni, aflu injurii murdare contra „jidovitului“. 
Ziarul lui Marghiloman semnalează „frumoasa avere răsărita 
ca din pământ“ pe care o am eu. 


23 Septembre. 


Mârzescu îmi scrie cerând lupta unită contra antisemi- 
tismului ieşean. Ministrul de Războiu mă asigură că armata 
mare niciun amestec. 

Şi, totuşi, în cutare regiment din Bucureşti se impune de 
un ofițer abonamentul la unul din principalele ziare de 
agitaţie. 

Nebunie şi bal mascat! 

27 Septembre. 

Banu petrece ziua la mine. 

Se aşteaptă la apropiata plecare a Guvernului. E nemul- 
ţămit de colegii săi şi mai ales de situaţie. 

Nu ştie ce rezervă viitorul. Țărănismul ar fi în scădere. 
Averescanismul ar fi devenit imposibil. Ardelenii se com- 
promit. 

Cercetările la fascişti mau prea dat rezultate. Doar la 
colonelul Zăvoianu s'a găsit lista persoanelor care ar pu- 
tea fi întrebuințate, ba chiar şi a viitorului Guvern. Şi Banu 
crede în participarea multor ofiţeri. 

Regele i se pare influențabil de ultimul sfat. 

I. Brătianu a oprit aprovizionarea comunei Bucureşti cu 
grâu ieften, ca să nu scadă preţurile. Exportul grâului e 
oprit. Valuta scade zilnic. 


Sunt de prevăzut noi tulburări studenţeşti. Ziarele spun 
că o deputaţie de „ţărani“ bucovineni, cu Corneliu Zelea 
Codreanu şi cu tânărul Moţa, s'au prezintat lui Brătianu, 
în plin Consiliu de Miniştri, ca să ceară nu numai „nu 
merus clausus“, dar şi înlăturarea de la păduri a societăţii 
„Bucovina“ a lui Anhauch. Răspingând cu un zâmbet 
partea d'intâiu, Brătianu i-a făgăduit anchetă pentru a 
doua. Fi au ieşit amenințând că îşi fac dreptate singuri. 
La Societatea studenţilor în medicină a apărut apoi un a- 
fiş cu povestirea întrevederii şi declaraţia că din munţii Bu- 
covinei, vărsându-se sângele a mii de oameni, va începe 
„mişcarea de eliberare“. Parchetul a cercetat pe un dr. bu- 
covinean Cătălin, şi pe urmă i-a dat drumul. 


* 

„Adevărul“ anunţă că Regele e nemulţămit, că are sim- 
patii pentru Maniu şi i-ar da imediat guvernul, dacă ar 
avea girul unor oâmeni „experienţi“; ceteşte: Alexandru 
Marghiloman. 

30 Septembre. 


Aflu acasă o mişcătoare scrisoare a lui Argetoianu, care 
regretă trecutul şi îmi aminteşte răspunderea tuturor ace- 
lora cari „au cap pe umeri“. Ii răspund, arătând posibili- 
tatea de azi înainte a relaţiilor noastre personale, pe care 
şi eu le le cred necesare întrun timp când „demagogia 
agită şi laşitatea guvernează“. 

Liberalii se zbuciumă din răsputeri să împace pe Ar- 
getoianu cu Averescu. 


Marghiloman îmi cere să arăt ce-i pot imputa — şi-l sa- 
tisfac. 
I-iu Octombre. 


Generalul Samsonovici îmi comunică halul armatei noas- 
tre. Economiile lui Vintilă Brătianu o despoaie şi o dezor- 
ganizează într'atâta, încât va veni vremea să nu se poata 
repara răul. Ideia unor manevre combinate cu cele po- 
lone, dorită de primul ministru şi de reprezentanţii Inţele- 
gerii, a răspins-o. Şi era vorba numai de patru milioane 
şi jumătate... 

7 Octombre. 


Primind o cartă poştală a fasciştilor militari, mă grăbesc 
sa o trimet Prințului Carol, pe care aceştia au îndrăzneala 
să-l amestece în cabalele lor. 

Guvernul anunță că s'a descoperit un complot, cu Ze- 
iea Codreanu fiul şi tânărul Moţa, care urmăria uciderea 
câtorva miniştri. Mârzescu, Constantinescu şi Mărdărescu 
au luat măsurile necesare. Angelescu, căruia, la Buzău, i se 
dăduse vestea de un student trădător al complotului, şi 
Duca se întâmplă să nu fie la Bucureşti în seara aceia. 
Brătienii nu sunt vizaţi: o scrisoare publicată de Cocea 
spune lămurit că liberalii şi Averescu-Marghiloman trebuie 
cruţaţi ei singuri. 

10 Octombre. 


Avocatul Bacaloglu loveşte cu boxul în cap pe Rosen- 
thal, directorul „Adevărului“, rănindu-l foarte grav. Un 
întreg grup îi secondează. El pretinde că apăra onoarea 
surorii lui, atacată în „Adevărul“. 

Scriu lui I. Brătianu, atrăgându-i atenţia asupra scriso- 
rii de ameninţare contra mea şi a redactorilor miei. 


* 


Zelea Codreanu e la Poliție. Celor şapte studenți li s'a 
confirmat mandatul. 

Mi se spune că la Universitate colegii lor se declară, în 
numär de 700, gata să-i răsbune, că vorbesc de ecrazita ce 
nu s'a descoperit, etc. Rovenţa, şeful teologilor, ar fi contra 
violenţelor, pe care pe jumătate le dezaprobă Cercul, în- 
tro declaraţie dârză. „Universul“ atacă Guvernul şi con- 
tinuă a susţinea „mişcarea“. 

15 Octombre. 


Deschidere a Parlamentului. Regele se prezintă şi cu Re- 

gina şi cu Prinţul Carol. In trecere se opresc la mine. Re- 
gele se scuză că n'a răspuns la telegrama mea de felicitări, 
care „intrase la fund în grămadă“, — „medestă ca şi mine“, 
adaug eu care insist asupra „răsplătirilor care vor veni“. 
Prinţul îmi spune că mi-a primit scrisoarea şi că autorii a- 
meninţării sunt „nebuni“. 


* 


Marea ceartă între liberali continuă. Constantinescu, Văi- 
toianu sunt demisionari. Generalul, foarte palid, se ţine mai 
la fund; Constantinescu e lângă Regină: dă din cap şi el 
când salută ea. Prietenii lui Constantinescu se arată bă- 
tăioşi, 


La Cameră, după discursul lui Brătianu, ieri, la întru- 
nirea majorităţilor, complectă înfrângere a lui Constanti- 
nescu. Guvernul s'a consolidat cu totul. Pentru remaniere, 
se ia vacanță o săptămână, „până la intoarcerea Regelui“, 
plecat la Belgrad pentru botezul nepotului de fiică. 


23 Octombre. 


La Braşov, pentru o conferinţă la Liceul nostru şi alta la 
cel săsesc, 

Câteva firme nouă româneşti, sărăcăcioase, puţin solide. 
Librăria Ciurcu vegetează mizerabil; prin centru, Zeidner are 
şi cărţi româneşti. 


24 Octombre. 


Vizitez expoziţia de tablouri a talentatului pictor sas 
Morre. Intr'o scrisoare mi se plânge că, rupându-i-se relaţiile 
cu Apusul, nu capătă altele cu Bucureştii. 

28 Octombre. 


Intrunire a partidului mieu, cu delegaţi din provincie. 
Ni se cere să nu se facă manifestații pe stradă. Gene- 
ralul Nicoleanu a venit cu această solie de la I. Brătianu. 
Răspund că eu respect Statul, oricine l-ar reprezenta. E 
însă imposibil să opresc mulţimea. Incunjurăm armata, care 
închide strada, dar din nou apar soldaţii, veniţi în pas aler- 
gător. Evit o ciocnire, sfătuind pe ai miei, luaţi în pumni şi 
paturi de puşcă, să se retragă, ceia ce se face cu oarecare 
greutăte. 
-iu Novembre. 


Deschid Şcoala de misionare cu o singură elevă: fiica u- 
nui inspector bucovinean. 


E 3 


La Cameră, Al. Lăpedatu apare pe banca ministeriala. 

Săveanu, alt nou ministru, e foarte jenat. Mai puţin 
Tancred Constantinescu. Vintilă Brătianu apare ca stăpân, 
cum este. 

Cosma pare foarte afectat de înlocuire şi Banu încurcat. 
Sasu nici nu vine la Cameră. 

După ce, zilele trecute, ţărăniştii şi Maniu şi-au cetit 
actele de acuzare, Dan, singurul care a primit, dă lectură 
răspunsului la Mesagiu. 


6 Novembre. 
Lăpedatu la mine. Arată dezorganizarea Ministeriului pe 


care l-a primit. Nu va reţinea pe unii din funcţionari, 
cari nu ştiu ce înseamnă a-şi tace datoria. 

8 Novembre. 


La Duca. Se miră de felul cum ni s'a precupeţit Basara- 
bia, adăugându-se Comisiei Dunărene şi braţul Chiliei, a- 
tunci când nu poate lucra nici la Sulina. 


* 


La Senat Matei Cantacuzino a făcut o furioasă şarjă 
contra guvernului, 
10 Novembre. 


La Cameră discuţie la Mesagiu. Banca ministerială aproape 
goală, cu Vintilă indiferent. Iorgu Toma se trudeşte să ex- 
plice de ce afacerile lui Anhauch sunt dezastroase. 


* 


De pretutindeni mi se spune că I. Brătianu lucrează pen- 
tru Averescu. 
æ 
Argetoianu mă asigură că nu revine la Averescu, şi cere 
să ne vedem undeva. 
11 Novembre. 


Mă întâlnesc la Cihodariu cu Argetoianu. 

Incep a-i spune că-mi pare bine cum că măcar acuma 
ne cunoaştem: de ar fi fost înainte, sar fi evitat multe ne- 
plăceri. li arăt motivele atitudinii mele ostile faţă de A- 
verescu. 

El spune că, în Ministeriul de la Iaşi, tratând cu Nemţii, 
aghiotantul lui Mackensen, om brutal, l-a invitat la masă în 
numele Mareşalului. Argetoianu a refuzat: cât este în si- 

tuaţia de învins, însă în luptă, nu. Mackensen a venit a- 
tunci el însuşi la Buftea. Om fin. l-a spus că dorința Im- 
păratului său e ca o divizie românească, o brigadă, fie nu- 
mai un regiment — căci îşi dă samă de situaţia ţării —, 
să apară pe Rin contra Aliaților; atunci România ar avea 
alte condiţii de pace, cum nu şi le închipuie. Argetoianu a 
răspuns că mare autorizaţie să trateze despre altceva de- 
cât cele cuprinse în instrucţiile sale; va raporta; dar, ca om, 
crede că e imposibil. Aceasta n'a fost şi părerea altora. 

După demisia lui Averescu intenţia ar fi fost să se con- 
tinue tratativele pentru a face necesară rechemarea Guver- 
nului căzut. Regele a tăiat scurt această încercare. 

Intors din străinătate — şi apasă pe obiceiurile de acolo—, 
Argetoianu a crezut că poate face politică ataturi de un 
om care ii părea foarte popular, S'a convins de greşala pe 
care a făcut-o, dar a avut „slabiciunea“ de a rămânea. 

Vorbim de situaţia ţării. I se pare foarte rea. Impozitele 
nu se strâng: în Dolj nici 3000. Agricultorii, nevânzând, 
mau bani. Ar fi greu să se plătească şi lefurile. Regimul 
e pe sfârşite. Brătianu a întrebat pe Rege, arătându-se gata 
să plece, dacă are prin cine-l înlocui, dacă-i preferă curen- 
tul lui Constantinescu, dacă vrea să strice organizaţia unui 
puternic partid. Răspunzându-i că nu, a cerut încrederea. 
I s'a dat, dar fară termen. Din răsputeri acest om dibaciu lu- 
crează la împăcarea, fie şi prin Rege, a lui Argetoianu cu 
Averescu, pentru a li da situaţia, contând că vor fi slabi 
şi celelalte partide vor ajuta pe liberali. 

Argetoianu crede că Regele tot nu vrea pe Ardeleni. Rolul 
la Curte al lui Goga îi pare a fi în funcţie numai de lupta 
acestuia cu Maniu. 

li comunic impresia mea că nemulțămiţii liberali, inţe- 
leşi pe supt mână cu Ardelenii, fac o grevă la Cameră, 
ceia ce ar putea precipita lucrurile. El crede că situaţia va 

dura până la sfârşitul anului. In acest timp trebuie să găsim 
o formulă. 

Discutăm şi influenţele la care e supus Regele. 

Argetoianu păstrează încă o vădită rezervă. Caracteri- 
zările îi sunt sigure, judecata deschisă altor argumente. 
Vorbim de înlăturarea şarlataniei electorale prin desfiinţarea 
semnelor cu sens, de nevoia a pune, la alegeri, în vederea 
demagogilor sancţiunile care-i pot atinge, de influenţa de 
fapt a tăranilor față de votul care i s'a dat. O colaborare 
ar părea posibilă. Intoarcerea la Averescu e exclusă. Nu se 
poate lucra cu dânsul. 


12 Novembre. 


Discursuri la Mesagiu. Atmosfera e ceva mai vie. 


13 Novembre. 


Diatribă a lui Oroveanu de la Romanați contra gestiu- 
nii Ministeriului de Agricultura. Dă liste întregi de uzur- 
patori oficiali ai Joturilor rurale. Al. Constantinescu, care 
e de față, se supără pentru a isprăvi cu glume neizbutite. 


14 Novembre. 


Leonte Moldoveanu răspunde lui Vaida, care l-a făcut 
ministeriabil „declasat'“'. Spune că el a făcut războiul şi că, 
la un moment dat, numai el şi Berthelot erau socotiți ca 
optimişti. Scandând „învăţătoreşte“ ca Mihalache, deputa- 
tul țărănist Iacobescu atacă deputaţia basarabeană. 

Vintilă Brătianu se bucură, vădit, de situaţia asediată a 
lui Alexandru Constantinescu. 

16 Novembre. 


Duel bucovinean între Reuţ şi Marmeliuc. Bun discurs al 
lui Țoni, primit cu ironii de liberali. 


+ 


Argetoianu a primit comunicatul prin care „incidentul e 
închis“ şi cei cari au mers cu dânsul au să fie pedepsiți. 
Se adaugă în culise că „aşa e indicația de la Palat“. 


17 Novembre. 


Periețeanu, din majoritate, vechiu parlamentar, dă do- 
vadă de obiectivitate şi delicateță. Urmează ţărănistul ba- 
sarabean Leancă, a cărui critică feroce injoseşte tot ce a dat 
Vechiul Regat, care e pentru dânsul numai „ţara dumnea- 
voastră“. Până şi la magistrați: iartă doar pe câţiva bătrâni. 
La întreruperea mea, care-i spun ce am dat noi ca învă- 
țătură Basarabiei, răspunde că el e de la ţară şi ştie că 
învățătorii sunt basarabeni. Doar de au ajutat unii Buco- 
vineni. In frunte cu Madgearu, ţărăniştii aplaudă şi când 
li se spune că noi nam ştiut ce este legislaţia, pe când, 
cu un regim electiv, supt Ruşi, în Basarabia era raiul. Mad- 
gearu crede că imi aruncă o acuzaţie, îngânând că m'am 
împăcat cu Argetoianu. La un moment Lupu trebuie să-i 
spună lui Leancă, imperturbabil, că „ţara dumneavoastră“ 
înseamnă poate numai liberalii. 


20 Novembre. 


După un „„contra-ţăran“ al liberalilor, Stere. Expune, 
melodramatic şi filosofic, o lecţie de drept constituţional. 

Din toata majoritatea, prostită de „erudiție“, unul nu se 
ridică pentru a-i aminti crima. Leonte Moldoveanu discută 
chiar cu dânsul principii. Rolul de a spune cuvântul care 
trebuie îi revine lui Moşoiu, care, mai om de cât ceilalți, 
i-l spune: tare şi bine. 

21 Novembre. 


Slujbă de Sf. Mihai la biserica Arhivelor. Multă lume, 
ceva şcoli. In anul acesta oficialii s'au abținut, ca dupa ordin, 
organizându-se alături o serbare a ofiţerilor în rezervă: 
acolo a slujit arhiereul. 

Vine N. Miclescu. Aceiaşi încântătoare modestie a ade- 
văratului erou. Nu merge la masa regală din astă sară: se 
jenează. A refuzat direcţia Căilor Ferate. Să temea de in- 
fluenţe politice. 


Seara Argetoianu. Întâlnirea cu Averescu a dat acest re- 
zultat. EI, Argetoianu, sa uite jignirile primite, generalul, 
din partea lui, „lipsa de disciplină“; să se înceapă din 
nou ca şi cum nimic n'ar fi fost. A doua zi apărea comu- 
nicatul că la generalul Coandă, în absenţa lui Argetoianu, 
S'au luat în discuţie „sancţiunile“ contra prietenilor lui. Ar- 
getoianu s'a plâns: generalul i-ar fi explicat că e vorba 
de o discuţie deschisă mai înainte şi amânată pentru după 
întoarcerea lui, cum ceruse Goga. Pentru Argetoianu, în 
asemenea condiţii e imposibilă colaborarea. Işi rezervă mo- 
mentul rupturii: probabil, dacă generalul nu bruschează, 
acela când, după stăruinţile lui Brătianu, i se va încredința 
lui Averescu puterea. 

S'ar putea săl i se incredinţeze puterea şi lui Maniu, pen- 
tru care stăruie la Palat clanul boieresc. Argetoianu crede 
că, prin atitudinea ce am urmat-o eu, m'aş putea impune. Pot 

declara Regelui, când îl voiu vedea, că, în acest caz, el e 
gata să colaboreze cu mine, dar, cu altă formaţie, nu mă va 
combate. 

23 Novembre. 


Agârbiceanu Îmi spune că unirea cu tachiştii s'a făcut fără 
voia” lui. li arăt că e o greşală ireparabilă. 


24 Novembre. 


Pe când, în parada la Mesagiu, trec oratori tineri, Vintilă 
Brătianu neagă intriga în favoarea lui Averescu, şi majori- 
tatea pare a se bucura. 

26 Novembre. 


Discurs apăsat al lui Mihalache. După ce pune intr'o 
proastă postură pe Al. Constantinescu, care iese ca falsifi- 
cator al legii agrare în propriul său profit, călăreşte pe 
cooperaţie şi el. De aici discuţie cu Duca şi obişnuitele 
punctaţii ale lui Lupu. 

27 Novembre. 


Mihalache continuă, tratând toate chestiunile. Tribunele 
sunt pline de publicul țărănesc. O sentinelă păzeşte supt 
dealul Mitropoliei. 

Când vorbeşte de iubirea lor pentru Rege, întreb dacă o 
au toţi. Imediat incep insultele, cu Basarabenii în frunte. 
Sunt întrebat de ce Regele a decorat pe Stere, de ce n'am 
niciun deputat basarabean, de ce m'am lăsat ales în Basara- 
bia la 1919. Mihalache adauge: de ce am negociat cu 
Stere o împăcare dacă mar recunoaşte ca şef!... Răspunsul 
mieu zăboveşte un şfert de ceas de urletele acestor apărători 
ai libertăţii. Arăt zădărnicia acestor atacuri. Halippa recti- 

fică afirmația mea că la alegerea de la Orheiu exista blo- 
cul; la sfârşit, personal, îmi spune că voiu mai îi ales acolo 


de ai lui. 
29 Novembre. 


Vorbesc la Mesagiu. Majoritatea ca şi minoritatea au 
instrucţii de a se ţinea liniştite. Câţiva Ardeleni rămân; 
Maniu a plecat -de cum am luat cuvântul. 


30 Novembre. 
Vintilă Brătianu ţine un bun discurs de biurocrat financiar. 
6 Decembre. 
Lungă cuvântare a lui Vintilă Brătianu. Nu lipsesc nici 
teorii istorice, ca lupta oraşelor din Ardeal cu feudalii, şi 


sociale (intelectualii de secţiune verticală). Preşedintele Con- 


siliului îl felicită călduros. | 
7 Decembre. 


Vorbeşte solemn, umflat, Constantinescu, răspingând în- 
vinuirile ce i s'au adus. Are scene violente cu ţărăniștii. 


8 Decembre. 
Discurs extraordinar de violent al lui Nistor. 


10 Decembre. 


Se ceteşte la Cameră răspunsul Regelui. Pare a voi să lo- 
vească în condițiile cum se face împroprietărirea; nu 
lipseşte un pasagiu privitor la nevoia unui nou spirit. 

Halippa şi Buzdugan se apără în chestia loturilor ce au 
primit. Halippa e duios. Al. Constantinescu răspunde. 
Mârzescu, vorbind cu I. Brătianu despre o eventuală suc- 
cesiune a mea la guvern, acesta obiectează că n'am cadre. 
Mârzescu îmi recomandă să nu mă aliez cu cine nu l-aş 
putea domina. 
11 Decembre. 


Certe între Bucovineni. Morariu încearcă a face apologia 
„genialului“ Aurel Onciul, care ar fi avut numai defectul de 
a crede în Austria Mare. 

12 Decembre. 


„Universul“ şi presa ţărănistă exploateaza succesul lui 
Cămărăşescu la Silistra. 


14 Decembre. 


Htacând violent Comitetul Agrar al lui Al. Constantinescu, 
Istrate Micescu e ascultat simpatic şi de majoritate. 


E 3 


Moartea lui Damian Drăgănescu din Galaţi, unul dintre cei 
mai buni şi credincioşi prieteni politici, 


15 Decembre. 
La Cameră continuă atacurile lui Micescu contra lui Al. 
Constantinescu. 


* 


La Cotroceni, invitat la dejun. Se vorbeşte de mişcarile 
studenţeşti. Regele dezaprobă metodele întrebuințate. Regina 

primeşte invitaţia la Văleni-de-Munte pentru a vedea Şcoala 
de misionare. 

După masă Regele vorbeşte de cartea lui Ford. despre 
Evrei şi „supra-guvernul" finanței internaţionale şi o găseşte 
foarte impresionantă. Laudă pe tânărul sub-secretar de la 
Interne, Tătărescu, şi familia lui. In materie de Guvern spune 
că şi naţionalilor din Ardeal liza declarat că el are ideile 
sale despre succesiune, dar nu le poate împărtăşi. Răspund 
că nu era nici gândul mieu să-l silesc a vorbi în această 
privinţă (am cerut audiența pentru a prezinta Regelui şi 
Reginei cărţile despre dânşii scrise cu prilejul încoronării). 
Cred în posibilitatea unui guvern de coaliţie, şi cu unii li- 
berali tineri. Ar fi excluşi ţărăniştii, Averescu şi Goga. Re- 
gele pare surprins când fac unele aprecieri cu privire la a- 
ceştia, de şi Averescu îi pare „un copil“. 

Regele e foarte încântat de petrecerea în Banat. 


17 Decembre. 


La Cameră atacuri violente contra proiectului pentru gra- 
nița bănaţeană. Banăţeanul liberal Licareţ loveşte furios 
în Sârbi, aprobat de tot partidul național, cu toate că i-a 
fost atacat unul din şefi, Vaida. Lascu strigă că el vrea 
şi războiul cu Sârbii. 


Dr. Angelescu îmi spune că ar fi vorbit cu Regele în ce 
priveşte o succesiune a mea. 


Argetoianu scoate un ziar al său, „indrumarea“, rupând 
cu generalul. Denunţă acordul acestuia cu Ludendorff, la 

Augsburg, pentru o alianță cu Germania, Ungaria, Bulgaria 
şi Rusia. 
18 Decembre. 


Discuţia în jurul graniţii bănăţene continuă la Cameră. 
Bocu ceteşte un memoriu dârz, în aceleaşi strigăte ale na- 
ţionalilor ardeleni (la început Licareţ işi retrage toate acu- 
zaţiile contra lui Brătianu şi a liberalilor). Cer chemarea la 
ordine a lui Lascu, care strigă că toţi Sârbii sunt „mitocani“. 
Urmează Lupu, obiectiv, patriotic, pacific, discutând, din 
punctul de vedere parlamentar, dacă termenul de „perfidie“, 
aplicat de Duca atitudinii lui Maniu, e admisibil ori ba. 
M. Popovici s'a grăbit a răspunde lui Duca că e. „obraznic“. 


19 Decembre. 


Duca îmi dă noi explicaţii cu privire la frontieră, care ar 
fi avantagioasă din punct de vedere militar. Oricum, alta nu 
se putea afla. Discuţia nu putea să se întindă decât asupra 
localităţilor vecine cu o graniță odată acceptată de noi. 


20 Decembre. 


Regina la Văleni. In Gară imi vorbeşte de întâmplările din 
Grecia: plecarea silită a părechii regale. li spun că de mult 
ar îi trebuit să o facă. 


In tren Lăpedatu îmi spune că la Paris Lupu striga 
cum că pentru Banat e gata să împuşte pe Take Ionescu. 
Vaida lăuda pe Brătianu pentru expozeul lui la conferinta. 
Mai târziu lucrurile s'au schimbat. 

El crede că pe vremea retragerii sârbeşti la Corfù ar fi 
fost momentul când am fi putut câştiga mai mult. 


k 


La Camerä începe discuția budgetului. 
Seara, Madgearu atacă pe Argetoianu în chestia bonu- 
rilor de tezaur. 
21 Decembre. 


larna începe, bogată în zăpadă. 

La Cameră, ziua, I. Lăpedatu a vorbit la budget. Face 
cel mai călduros omagiu lui Titulescu. — li faceţi curte, 
şoptesc. — Poate că e primul ministru de mâne. Scon- 
tează şi trecutul tachist al lui Titulescu, simpatiile de care se 
bucură la Regele. 

Seara, Lascu, în chestia graniţei bănăţene, care şi la Bel- 
grad află împotrivire. 


24 Decembre 


Discuţie la budget şi la convenţia pentru Banat. 


* 


Duca îmi spune că regele Gheorghe a ieşit din Atena 
între şirurile unei mulţimi care-l aclama şi, plângând, îi 
cerea să revie. Ofițerii puşi de pază pe vas „sau con- 
vins“ că regele lor e bun, au promis... camerierei reginei că 
vor servi cauza lui; la Constanţa plângeau cu hohote. In 
schimb, ministrul de Domenii se învierşuna să capete unele 
schimbări la... grajdurile regale. Ministeriul l-a rugat să dea 
de la Bucureşti... sfaturi. 

Duca socoate că Averescu umblă după ţărănişti, sau 
vice-versa. 
* 


Vorbind la Timişoara. Argetoianu lasă a se întrevedea 
posibilitatea unui guvern al său cu ajutor de „oameni o- 
neşti“. 

25 Decembre. 


Ardeleanul Moldovan aruncă insulte, făcând procesul Gu- 
vernului la budget. Vintilă Brătianu e foarte nervos: se su- 
pără îoc de gluma ce se face cu privire la călătoria la 
Iad, de care vorbeşte oratorul (ladu e un sat ardelenesc). 

Seara, impresionant discurs al lui Vaida, în chestia îron- 
tierei bănăţene. Al. Lăpedatu recunoaşte că a fost per- 
fect obiectiv şi că a lăsat o pagină de istorie. Lalescu, 
din majoritate, combate violent pe Duca, încercând a pune 
la adăpost, pentru trecut, pe I. Brătianu. 


26 Decembre. 


Argetoianu la mine. Se gândeşte la coaliţii imposibile. 
Vorbeşte de o întâlnire cu Maniu, pe care îl judecă în- 
tocmai ca înainte. [i spun că văd viitorul foarte pesimist. 
Regele vrea să fie lăsat în pace; naţiei îi place să fie înşe- 
lată; partidele depind de „organizaţii“, fabricante de medio- 
crităţi, şi „organizaţiile“ nu se vor înţelege niciodată. El 
îmi spune că păstrează contactul cu naţionalii. 


Istrate Micescu îmi vorbeşte cu privire la unele puncte 
comune, între care învierea voturilor orăşeneşti. 
* 

Seara, vorbesc în chestia Banatului. 
27 Decembre. 


Discuţii la budget, ziua. Seara, Duca apăra convenţia pen- 
tru Banat şi alianţa cu Sârbii. Atacă, nedrept în parte, pe 
Take lonescu şi pe Ardeleni (Maniu a vorbit monoton şi 
şters). Bănăţenii liberali prezintă un protest. Majoritatea 
face responsabili pe Ardeleni. Legea e votată fără aplause. 


28 Decembre. 


Emanoil Constantinescu, liberal nemulțămit, loveşte în 
Guvern, vorbind la budget. Vintilă Brătianu vrea să 
mă oprească de a lua cuvântul. Preşedintele intervine. Il 
oferă şi lui Maniu, care-l refuză, pentru că nu sunt lăsaţi a 
vorbi „domnii din partidul său“. Şi în majoritate este ne- 


v 


mulțämire pentru că s'a împiedecat discuția. 


30 Decembre. 


Noul ministru al Poloniei vine să mă vadă. E pornit 
contra politicei lui Beneş, pe care îl cunoaşte personal. 
Stăruie asupra necesității unei legături mai strânse între 
cele două ţări. La Cehoslovaci vede ambiția de a domina în 
legătura pe care au făcut-o. Imi propune o călătorie de 
conferințe la Cracovia şi Varşovia. 

Primesc ştiri de aiurea că, la Cracovia, trupa sa lăsat bă- 
tută de grevişti, cari au fost apoi amnistiaţi. 

31 Decembre. 


Inchiderea Parlamentului până la sfârşitul lui lanuar. 

I. Brătianu apare, foarte stors, evident bolnav. Pune în 
perspectivă la Cameră legi în legătură cu Constituţia și cu 
desvoltarea bogăției naţionale. 


1 92 4 


1-iu lanuar. 


Seara, studenţii vreau să facă impreună Anul Nou. Asist 
Francezi (Roques, un general, etc.), Sandield de la Copen- 
haga, iar, între Români, oameni total necrescuţi şi femei în- 
treţinute, care fumează la doi paşi de d-ra Văcărescu, Se 
aduc Țigani ungureşti, de chef, cari schilodesc muzica noas- 
tră naţională. Sala bate din mâni şi din picioare. Un tip 
ridicul recitează de pe scenă insultele lui Caragiale împo- 
triva ţării. Victor Eftimiu şuieră de două ori. Trebuie să 
ies din această lume netrebnică. Alţii au curajul să rămâie, 
ba chiar să ţină toasturi duioase. 


15 lanuar. 


Pompeiu deschide un curs de matematică la Sorbona. 
Perfectă expunere franceză, foarte fină şi bine ascultata. 


Seara, concert al lui Vulpescu, cu sală plină. Şi bucăţile 
româneşti sunt călduros aplaudate,. 


20 lanuar. 


Seara, la ministrul Neculce. E de față şi fiica d-rului Is- 
trate, măritată cu Livaditi. Imi vorbeşte despre moartea ta- 

tălui ei. A sosit la Paris extenuat, „ca Hasdeu la sfârşit“. 
Din ce în ce mai mult, fără durere, i-au slăbit puterile. A 
cerut să fie ars pentru a putea fi dus mai uşor în ţară, 
ceia ce s'a făcut acum un an. Legația nici n'a ţinut samă de 
moartea lui. 


25 lanuar. 


Boyer a primii acuma câtva timp vizita generalului Ka- 
ulbars, fostul dictator rusesc în Bulgaria, acuma un simplu 
aviator diletant, care moare de foame la Paris. 


27 lanuar. 


La o recepţie, decanul Facultăţii de Medicină, Roger, care 
cunoaşte România, îmi vorbeşte cu mustrare de studenţii 
evrei izgoniu din ţară „pentru religia lor“. li dau expli- 
caţii. 


29 lanuar. 


La arheologul catalan. Puig y Cadafalch. El vede o epoca 
intermediară între arhitectura carolingiană şi cea romană. 
La noi ea continuă cu arcadele lombarde şi polihromia, cu 
ceramica moldovenească. 

Vorbeşte de noul regim spaniol. „Numai episcopii nu 
sunt generali.“ Mişcarea catalană e confiscată. El a trebuit 
să plece momentan. Regele işi joacă tronul. 


31 lanuar. 


Ultima mea lecţia la Sorbona. E de faţă şi ministrul Con- 
stantinescu, care adoarme îndată, de un somn reconfortant. 

3 Februar. 


La „Cercul Ronsard“ conferinţa poetului Francis James. 
Gras, gros, brun, o proză împodobită şi o poezie care, 
aceia, e foarte frumoasă. 

5 Februar. 


Aflu de la un membru al Institutului că, la alegerea de 
membru asociat, candidatura mea a fost învinsă de a lui 
Rajna şi pentru că doi membri au vorbit de „schimbările 
mele de păreri“. Anume că m'am făcut francofil din ger- 
manofil. Calomniile unei anume bande româneşti au prins. 


7 Februar. 


La dejun cu Coville, aproape un coleg pe vremuri şi dis- 
tins istoric, astăzi director al învăţământului secundar şi 
superior. Discutăm chestia studenţilor basarabeni, pe cari 
îi recunoaște prea mulți. Aflu că Ruşi şi Evrei ruseşti merg 
la ataşatul nostru militar ca să-i ceară acte pentru „,schim- 
bul“ francez, marturisind făţiş că nu sunt Români, mau 
vrut să facă serviciul militar şi mau intenţia să servească 
România. Ii arat necesitatea de a înlocui schimbul întâmplă- 
tor cu burse meritate şi de a face din Legația franceză, o 
casă primitoare pentru intelectualii români, iar nu un loc 
de întâlnire a „prinților“ noştri. 

9 Februar. 


Masa la Neculce cu reprezintanţii Poloniei şi Iugoslaviei 
la Comisia de reparaţii; Sârbul, Diurici, vorbeşte de Paşici. 
Om cu totul simplu şi totuşi atât de tare. In chestia reven- 
dicarilor, de la început a pus Fiume pe al doilea plan. 
El singur. Acum i se vede dreptatea. Nu poate argumenta 

de ajuns, dar simte şi prinde. „Eu nu înțeleg cum nu în- 
telegeți“, spune el, fără a putea croi şi argumentația lo- 
gică. 

10 Februar. 


La dejun, la Victor Antonescu. El spune lucruri interesante. 
Intâiu cum a căpătat primirea României la conferință, cu tot 
tratatul încheiat cu Centralii. A făcut să nu se intervie la 
Cameră în favoarea noastră, cum voia să facă un prieten. 
A reuşit să se treacă asupra lipsei confirmării lui ca ministru, 
confirmare care încă nu sosise. Apoi a dat explicații lui 
Poincaré. — România nu e Brătianu, ci țara care a făcut 
ce-a făcut şi a suferit ce a suferit: Argument: E oare Franța 
Clemenceau? Mulţi îl critică. Il acuză că face „prostii“. 
Cine a spus? indiferent. Dar Franţa rămâne Franţa. Cle- 
menceau ar fi fost emoţionat; i-ar fi văzut o lacrimă în 
ochi. A spus apoi „micului sau amic“ că speră cum ca se 
va face. 

După masă arată cum, în 1916, Delcass6 era convins ca 
Bulgarii sunt câştigaţi. — Că doar nu-i vei cunoaște mai 
bine ca mine! — Din experienţa patimilor noastre, da. El 
cerea formal Românilor să nu se considere ca o aşchie 
aruncată în foc, mergând fără Sarrail. Totuşi aşa a rămas 


concepţia îranceză. 
17 Februar. 


Masă la Legația României. Fougères nu crede pe Gre- 
ci maturi pentru republică. Partidele sunt slabe, nu pot fi 
altfel. Incercarea lui Venizelos de a face un partid liberal 


a căzut. 
18 Februar. 


Tot mai stăruitor mi se cere de ai miei să particip la 

blocul opoziţiei. Răspund că n'am încredere în oameni, că 
nu admit metodele lor. E o chestie de conştiinţă pentru 


mine. 
19 Februar. 


Francul francez scade din nou, în mijlocul unei mari e- 
moţii. E o intrigă pentru a provoca demisia lui Poincaré, 
care se luptă acum la Senat, plin de nou-aleși radicali-so- 
cialişti, după ce a câştigat victoria la Cameră. 


20 Februar. 


La preşedintele Republicei. 

Niciun fast, nicio întâmpinare. Intr'o odaie un funcționar, 
în alta un ofiţer. „Nu s'ar îngadui mai multă înfăţişare“, 
îmi spune Victor Antonescu, 

Preşedintele, solid clădit, pătrat, cu părul sur dârz, cu 
sprincenele în craiu nou peste ochii vii şi glumeţi supt oche- 
lari, ascultă. După câteva cuvinte despre cursurile mele la 
Sorbona, cum îl văd că pare a dori informaţii, îi arăt ce im- 
portant este în Orientul ameninţat acest „bulevard românesc“. 
Cehii nu sunt războinici. Polonii au arătat la Cracovia că 
armata lor nu este, pentru moment, cu totul sigură. Sârbii 
sunt buni soldaţi (preşedintele repetă şi aprobă), dar trebuie 
să li se dea o direcţie. Au greutăţi cu Croaţii, pe cari istoria 
i-a făcut întru câtva un alt popor, supărat de concurenţa 
balcanică. După moartea „pașei“ Paşici, cine să urmeze? 
Legaturile de alianţă sunt bune, dar fiecare ar trebui să-și 
recunoască şi păstreze locul: „colaborare“ (incă odată pre- 
şedintele aprobă şi subliniază). Franţa ar putea-o impune 
(— „O, e aşa de greu să li se vorbească!'). Intreabă 
de chestia rurală la noi, şi îi arăt ce greutăţi ridică: starea 
provizorie de asociaţie a proprietarului cu ţăranul, pe care 

eu o propusesem de mult, le-ar fi evitat. Oricum, am dat 
o experiență lumii: cuminte, fiindcă suntem cuminţi; Ruşii 
au dat-o pe a lor, nebună, pentru că şi ei sunt nebuni (pre- 
şedintele spune odată cu mine cuvântul). Amintindu-i de 
Take Ionescu, îl laudă. Işi aduce aminte cu plăcere de con- 
vorbirea lui cu dânsul la Aix-les-Bains; era un om cu 
spiritul deschis. Când îi vorbesc de autoritatea prin izolare 
a lui Brătianu, inaccesibil, surâde. La urmă îmi spune că 
lucrurile se vor îndrepta „cu oameni ca dumneata". Spuin- 
du-i, înainte, că libertatea e o fată de păzit şi nu de lăsat 
să umble singură pe stradă, el adaugă: „că ar putea să ca- 
pete purtări rele“ (elle pourrait tourner mal). 


20 Februarie 


Cu Antonescu la Doumergue, preşedintele Senatului, a- 
mic al nostru. Om între 50—60 ani; față rotundă, vioaie, 
veselă, ochii strălucitori de curiozitate. Vorbeşte de inspi- 
raţia ce poate veni şi de la noi, exemplificând soarta noas- 
tră după cartea ce i-am prezintat. Franţa cea nouă, care 
se formează acum din tineret — căci generaţia actuală 
e stoarsă —, va avea o mare curiozitate de lucruri străine. 
El e optimist: greutăţile vor trece. Ele sunt bine venite. 
O vede din cariera lui: de nimic n'a folosit mai mult de- 
cât din ceia ce considerase ca o nenorocire. Laudă ideia 
mea de a scrie Istoria Franciei afară din Franţa. Defi- 
nesc poporul nostru ca foarte latin, pe cale populară, prin 
logică şi simplicitate; Italianul e mai luxuriant şi stufos, mai 
„oriental“. 

23 Februar. 


Comunicaţie la Institut despre „Părăsirea Daciei de Au- 
relian“. 

26 Februar. 


Conferinţă la studenţii poloni despre relaţiile culturale din- 
tre Poloni şi Români. Intre ascultători fiul lui Mickiewicz, 
aproape octogenar. 


La Leygues. Batrân cu înfăţişarea lui Crispi. La gura 
focului, în apartamentul foarte luxos şi plin de artă, vorbeşte de 
greutaţile de dupa războiu, de primejdia de a se pierde clara 
de mijloc în greutăţile materiale, de greutatea de a o reface 
pe urma. A fost în România şi ar mai merge. 

Apoi la Painleve. Infăţişare de învăţat prins în !uptele 
violente ale politicei. Temperament meridional, gata de luptă 
mai mult decât de vorbă. E întrerupt de teletoanele care îi 
vorbesc de pregatirea cartelului electoral al stângii. Critică 
aspru Camera ieşită din conrupţie şi dintr'o teroare, căreia 
i-a lipsit doar sângele. Pare a crede că Basarabia e ru- 
sească. 

La preşedintele Camerei Raoul Péret. Om scurt, îndesat, 
cu un cap energic, cu o rămăşiţă de tinereţă în mişcări. 
Vorbeşte de alegeri, a căror primejdie o vede. Lumea pune 
întrebări cu privire la condiţiile de traiu, îngreuiate. Odata a 
trebuil să întrebe pe alegatorii cercului sau — aiurea nu 
merge, din discreţie, — dacă îl fac răspunzator şi pe 
dânsul. Crede ca era mai bine să se fi disolvat Camera în 
toamna, cu o mai buna situaţie internaţională, şi fara a- 
ameninţarea impozitelor. 


29 Februar. 
Painleve a neglijat să vie la dejunul anunţat. Şi alţi oas- 


peţi au venit în zădar. 
* 

La Mortcerf, unde d-ra Elena Donici locuieşte cu sora şi 
cumnatul ei, păstrând o frumoasă colecţie de artă, în care 
şi documente româneşti. O fotografie înfaţişează pe bă- 
trânul Donici în costum tolstoian, cu şapca pe cap, înain- 
tea căruia ţaranii pleacă genunchii. Era undeva catre Nistru. 
Totul e vândut acuma. Cumnatul a creat o ferma de o ad- 
mirabilă organizaţie, şi, acuma, închiriind-o, de şi înca 
tânăr, se odihneşte. 

1-iu Mart. 


La Legaţie. Din moştenirea Statescu au rămas patru splen- 
dide tablouri de Grigorescu. Sunt într'o magazie. Moşteni- 
rea e a clubului liberal. Vintilă Bratianu a platit datoria 
şi destineaza această comoara Muzeului. 


Conferinţă la Asociaţia franceza pentru Societatea Na- 
țiunilor, în sala Institutului de oceanografie. Foarte multa 
lume. Expun „concepţia româneasca a păcii“. Publicul e 
foarte calduros. La urma, un necunoscut, care s'ar parea a 
fi Ungur, îmi spune cu pronunţarea germană: „Si vis pacem, 
para pacem“. Un altul, cu înfăţişare lunatecă, ne urmăreşte 
pe rectorul Appell şi pe mine, cu dorinţa lui ca Rusia, Ger- 
mania, Turcia să intre în Societate. 


2 Mart. 


Spre Geneva. In tren, directorul şi creatorul belgian 
al Palatului Mondial, de demonstraţie sociologică. E supărat 
pe comitetul cultural al Societăţii Naţiunilor, care i-ar fi 
luat rolul. Vorbeşte cu vervă de greşelile guvernelor. Cel 
belgian, în 1914, răsturna tramvaie ca să împiedece în- 

trarea Nemţilor în Bruxelles şi guvernatorul dădea la te- 
lefon ordinul de a face „cum e mai bine“. Se indignează 
că Spania inertă domină cu valuta ei. Crede că Franţa 
exploatează Belgia. In mişcarea flamingantă el vede, la 
origine, admiraţia pentru prosperitatea vechii Flandre, de 
oraşe. Criza actuală n'a fost determinată de un spirit anti- 
francez. 
* 


La Geneva bună primire de Comnen şi de Pittard, a că- 
rui prietenie e nemărginită. 


3 Mari. 


Intâia mea conferința despre aşezămintele din Sud-Estul 
Europei, în sala cea mare a Universităţii. 

Seara, masă la Pittard. Şi Robert de Traz, cam jenat de 
noile lui legaturi cu Ungurii, pe care vădit e decis să le 


păstreze. 
4 Mari. 


A doua conferinţă, despre imperialismul în Orient. Seara, 
masă de şaizeci de invitaţi dată de Comnen. Un tânăr diplo- 
mat iugoslav îmi spune că planurile bulgăreşti de „„lugo- 
slavie“' sunt cunoscute la ai lui. Moartea lui Stamboliischi 
mar fi fără legatură cu dânsele. 

Conferinţa a treia, despre Regalitatea în Sud-Estul Eu- 
ropean. Seara, conferinţă despre arta noastră populară, la 


Museu. 
6 Mart. 


Dejun cu membri ai Comitetului Societății Națiunilor (şi 
Edward Drummond) la Rappart, membru elvețian. 

7-8 Mart. 


În drum spre ţară, cu senatorul Filitti. Vedem câmpiile 
nelucrate. El spune că sistemul grâului de toamnă a fost 
întrodus numai pentru proprietatea mare, de Cazotti şi bă- 
trânul Marghiloman. Proprietatea mica trebuie altfel în- 
dreptată. 


9 Mart. 


La Craiova, pentru o întrunire cu ţăranii. Se pare ca-i su- 
păra observaţia mea despre luxul lor şi despre nevoia de 
impozite noi. 

Am spus limpede la întrunire ca țarii îi trebuie partidul 
cel mai mare şi că faţă de mijloacele de acţiune ale libe- 
ralilor singur n'aş putea razbi. Dar nu gasesc înţelegerea 
trebuitoare. 


11 Mart. 


Un colonel american, furnisor de vagoane, se plânge de 
procedeele lui Vintilă Brătianu, care i-a refuzat o propunere 
de conlucrare pentru acoperirea datoriilor în Statele-Unite. 
Brătianu desminte: el ar fi oferit o consolidare cu plata in- 
tereselor. Lupu, consultat asupra campaniei pe care o gă- 
teşte Americanul, a înştiinţat pe Bratianu. Eu îi declar A- 
mericanului că aceia ce are de gând să facă îl priveşte pe 
dânsul, ca nu-l pot opri, dar nici încuraja. 


Seara, Argetoianu la mine. Doreşte şi el partidul unic. 
Se oferă pentru dânsul. Stăruie să fiu amabil cu naţionalii: 
Maniu a fost la el aseară pentru a se informa asupra in~ 

tenţiilor mele, primite, zice el, cu simpatie în tabăra lor. 

Arată desgustat de haosul actual. Vorbeşte şi de anume 
planuri de căsătorie în familia regala. E hotărât contra 
propagandelor anti-monarhice — până şi prin licee se dis- 
cuta republica. Neplata bonurilor în Italia a făcut impo- 
sibila călatoria Suveranilor acolo: ar îi şi o notă în acest 
sens. 

Şi el recunoaşte marile calităţi ale lui I. Brătianu. 

Vorbeşte despre vastele planuri ale lui Titulescu. Se scon- 
teaza un guvern al lui. 

13 Marit. 


La Camera Buzdugan vrea să aducă, în forma unei po- 
lemice cu Ruşii, chestia votului, de către Camera Franceză, 
asupra alipirii Basarabiei. Il sfătuiesc să prezinte o simpla 
declaraţie ca Basarabean, şi, dacă vrea, membru al partidu- 
lui sau. Vorbesc după dânsul, ca fost preşedinte al Came- 
rei care a votat Unirea şi a luat cunoştinţă de recunoaşte- 
rea ei de catre Aliați. Cum se produc declaraţii de partid, 
subliniez ca vorbele mele n'au avut acest caracter. 

După plecarea mea, în urma interpelării lui Madgearu, 
care acuză pe ministrul de Finanţe că favorizează exportul 
ilegal de piei, Mihalache taxează pe un deputat liberal 
de „samsar“ şi e pălmuit de un țărănist. Majoritatea li- 
beralilor exclude pe treizeci de zile pe agresorul No. 1. 


* 


Dimineaţa, Duca vine la mine pentru a-mi arăta că A- 
verescu, în Italia, caută consultaţii de drept contra Consti- 
tuţiei votate, pe care o consideră ilegală. 


* 

In ce priveşte vizita Suveranilor la Roma, vizita a fost 
propusă de Aloisi, şi cu anumite intenţii matrimoniale. Se 
ajunsese la o înţelegere. Aloisi, plecat la Roma, revenise, 
pentru a pleca acuma din nou. Statul român, care consoli- 
dase o parte din bonurile italiene, Vintilă Brătianu expli- 
când că nu poate face mai mult din cauza operaţiei care e 
în curs aiurea, admisese chiar ca, din rest, să achite ce se 
cuvine unor cooperative fasciste. Acum câteva zile se vor- 
bia încă în acest ton. De-odată înlocuitorul lui Aloisi 
prezintă nota grosolană, în care, insistându-se asupra a- 
ranjamentului bonurilor, se adauge că fără aceasta vizita 
regală mar întâmpina atmosfera cuvenită. 

Sifătuiesc pe Duca, dispus a mărturisi faptele, să provoace 
o interpelare, care ar porni de la zvonul că Averescu are o 
misiune în Italia. 

Planul de căsătorie între prinţul Nicolae şi princesa Irina 
n’a fost admis de Guvernul român. 


14 Mari. 


La Cameră Duca e interpelat de Sever Dan, în chestia a- 
mânării“ vizitei la Roma. Interpelatorul înfăţişează faptul ca 
o înfrângere a Ministeriului. Duca are înainte o hârtie care 
se pare a-i fi fost dată de Regele. Se refuză a pune în 
legătură „amânarea“ cerută cu chestia bonurilor, dar anunţa 
că Regele a renunţat la vizita sa. 

Urmează scandalul bătăilor de ieri. El va continua şi 
astăzi. 

15 Mart. 


La dejun la Regele. Mişu iea apărarea Guvernului în 
chestia italiană. Ar fi un act din atacul dat de toţi străinii 
pentru a se înstăpâni asupra producţiei noastre. Regele Gre- 

ciei, în civil, blând, tăcut ca de obiceiu, regina Elisabeta, 
total refacută, iau parte la dejun. Se râde mult,: Regele 
dând semnalul. 

Cer Regelui o conversaţie particulară. In cabinetul său, imi 
mulţămeşte călduros pentru serviciile aduse în Franţa. Aduc 
vorba despre starea rea în care am găsit ţara. O recunoaşte, 
parând totuşi că vrea să evite conversaţia asupra acestui 
subiect. 

Evita şi subiectul incidentului italian, dar vorbeşte de 
conrupţia care ar fi prins viaţa claselor superioare din 
Italia. Cu privire la Grecia, îşi arată mulţămirea pentru 
plecarea lui Venizelor. 

Proiectul de comercializare i se pare mai bun decât era 
la început. Discut asupra dezavantagiilor concesiilor pe Mi- 
mistere. E pentru zăbovirea proiectului relativ la păduri. 
Crede şi el în necesitatea partidului unic de opoziţie. l-a 
spus-o şi lui Maniu în vară. Ax avea nevoie de un proiect 
de guvernare precis. 

In generalul Averescu nu mai crede. Cruţă pe naţionali. 
Intre ţarănişti, deosebeşte de nestăpânirea lui Lupu, bun în 
fond, de dârzenia lui Mihalache, de nematuritatea lui Mad- 
gearu, pe lunian şi chiar pe Mirto. Pentru soliditatea po- 
litica a lui Mârzescu are recunoaştere. 

Spune la plecare ca „Regele nu e deci aşa de rău pentru 
opoziție" şi adaugă că şi puţin autocratism — complectez 
fraza — mar strica. 

Genul Primo de Rivera îi displace şi vorbeşte de primejdia 
Regelui constituţional care alege după simpatii personale. 


* 


Maniu mi-a scris pentru o întrevedere, plecând de la de- 
claraţiile mele din Craiova. 

Răspunsul mieu îl încurajează. 


Maniu vine seara, la 10. Contestă că Regele i-ar fi vor- 
bit de partidul unic. După preliminare mai lungi mă întreabă 
cum consider posibilitatea formării unui astfel de partid. 
Cum vorbeşte şi de alte „oferte“, îi atrag atenţia că eu nu 
fac o „ofertă“, ci un sacrificiu pentru ţară, căci sar putea 
prea bine ca, la un impas, să mi se dea mie puterea şi, 
făcând alegeri legale, dar nu naive, aş avea ori mijlocul 
de a guverna ori o puternică reprezintare în Cameră, după 
ce maş retrage. li declar că n'am niciun punct de vedere 
supt raportul organizării, că grupările locale ar avea sa dis- 
cute condiţiile materiale, că prin urmare e vorba de pro- 
gram: acest program însă s'ar putea fixa de o comisiune 
mixtă, cautând punctele principale şi de actualitate din a- 
mândoua. Cum el vorbeşte de vechiul program al blocului, 
chiar de „punctele din Alba-Iulia", nu fac obiecţii. Dar Maniu 
vrea să ne ocupăm şi de o nouă Constituţie. Ili arat ce 
indiferenta îmi pare lumea, chinuită de alte griji, în aceasta 
privinţă. El staruie că e un exemplu de dat şi propune 
naiva soluţie a unor noi Camere constituante. li spun ca nu- 
mai după uşurarea ţării de sarcinile ei de azi putem vorbi 
de aşa ceva. 

Maniu aduce în discuţie partidul țărănesc. Ar fi renunţat la 
program, dar e inadmisibil punctul de vedere al partidului de 
clasa. Mă întreabă cu privire la Stere şi îi reinoiesc decla- 
raţia imposibilității mele. Vrea să ştie dacă aş cere exclu- 
derea lui publică. Declar că admit îndepărtarea lui de la po- 
litica activă. — Vremelnic? — Definitiv. 

Discuţie asupra numelui partidului. El invocă cei şaizeci 
şi doi de ani ai partidului său, deprinderea cu acest nume, 

numeroşi aderenţi din Regat. li arăt că e o iluzie aceata 
din urmă, că tachiştii nu se pot alege, iar ceilalţi nu există. 
Şi noi avem aderenţi legaţi de numele de naţionalişti de- 
mocraţi, pe care altfel şi l-ar însuşi Cuza. Propunerea. unui 
partid radical naţional nu o admite, fiindcă o asemenea în- 
cercare s'a făcut în Ardeal şi s'a compromis. „Uniunea na- 
țională“ nu-i pare a-i corespunde partidului unic: îi arăt că 
s'ar putea lucra provizoriu cu vechile numiri în fiecare ți- 
nut, dar el aduce înainte pe amicii lui de aici. 

Ramâne să consulte deocamdată numai pe intimii. 

Unele lucruri îmi par curioase la dânsul. Astfel, crede că 
Sârbii s'au înţeles cu Italia şi urmează o politică orientală 
amenințând Banatul; el socoate partidele care în Serbia sunt 
contra monarhiei. 

Regele, caruia îi comunicasem zvonurile purtate de ță- 
rănişii, cu privire la „legea lui Mihalache“ refuzată de 
dânsul, — Maniu îmi spune că Mihalache primise schim- 
bări, iar asupra întinderii admisese arbitragiul lui Maniu —, 
se arată foarte afectat şi de alte mijloace de luptă ale lor. 
Vorbindu-i de durerea ce mi-a produs în 1919 numirea lui 
Averescu înainte de consultarea mea ca preşedinte al Ca- 
merei, Regele e mişcat şi spune că-i pare rău. 


17 Maiu. 
La Cameră aceleaşi sterpe discuţii de persoane. Apoi le- 
gea chiriilor. 


18 Mart. 


Tot legea chiriilor. 
19 Marti. 


Argetoianu la mine. A fost la Regele, care s'a arătat „în- 

cântat“ de conversaţia cu mine. Confirmă şi el că Regele i-a 
recomandat lui Maniu partidul unic. Bănuiam sentimentele 
lui Maniu față de mine. Argetoianu a văzut pe Goldiş, care 
doreşte fuziunea, gata, la nevoie, cu amicii săi, să „facă 
front“ contra şefului său. Aruncă vorba că ar fi bine sa 
admit conducerea lui Maniu, căci, la urma urmei, tot cel 
mai priceput şi mai activ va conduce. li răspund ca nimic 
nu trebuie admis decât după fuziune. In ce priveşte titlul 
partidului, şi el crede că trebuie schimbat „ceva“, orice ar 
fi. I-a propus lui Goldiş: „Partidul naţional al României în- 
tregite“', şi acela l-a întrebat dacă e „ideia“ lui. Deci aceiaşi 
propunere pe care am făcut-o eu. Argetoianu e de parere să 
nu încredinţez unei delegaţii negocierile ulterioare și sa nu 
pun un termin scurt pentru răspuns, dar să fiu şi mai de- 
parte culant fața de Ardeleni. L-a mirat necunoştinţa lui 
Maniu în chestiile financiare şi economice. Regele i-ar fi 
spus lui Maniu că nu-l acceptă decât cu oameni având 
practică de guvern şi în care el să se poată încrede. 


La Cameră legea chiriilor. Vorbeşte foarte bine lunian. 


20 Mart. 


Şedinţă ocupată de Lupu, care interpelează asupra con- 
îlictului cu Italia. Duca mi-a arătat raportul lui Lahovary, 
care spune că secretarul lui Mussolini, Contarini, asigură că 
sensul notei era altul: o simplă încunoştiinţare. Nu ascult 
discursul lui Duca: refuză a da explicaţii. 

Seara se adună Comitetul executiv al partidului. Ii las 
să decidă asupra propunerilor lui Maniu. 


21 Mart. 


Maniu îmi spune că a primit scrisoarea mea şi că, după 
lupta electorală de la Romanați, voiu avea un răspuns. 


* 


Vorbesc la legea chiriilor, încercând să deschid alte per- 
spective decât ale pauperismului favorizat. 


22 Mart. 
Se votează legea chiriilór pe articole. 
* 


Florescu, ministru la Varşovia, mă vede cu privire la plă- 
nuita mea vizită în Polonia. Se plânge că propaganda noas- 
tră e nulă, atunci când fostul ministru de Războiu unguresc, 
trecând peste uzanţele diplomatice, oferă prânzuri autorită- 
ţilor, ca la Cracovia. Şi acolo situaţia i se pare neconsoli- 
dată: propaganda bolşevică atacă situaţia actuală în țarile 
apropiate, care i se par mai interesante, prin desfacerea 
înceată a vechilor legături, prin distrugeri (în Polonia cu 
bombe), prin săparea principiului de autoritate. Armata ru- 
seasca se întăreşte necontenit. Polonia adună aeroplane şi 
se ocupă de gazurile asfixiante. Şi ei ne „pipăie“, ca să 
vadă dacă mergem cu dânşii, cum facem şi noi. 

Pentru invitarea mea, lucrul era aranjat cu fostul Mi- 
nisteriu, căruia i se adresase un grup de deputaţi. Acuma, 
ar fi poate altfel. 

Cei veniţi de la noi lasă rele amintiri. Ziariştii una de- 
zastroasă: au cerut bani (unul, nemulţămit, a delegat pe 

altul mai „ieften“), au lăsat datorii pe la chelmeri. Mă tem 
de apropiata vizită a „scriitorilor“. 

Ministrul pregăteşte un număr polon despre România şi 
îmi cere indicaţii. 


La Cameră, întreb pe Mărdărescu despre situaţia apararii 
noastre. Incepe prin a spune că aceşti doi ani l-au obosit 
mai mult decât zece ani de campanie. A comandat 200 de 
aeroplane, gata. Se va face o fabrică aici. Şi el crede ca 
armata rusească e serioasă. 

24 Mart. 


Primesc volumul din „Nations of to-day“, în care co- 
laboraţia mea pentru România e pusă după un text de doua 
ori mai mare despre Bulgaria, apoi amestecată cu lucruri 
fără sens şi cu insulte la adresa unui popor cu trecutul in- 
descifrabil şi cu viitorul nesigur. 


25 Mari. 


Ştirbei îmi arată atacul contra lui în „Universul“, prezin- 
tându-l, pe acoperite, ca interesat în chestia bonurilor ita- 
liene. Imi explică în ce fel i s'a prezintat Aloisi, care, el, a 
a ajuns la ideia unei încercări de a se răscumpăra bonurile 
deţinute de cooperativele lui Mussolini. Se căzuse la o 
înţelegere cu Banca Naţională, ba chiar cu un grup de bănci, 
când a venit nota. Denunţul de âstăzi vine de la locţiito- 
rul lui Aloisi, Savona, care a dat şi documentele d-rului 
Lupu. Ştirbei va face personal responsabil, la întoarcere, 
pe Ministru. 

El e pentru o legătură strânsă cu Franţa, oricare ar fi 
şi greşelile oamenilor politici francezi. E singura care ni 

poate folosi. Tendinţele anglofile ale prinţului Carol ar 
trebui înfrânate. Regina nu le-ar susţinea. 

După amiazi Duca îmi spune că Italienii au revenit pen- 
tru a afirma că mau pus în legătură bonurile şi vizita. 
Guvernul s'a mulţămit să ia act, aşteptând propuneri nouă. 


* 


Legația Angliei refuza a interveni în chestia cărţii mele 
din colecţia de la Londra şi ma trimete la Titulescu, care 
se ţine de o parte din cauza zvonurilor ca ar umbla după o 
situaţie politică în launtru. 


29 lanuar. 


Continua discuţia la legea comercializarii averilor Sta- 
tului. Alaltaieri am facut declaraţia că şi eu o cred rea, 
neeleganta şi trecătoare. 


* 


La prinţul Carol, care gasește principiul legii bun. Vor- 
beşte de arivismul lacom al Statelor noi. Pare în adevar sa 
aibă rezerve faţă de politica franceza. Accepta preziden- 
ţia de onoare a congresului de bizantinologie. Va primi pe 
congresişti la Palat, daca vrea Regele. Vorbindu-i de perico- 
lul unei discuţii violente la Parlament, în timpul cât va lipsi 
Regele — mi se spune ca pentru alegerea dela Romanați va 
îi bataie —, aşa că ar fi bine să se decidă o prorogare, 
el crede ca va îi o vacanţă. N'a voit ca regența să-i re- 
vie prin Constituţie lui, ca să nu fie reţinut oricând în 
lipsa Regelui. 


+ 


Procesul studenţilor complotişti. S'a cerut rectorului în- 
treruperea cursurilor. Dimineaţa, studenţii au gonit pe pro- 

fesori cu cântece. Intâlnesc, la orele 6, pe unul care totuşi 
a putut vorbi. Mi se spune că voiu avea la curs studenţi 
puţini. Am pe cei de la Seminariu şi încă vre-o câţiva. Nici- 
odată n'am vorbit mai liber şi mai bucuros, şi niciodată au- 
ditoriul ma aplaudat mai călduros. 

La uşa Fundaţiei Carol, un grup de studenţi. Au fluierat şi 
ameninţat pe Aristide Blank, care ţinea o conferinţă pen- 
tru Institutul economic. 

Pe străzi se vinde „Cuvântul Studenţimii“', în care se 
glorifică studentul Moţa, care a chemat pe un coleg al său, 
denunţator, şi l-a împuşcat. 

30 Mart. 


Mergând la Liga Culturala, întâlnesc un grup de stu- 
denţi şi studente, în costume naţionale şi plini de flori: în- 
seamnă că juraţii au achitat pe complotişti. Zodia violenţei 
stăpâneşte lumea, şi isteria e metodă. 


Eroul de azi e colonelul Bagulescu, în folosul căruia, Vi- 
neri, Sever Dan a interpelat pe Ministrul de Războiu, care a 
găsit cuvinte aspre pentru ofiţerul agitator. 


O masă de muncitori unguri staţionează înaintea Băilor 
Eforiei. Mi se spune că acolo se fac angajările de munci- 
tori. Mâne asemenea adunări de Duminecă, în stradă, pot 
să aibă alt rost. 

Ţăranii sunt târâţi la adunarea naţionalilor de la „Dacia“. 
Spectacol desgustător.... 

Seara, Savona ma află în stradă. E indignat contra Gu- 
vernului şi a Presei. Tăgăduieşte că ar fi făcut el întâiu 
vre-o propunere concretă. Dacă aş vedea dosarul, i-aş 
da dreptate. Peste învoiala generală cu creditorii, s'a facut o 
alta cu Banque du Levant. Imi comunică nota verbală. E 
dură. Aminteşte atmosfera din opinia publică italiană şi 
deconsiliază formal, cere energic zăbovirea vizitei regale. 
I se pare că de atunci Roma n'a părăsit acest punct de 
vedere. El n'a dat lui Lupu, pe care nu-l cunoaşte, nicio 
lămurire, 


La Argetoianu. Aşteaptă pentru seara familia regală. Va 
fi bal cu lăutari. Argetoianu crede că nunta prinţului Nico- 
lae tot se va face. 

li spun în ce stadiu sunt cu naţionalii. Lui, situaţia i 
se pare schimbată. Lucrurile merg rău, îndreptându-se spre 
un nou regim. Se teme de mişcari în Basarabia. La Ro- 
manaţi soldaţi au dat mărturie contra ofițerului lor. Tumul- 
turile studenţeşti au devenit intolerabile: la Fundaţie, banda 
a călcat în picioare pe bătrânul Olănescu. Ar fi dispus la 
o fuziune întrun moment apropiat, nu acum. 

In acest moment naţionalilor li sar opune pretenţii mai 
mari. Li-a trimis răspuns că dacă se tem să nu fie „in- 
călcaţi“ de oameni, şi vor fi, atunci, „încălecaţi“ de. împre- 
jurări, el nu e dispus să-i „încalce“ şi, crede, nici eu. 

Mişcarea antisemită ar potoli-o el în doua săptămâni. 


* 


Duca îmi spune că mâne au Consiliu de Miniştri în ches- 
tia studenţilor. Argetoianu crede că vor cere să se suspende 

inamovibilitatea profesorilor pentru a înlătura pe agitatori. 
Şi el crede că ar fi o măsură rea. 

Şi Argetoianu a aflat că, la discutarea alegerii din Roma- 
naţi, se va trage cu revolverul în banca ministerială. 


2 April. 


La Cameră, Madgearu vorbeşte despre devastarile stu- 
denţeşti. Sub-secretarul de Stat Tătărescu pune în vedere şi 
o legislaţie specială. 

E i 


La oarele 6, conferinţă despre evoluţia bizantină la Fun- 
daţia cu uşile şi vitraliile sparte. In cursul conferinței se în- 
cearcă a se vocitera; taiu scurt obrăznicia. 

Lăpedatu, care e de față, se arată foarte îngrijorat de 
această stare de spirite, pe care inconştienţi o agita fara 
să-şi dea sama unde se poate ajunge. 


* 


Duca îmi arata o telegramă de corespondent american, 
despre stările de Duminecă. Incepe aşa: „Sânge curge din 
bielşug pe străzile Bucureştilor". Intreabă dacă s'o lase 
să treacă. 

3 April. 


La Cameră continuă discuţia la legea comercializării. Pre- 
şedintele se ţine de-o parte, o mare parte din majori- 
tate se eschivează. Puţini miniştri pe bancă. 


* 


Negociaţiile de la Viena s'au rupt după două atacuri 
grosolane ale lui Crestinschi. Vaida atribuie nereuşita lui 
Duca. I. Brătianu vine împreună cu acesta, care răspunde 

că de la Lausanne se dăduseră anumite asigurari care în- 
demnau la conferinţă şi că noi rămânem pe punctul dreptului 
nostru. Vaida asigură că în chestia Basarabiei partidul lui 
e solidar cu celelalte. Cum el socoate conferinţa neoportună, 
iau cuvântul ca să arăt că ea a permis să ni cunoaştem 
prietenii şi să desvelim adevăratele intenţii ale Sovietelor; 
adaug că asigurarea stăpânirii Basarabiei stă în sufletul 
celor de acolo, care trebuie cruțat şi în sentimentele şi 
în prejudecățile şi greşelile lui; economiile nu trebuie să 
ne lase descoperiți la Nistru. Lupu rezervă pe mai târ- 
ziu criticile şi momentan se raliază la declaraţiile făcute. 


* 

Organizatorul meetingului de la Chişinău e Dauş. Parti- 
dele n'au fost invitate. Ţărăniştii nu merg: ei vreau să ţie 
întruniri prealabile, oprite întâiu, apoi admise de guvern. 
Şi naţionalii se ţin de o parte. Anunţ un meeting al Li- 
gii Culturale la Bucureşti în aceiaşi zi, şi ca sa se poată 
manifesta acei cari nu vor să stea alături de liberali. 

* 

In acest timp Averescu face un turneu la Iaşi, la Cernăuți 
(muzica militară, etc.). Goga declară că nu vrea să-l înto- 
vărăşească. 

+ 

Maniu îmi da raspunsul. Un act de feroce egoism de 
partid şi regionalist. Ne pofteşte pur şi simplu la înscrieri. 
Răspunsul era cunoscut cu un ceas înainte la „Viitorul“. 

Seara, adun pe amicii miei. Şi ei sunt pentru răspinge- 
rea jignitoarei propuneri şi aprobă răspunsul mieu. ' Aflu 
de la Tasca — şi el o are de la Xeni — cale petrecute. 
Tachiştii (şi M. Cantacuzino) au fost pentru unire, Filipescu, 
din principiu, desaprobă; dintre Ardeleni, Vaida şi Agârbi- 
ceanu aşa şi aşa, Bocu singur călduros pentru. Cicio Pop 
a spus că şeful a rămas neinsurat pentru partid şi nu şi-o 

lua acuma o soacră... Goldiş, când stăruia la mine, se a- 
părattaţă de alţii că el nu negociază. 


Vizita Regelui e refuzata şi la Madrid. 


* 
Agenţi bolşevici anunţa în Basarabia că noi plecăm. 
4 April. 


Vorbesc la legea comercializarii, arătând şi cât de mult 
va scadea însăşi coeziunea partidului liberal. 


* 


Seara, concert la Palat pentru prinţul japonez. I se ser- 
veşte tot muzică... rusească. Regele Greciei, fratele sau, 
suita sa sunt prezenţi, în mare uniforma, ceia ce poate 
părea, date fiind împrejurările, curios. 


Xeni îmi spune că în partidul naţional află numai dez- 
iluzii. Cicio Pop, ca să combată ideia fuziunii, a inventat că 
eu am provocat căderea guvernului din 1919 prin prezin- 
tarea legii agrare, în loc să aştept pe primul ministru, şi 
că am vorbit atunci cu despreţ de „Ardelenii aiştia“. 

Văd şi pe Argetoianu: e de părere să fie menajaţi Ar- 
delenii. 


* 

La concert, Marghiloman plastronează, 1. Brătianu apare 
o clipă ca o fantomă, Vintilă se încoardă ca înaintea unei 
probleme financiare, Mişu râde diabolic în culise. Lipsesc A- 
verescu şi Maniu, acesta din urmă poate fiindcă nu ştie nici 
o limbă europeană. 


6 April. 


Ultimele două şedinţe ale Camerei inainte de vacanţa pro- 
vocata de plecarea Regelui. Legea comercializării a început să 
se voteze de aseară, în urlete. Discursul ministrului a tre- 
buit să fie spus la stenograf. A fost şi o mică bătaie. 

Lupu, după un discurs înjurios, a provocat la duiel pe Vin- 
tilă Brătianu, care, când oratorul pronunţase numele bătrâ- 
nului I. Brătianu, a protestat contra „mişeliei“. 

I. Brătianu apare pentru a mulţămi Camerei şi a o asi- 
gura ca opera ei va fi durabilă. I-au cuvântul pentru a rec- 
tifica: fiecare Parlament face ce crede el şi cel de după 
dânsul tot aşa, dar ţării trebuie să i se cruţe zguduirile. 
Conştiinţa țarii întovărăşeşte numai pe Rege. 


7 April. 


Argetoianu îmi vorbeşte de posibilitatea unui regim nou. 
Regele ar fi desgustat. S'ar putea să avem o criză acuma 
sau peste câteva luni. Suntem strânşi de Bursa din Londra, 
care ni cere plata unor trate cumpărate de la Germani. Ter- 
minul de la sfârşitul lui Mart a fost abia amânat la începutul 
jui Maiu. Guvernul englez nu se amestecă. Situaţia ex- 
ternă e în genere rea. Liberalii au retras legea minelor. 
Regele liza impus vacanța Parlamentului. 

Argetoianu crede că, în amândouă cazurile, e mai bună o 

simpla colaborare. Regele nu vrea să deie puterea unui 
singur partid. Alipirea s'ar face pe încetul. 

li spun că m'aş putea face parte din guvernul de cola- 
bcrare. Nu pot schimba punctul mieu de vedere. I-l argu- 
nientez. Pare zguduit în părerea sa. Promite a se gândi. 

M. Popovici a fost la el pentru a-i vorbi exact ca în scri- 
soarea lui Maniu. Consideră ca negocierile cu mine nu sunt 
închise. 


Regele a fost foarte afectat că lui Averescu i s'au tacut 
onoruri mai mari decât lui. 


Sca a, inaugurarea, cu o conferința a mea, despre Fa- 
zule Istoriei italiene, a Institutului Italian. Foarte multa lume, 
mai mult Italieni. Caldă dorinţă a lor de a drege situaţia 
de azi. 

9 April. 


La Chişinău serbare pur oficială. 

La Ateneu imensă lume pentru serbarea Ligii. Dintr'un 
grup de tineri mă întâmpină un şuierat, probabil antisemit şi 
fascist. Publicul e deosebit de înţelegător. Nu lipsesc, cred, 
spioni ruşi. In faţa mea chiar, o femeie curioasă, care vor- 
beşte franţuzeşte. Generalul Anastasiu spune impresio- 
nant cum a ocupat cu trupele sale Chişinaul. Cu caldură şi 
vioiciune Crihan arată că Unirea n'a fost opera armatei ori 
a guvernului român. Mântuie în ovaţiuni, spuind că aceia 
cari au adus Basarabia la România vor şti să o apere 
şi cu arma contra revendicaţiilor ruseşti. Goldiş, invitat să 
vorbească, pomeneşte mai mult de evenimentele din Ardeal. 

Celor cari mau mai încaput li vorbeşte generalul şi la 
teatru. O largă horă se întinde asupra străzii întregi. 

De faţă la Ateneu erau fruntaşii naţionalilor, cu ne- 
mişcatul Maniu. Au trecut apoi la clubul lor, unde acelaşi 
Maniu a vorbit — „Universul“ şi chiar „Dimineaţa“ îi dau 
onorurile zilei —, iar după el Bogos, făcând lauda lui Stere. 


10 April. 


Argetoianu vine să-mi spuie că are asentimentul priete- 
nilor săi. Va fi un singur partid supt prezidenţia mea. Do- 
reşte sa nu fie vice-preşedinţi, ci un comitet mare pe baze 
de paritate. In Dumineca a doua din Maiu cele două comitete 
ar fuziona şi ar urma un banchet. 

Știrbei a fost la dânsul. Spune că Regele n'a promis ni- 
mic lui Averescu şi că e indignat de abuzul ce se face cu 
numele lui. Regele ar vedea bucuros unirea partidelor noas- 
tre. 

Argetoianu are o întrevedere cu Goldiş. Periețeanu, fos- 
tul director al Căilor Ferate, se înscrie la dânsul. 

Povesteşte scene din viața lui Lucaci. Ca să poată rä- 
mânea la Roma fäcuse să i se intenteze un proces. Ar- 
getoianu intervenise la cardinalul Mathieu ca să opreasca 
procesul. Mathieu, care ceruse să vadă pe Lucaci, a găsit că 
e mai interesantă povestea de cât eroul. 

La Inceperea războiului, pe stradă, Lucaci îi spunea cu 
lacrămi lui Argetoianu ce rău îi pare că soldaţii trec mun- 
ţii şi nu e în frunte el, preotul cu crucea. — De ce nu eşti? 
— O! am atâta de lucru la Bucureşti. 


* 
Sosesc întâii congresişti, Belgienii Grégoire şi Graindor, 


Francezul Zeiller. Li place oraşul, fără monotonie, cu varie- 
tatea caselor mici. 

Seara, conferinţa mea despre costumul nostru istoric. Cântă 
frumos câtăreţii români plecaţi de la Operă. Danţ în cos- 
tume. Asistă Prinţul şi Princesa, amabili cu oaspeţi, cari par 
foarte mulţămiţi. 


13 April. 


Soseşte dimineaţa Sir Ramsay, Peterson Americanul. Ram- 
say ma văzut de mult Bucureştii. Apoi Condacov cu fiul 
şi misiunea cehoslovacă. După amiază, Collinet, cu soţia, 
şi avocatul Péan. Seara Diehl, cu doamna, şi misiunea. sâr- 
bească în frunte cu Vulici. 

Grecii se anunţă: Kugeas şi Sotiriu. Au fost ofuscaţi de a- 
legerea Bucureștilor ca loc de adunare. 

Condacov, condus la paraclisul Mitropoliei, îi admiră i- 
coanele. Na văzut din 1889 Bucureştii. Il află mai 
modest, dar mai vesel decât Praga. Arată mulţămire că 
Românii respectă nenorocirea Rusiei. 


14 April. 


Deschiderea congresului. Prinţul doreşte să prezideze şi 
se achita foarte bine. Vorbeşte improvizând şi subliniaza 
perfect câteva idei cuminţi. I. Brătianu e la stânga lui, la 
dreapta Condacov. Diehl imi răspunde foarte aplaudat, dar 
nu mai puţin delegatul italian Guarnieri Citati. Cuvinte 
calde de prietenie le spune, în numele lugoslavilor, Vulici. 

După -masă caldă polemică asupra originilor, apusene sau 
rasăritene, ale legislaţiei lui Iustinian, între Guarnieri şi 
Collinet, acesta din urmă vehement. 

Primire la Academie, fireşte în lipsa mea. 

Interesantă comunicaţie a lui Brehier despre sculptura 
iconografică în arta bisericească a Răsaritului, cu un enorm 
material. Apoi Puig i: Cadafalch aduce depărtate explicaţii 
persane la originea artei moldoveneşti: arcade lombarde, 
policromie. Balş atribuie Armeniei sistemul cupolei în Mol- 
dova; e foarte clar şi distins. Bănescu prezintă viaţa unui 
general bizantin. 

Vizite după amiază la expoziţia de la Casa Bisericii, la 
Mitropolie, unde place paraclisul, la Văcăreşti, care tre- 
zeşte admiraţie. Prinţul şi Princesa primesc la Fundaţia lor, 
foarte grațios, pe congresişti. 

Gh. Brătianu îmi spune că unchiul său Vintilă ofera 
două milioane pentru un Institut de bizantinologie. 


16 April. 


Discuţiile congresului se menţin interesante. Diehl vor- 
beşte frumos despre Senat şi popor la Bizanţ. E bine pri- 
mită şi comunicaţia mea despre iconoclasm. Dejun la Prinţ, 
deosebit de amical. 


17 April. 


La Buftea şi la Mogoşoaia cu congresiştii. Regele şi 
Regina Greciei sunt de faţă la Ştirbei. Regina Elisabeta laudă 
foarte mult frumuseţa Probotei. 

Seara, conferinţa lui Diehl la Ateneu. 


18 April. 


Şedinţă mai puţin cercetată. Vizită la Banca Naţională. 
Conferinţa lui Brâhier la Ateneu. 

Şedinţă de închidere. Oaspeţii işi arată călduros prietenia 
pentru noi. 


La Legația cehoslovacă, concert al institutorilor din Praga. 
Arăt lui Mârzescu şi lui. Weverka plângerile redactorilor de 
la „Prager Presse“ şi „Lido Novine“ pentru neîngăduirea 
corespondenţei telefonice şi radio-telegrafice necenzurate cu 
țara. Foile au refuzat — de aceia, pretind ele, — un arti- 
col al mieu despre Basarabia. 


* 


Seara banchetul dat de Ministrul de Instrucție congre- 
siştilor. Li se împart daruri. Diehl răspunde lui Angelescu. 


20 April. 


Conteriuţa lui Collinet despre şcoala din Beirut, la Teatrul 
Popular. 
* 


Inaugurarea clubului nostru. Insist asupra caracterului cul- 
tural şi idealist, duşman politicianismului, al partidului nos- 
tru şi asupra primejdiei disidenţelor. 

Seara banchet lui Cihodariu, secretarul partidului. Imi arăt 
deplina încredere în el. 


Plecare în excursie. 

21 April. 


Prin Burdujeni şi Suceava la Gura Humorului. Steaguri 
flutură la casele străine. De aici la Voroneţ, unde călătorii se 
gasesc pentru întâia oară înaintea frescelor exterioare ale 
vechii biserici moldoveneşti. După masă, luată într'un restau- 
rant românesc, serviţi de fete în costum naţional, la Mol- 
doviţa. Reparaţia austriacă a stropit cu var zugrăveala din 
afară. Sătenii cer un clopot în locul celui luat de Nemţi. 

Seara, la acelaşi restaurant, copilaşi: de şcoală îmi a- 
duc flori. 

23 April. 


La laşi. Numai doi profesori universitari la gară. Tafrali, 
însărcinat de rectorul Slătineanu, — bolnav, dar absent de 
acasă, — vorbeşte. 

Spiritul nu e aşa de rau. Liberalii sunt îurioşi pentru 
că, în vizita lui, prinţul Carol a distins Ateneul Popular şi pe 
Ifrim, lăsând în al doilea plan pe politiciani, cari sar fi plâns 
la Bucureşti. 

Studenţi indiscreţi şi pretenţioşi. Indiferenţa în public. 
La Universitate abia câţiva profesori. Primarul trimete la 
dejun pe ajutorul său, profesorul Diaconescu (frumos toast, 
şi românesc, al lui Grégoire). Tafrali se arată jignit ca bi- 
zantinolog ca i s'a făcut prea puţin loc la congres. 

Seara, dupa vizita Cetăţuii, care place foarte mult, masa 
Universitaţii, făra rector şi majoritatea profesorilor, dar cu 
inevitabilul Bărbulescu. 


24 April. 


La Argeş, foarte bună primire. Biserica Domnească tre- 
zeşte admiraţie; refacerea lui Lecomte du Noiy şi aici o mai 

puţină. Masă plină de veselie. Unii excursionişti cumpără 
frumoase cojocele albe. 

Seara la Piteşti, unde luăm masa, şi cu Angelescu. At- 
mosfera e nespus de prielnică. Profesori şi administraţie se 
iau la întrecere. Profesorul grec Kugeas vorbeşte cald de 


ce ni datoresc Grecii nouă. 
25 April. 


La Băbeni, de unde spre Hurezi. Deplorabilă stare a 
mănăstirii din cauza reparațiilor Comisiei Monumentelor 
Istorice. Ziduri se dărâmă, plafoane se umezesc, apele 
curg prin curți. 

Dejun la Râmnic, unde se va petrece şi seara. Excursia 
la Cozia prin lunca înflorită a Oltului încântă. Cele mai 
calduroase cuvinte la despărţire. Cuvântări ale lui Diehl, 
Gregoire, Griinwald, care vorbeşte de România ca patrie 
a celei mai frumoase arte populare. 


26 April. 


La Bucureşti. Unii congresişti pleacă îndată mai departe. 

Seara, cu doi dintre ei, la Inviere. Slujbă la Sf. Visarion, 
îmbulzită, fără pietate. Ce deosebire față de vechile da- 
tine din Botoşanii copilăriei mele! 


27 April. 


Pleacă Diehl cu doamna, Brehier, Zeller Gay, Vulici, 
Murko. Ne despărţim cu adevărată părere de rău. 

Grégoire şi Graindor la mine. Cel d'intâiu a fost la I. 
Brătianu. Acesta îi spune că el credea Congresul pripit 
improvizat! „li pare foarte rău că n'au fost Germani.“ — Şi 
dacă n'ar fi fost cordialitate.... — Nici nu e necesară! Recu- 

noaşte că sunt un „animator“. I sa părut lui Grégoire 
că e preocupat şi „grognon“. 
29 April. 


Popovici-Taşcă îmi vorbeşte de Averescu. Odată, la re- 
tragerea ţărăniştilor din Parlament, s'a încercat câştiga- 
rea, prin oferta unui Ministeriu, a lui Stere. Obiectân- 
du-i-se generalului că astfel s'ar provoca retragerea lui 
Take Ionescu, el a răspuns că mar sta un moment pe 
gânduri să prefere pe Stere. 

Averescu impune prin perfecta stăpânire de sine. Mă- 
guleşte mai mult pe cel care îi este mai urât. După doi 
ani de guvernare a lui, Regele spunea că tot nu sa putut 
rupe ghiaţa. Acuma poartă pe aderenţi cu promisiunea că la 
1-iu Iulie va fi neapărat la putere. 

4 Iunie. 


La Suceava pentru congresul Ligii Culturale. 

Congresul e foarte cercetat. Primarul vorbeşte înaintea 
frumoasei Primării. Partidele par a se înfrăţi măcar în a- 
cest moment. Numai şeful averescanilor, Eusebiu Popovici, 
s'a eclipsat. 

Seara, concert al unui cor necunoscut până acuma, al 
preotului loan Luca, din Bacău. E ascultat cu plăcere într'un 
oraş care îşi are totuşi foarte bunul cor „Ciprian Porum- 
bescu''. 

5 Maiu. 


Dimineaţa, discuţii. Delegaţi necunoscuţi fac propuneri 
de un deosebit interes. Atmosfera e din cele mai bune. 
După amiază corul Săliştii. De la congresul din Galaţi, fa- 
milia Comşa a întemeiat, din politicianism, încă un cor, 
care a rămas acasă. Delegatul Asociaţiei, tot Ghibu, ca 

anul trecut, nu vine, scuzându-se prin „întâmplări nepre- 
văzute“. In schimb vine Bitay pentru Unguri. Saşii se 
îndreptaţesc prin invitaţia întârziată. 

Seara, splendid concert şi teatru al Sucevenilor însişi. 


6 Maiu. 


Excursie la Dragomirna şi Sântilie, alţi congresişti mergând 
la Rădăuţi şi Putna. 
* 


Liberalii sunt divizați aici. Dr. Lupu e contra prefectului 
Cojocariu şi a primarului. El, ca şi profesorul V. Morariu, 
îmi declară că s'au legat de liberali numai pentru ca 
aceştia să nu recurgă la alţii, cari se oferiau şi erau ele- 
mente rele. Ar fi dispuşi a colabora cu mine. Intrebat de un 
ziar german din Cernăuţi, spun că aş guverna fără a 
schimba din egoiste motive de partid nimic în Bucovina. 


7 Maiu. 


Plecare. La gară mi se prezintă cercetaşii de la gim- 
nazii pentru a drege impresia neatenţiei acestor tineri. 


8 Maiu. 


Argetoianu vine la mine cu declarația provizorie de u- 
nire, spre a o semna. Vrea prezidenția mea pentru partid, 
care din „Uniune Naţională“ devine, după sfatul mieu, 
„partid naţionalist al poporului“. Işi rezervă domeniul eco- 
nomic şi financiar. Spune că întâia oară a fost pus îără 
voie la Finanţe, pe care nu le cunoştea, şi acum le-a învăţat 
fundamental. 

Vorbim de tratativele dintre Ardeleni şi ţărănişti, pe care 
nu le crede nici serioase, nici utile. Crede că Ştirbei ni e 
prielnic din egoism, dar cunoaşte lipsa de loialitate a lui 
Mişu. 

Rămâne să redactez apelul către țară, şi-l fac îndată 
pentru a i-l comunica a doua zi. 


9 Maiu. 
+ 
Argetoianu iscăleşte, cu mici modificări la capitolul său, 
manifestul. 
Avem o opinie în general bună. 


10 Maiu. 


Comitetul executiv al partidului aprobă actul prealabil 
şi proiectul de manifest. După amiazi, cu o deosebită căl- 
dura, se primeşte, fară nicio opoziţie, de congresul extra- 
ordinar al Partidului, ţinut în sala „Amiciţia“, fuziunea. 


11 Maiu. 


La 11 dimineața, Argetoianu cu prietenii lui vine la 
noi. Are înfăţişarea bucuroasă, francă şi leală. Face cea 
mai buna impresie asupra noastră, Imi strânge mâna, a- 
nunţându-mi fuziunea. li spun că a căpătat nu numai un 
colaborator, dar un prieten de o viaţă. 

Trecem la clubul lui, foarte bine instalat. 

Venim la sala „Amiciţia“. El vorbeşte frumos şi hotărât. 
Are pasagii impresionante. Arată că vremea ideologiei, când 
ajungea „un steag, un crez şi o baricadă“, a trecut, că o- 
mul cere azi a şi trăi, şi mântuie spunând că om de vorbe 
nu e, dar e om de cuvânt. 


158 N. IORGA 


Ai noştri sunt în cea mai entuziastă dispoziţie. Adaug 
câteva cuvinte asupra rostului pe care e chemat să-l aibă 
Partidul naţionalist al poporului. 

Seara, banchetul. Argetoianu citeşte un expozeu de o 
formă foarte îngrijită. 

La sfârşit arăt că Unirea noastră are drept scop resta- 
bilirea rânduielii într'o ţară de tradiţională ordine, şi a- 
nume cu mijloacele pe care le vor voi ceilalţi. Dar vom 
înfrâna şi pe cei cu ordinea pe frunte şi dezordinea ţării 
în buzunarele lor, şi demonstraţia de firmă, care bate câm- 
pii, şi regionalismul, care supt Români taie ţara a doua 
zi după ce am oprit fărâmițarea prin străini. Inchin pen- 
tru cei cari, desmeticindu-se şi liberându-se, vor trebui 
neapărat să fie lângă noi. 


14 Maiu. 


La prințul Carol pentru a-i mulţami ca a sprijinit con- 
gresul de bizantinologie. El e mulţămit de fuziune şi dă 
indicaţii în sensul unei înţelegeri cu Marghiloman şi natio- 
nalii (cari au strivit în bătaie la Bocşa Montană pe țară- 
nişti). Crede că o eventuală guvernare m'ar trebui să încarce 
ţara cu noi legi. E foarte bucuros de recepţia, în adevar ad- 
mirabilă, a Regelui în Anglia. Regina l-a şi înștiințat de a- 
ceasta. 

15 Maiu. 


Secretarul Legaţiei polone îmi aduce invitația pentru se- 
ria de conferințe la Varşovia, Wilno, Posnan, Cracovia, Lem- 
berg. Mai pretutindeni elevii noştri în excursie au fost 
primiți cu discursuri româneşti de persoane care acuma ni-au 
învăţat limba. 

E i 

Meteş îmi spune că intelectualii ardeleni sunt foarte ne- 
mulţămiţi de atitudinea lui Maniu faţă de noi. Goga a spus 
că, dacă întru în Ardeal, el va publica o scrisoare des- 
chisa, invitându-mă să şi rămân. 

17 Maiu. 


Casiu Maniu, fratele lui Iuliu, îmi trimite un călduros ar- 
col pentru unitea, supt conducerea mea, a partidelor noastre. 
In schimb, Goga trâmbiţă succesiunea lui Averescu, sin- 
gurul dispunând de un adevărat partid, întins asupra ţării 
întregi. 
18 Maiu. 


Luamna Beuthner, fostă Furculescu, vine de la Geneva. 
La Berna primirea Regelui a îost întâiu rece. Nici nu-l sa- 
lutau. Dar, graţie Reginei, care a început să salute lu- 
mea de la fereşti, a biruit. La Geneva n'a fost primire o- 
ficiala ca la Berna, unde însă un înalt demnitar elveţian a 
făcut pe Regele şi Regina să-l aştepte douăzeci de minute, 
fiindca doamna, care a venit surâzând, nu era gata. Aici 
lumea a fost mai calda, salutând, făcând semne cu ba- 
tista, aruncând flori, dar fară să strige. Un lucrător pri- 
vind pe rege: „Oh, le joli petit bouc“. Impresia, în ge- 
neral, foarte bună. 

Bătrânul George Fazy, consulul nostru la Geneva, s'a 
stâns, după aparenţa unei reveniri la sănătate. 


20 Maiu. 


Deschiderea Camerei, cu inevitabila comunicaţie a lui 
Madgearu, care, data aceasta, se înţelege cu Vintilă Bră- 
tianu. Pe culoare se plimbă măreț negociatorul fuziunii na- 
țional-ţărăniste, Stere. 

21 Maiu. 


Oficialii de azi şi de ieri, cei mai mulți — dar nu I. Bră- 
tianu — în frac şi decoraţii. Prinţul în uniformă de aviator. 
Princesa foarte veselă: vorbim de felul cum Grecii au înlătu- 
rat dinastia. Regele, întărit fiziceşte, îmi spune de primi- 
rea în adevăr populară pe care a avut-o în Apus. Puţina 
lume pe stradă. 

La Cameră legea apelor, la care vorbeşte, onest, Cosma. 

Intrun colţ, şi dupa închiderea şedinţei, Maniu prelu- 
crează. pe Mihalache. 

22 Maiu. 


Duca îmi spune că în curând va lămuri situaţia cu Beneş, 
care continuă a da asigurările cele mai satisiacătoare. A ce- 
rut ca şi Belgradul, care pretindea că nu este Ministeriu, 
să se explice, acum când Paşici a reluat puterea. 

Averescu pregăteşte pentru 3 Iulie o adunare pe cen- 
turii, cu patru generali în frunte, ca să defileze înaintea Re- 
gelui. 

23 Maiu. 

Frumoasă zi de Zece Maniu. 

25 Maiu. 


Venind de la Brăila, Argetoianu, foarte bine primit, vor- 
beşte la Liga Culturală despre revalorizarea leului. 

Seara, banchet, care îngăduie lui Ottescu să arăte un îru- 
mos talent, iar lui Perieţeanu un suflet adânc şi frumos. 


26 Maiu. 


La Cameră se strecoară, fără discuţie, fără prezenţa măcar 
a ministrului, legea organizării armatei. Declar că nu pot a- 

sista la acest spectacol, de „care mi-e ruşine“. Opoziția se 
retrage. Duca aranjează un vot nul. 


27 Maiu. 


Discuţia reincepe la procesul-verbal. Ministrul de Răz- 
boiu da asigurări ca armata va fi gata pentru misiunea ei. 


28 Maiu. 


Depozitul de muniții sare în aier. Averi de milioane s'au 
distrus. Şi stăm supt amenințari fără mijloace suficiente 

Până târziu noaptea lumea stă îngrozita. Se vorbeşte de 
fraude acoperite prin aceasta odioasă crimă. E opera, a- 
proape sigură, a agenților duşmanilor noştri. 


29- Maiu 


Inaugurarea Institutului Francez. Asista Regele, care 2 
stat pâna târziu în palatul de la Cotroceni, bombardat de 
ghiulele. Vorbeşte scurt şi frumos, amestecând o salutare 
româneasca. Foarte amical discursul ministrului Franciei şi 
bun discurs al lui Angelescu. 

Cuvântarea lui de Martonne e cea mai importantă. 


* 


La Cameră interpelez asupra dezastrului. Maldărescu e 
deplorabil. Vorbeşte de baiorieta şi pumnul care ni-ar ră- 
mânea Chiar în lipsă de'muniţii. Naţionalii şi ţărăniştii fac 
scandal. Vaida e violent şi incoherent. I. Brătianu se fo- 
loseşte de greşelile lui de tact. 


11 

30 Maiu. 


Comemoraţia lui Michelet la Academie. Foarte puţina 


lume. 
* 


La Cameră, Lupaş insultă pe ţaranii de aici, din „mica 
Românie“, şi pe şefii lor de pe vremuri. Vorbeşte de „re- 
gionalismul bucureştean“. Orice intervenţie a mea pentru 
a-l rechema la bunul simţ e zadarnică. Face responsabili pe 
taranii din Principate pentru că mau razbunat pe Voda-Cuza. 
Declaraţia pe care o fac eu, seara, ca raspuns la atacurile lui, 
că a învăţat istoria de la mine, o raspinge cu noi întor- 
tocheri şi cu insulta că „nu stimeaza pe lorga omul politic“. 


x 


Fuziunea naţional-ţaranista intra în faza discuţiilor ofi- 
ciale. Un comunicat al ambelor partide o anunţa. Regele 
asista la o petrecere a lui M. Cantacuzino ca să întâlneasca 
pe Maniu. 


31 Maiu. 


Primirea oaspeţilor culturali ardeleni la Ateneu. Puţina 
„lume bună“. Vorbeşte primarul, banal. Cuvântarea Prin- 
tului, rostita cu energie şi plină de idei juste, e furtunos 
aplaudată. Ministrul de Instracţie are, ca de obiceiu, cu- 
vinte potrivite. Mitropolitul ştie şi data aceasta sa pă- 
trundă în suflete. Vorbesc de jos, din experienţa şi dure- 
rea mea, şi regăsesc pe vechii prieteni. 


* 

La Camera Mihalache face „un mare discurs“, vorbind şi 
în numele partidului naţional. 


1-iu lunie. 


Splendida reprezintaţie a „Asociaţiei'' la Teatrul Naţio- 
nal. Publicul, mai mult oaspeţi. Se pare ca invitaţii de 
samă sunt pentru seară. 

+ 


„Universul“ răspinge pe Stere, anunţă un memoriu al lui 
Stelian Popescu, I. Cămărăşescu şi Derussi catre Maniu şi 
ameninţă cu demisia lor. Declaraţiile de principiu le găseşte 
vage şi puţin asigurătoare. 

2 Iunie. 


Primire a „Asociației“ la Academie. Regele vorbeşte cam 
obosit, răspunzând unui lung discurs al lui Negruzzi. 

Goldiş face un discurs pompos şi gol. 

La urma, făcând cerc, Regele se arată mulţămit de noul 
consul ce avem în America, Morris. 

La concert n'a fost, nefiind înştiinţat. A mers la Scro- 
vişte. 

Goga imi vorbeşte cu oarecare intimitate despre neajun- 
surile partidului naţional. De Averescu ar îi legat printr'o 
datorie de onoare. 

3 Iunie. 


Văd cetele lui Averescu, conduse de agenţi cu înfăţişarea 
sălbatecă. Trenurile aduc necontenit alţii. 
* 
In tren, cu Mitropolitul Balan, spre Vălenii-de-Munte, 
pentru primirea „Astrei“. Mitropolitul îmi vorbeşte de ne- 
cesitatea de-a se încheia cu Biserica unită, care n'a produs 

nimic. E şi el de parere că ieşirea lui Lupaş era nesoco- 
tita: un alt Ardelean spunea că Lupaş are în politică uti- 
tudinea unei „gaini bete“. 


Trenul spre Breaza generalului Manolescu a dus mai pe 
toți Ardelenii. Cu Mitropolitul mai sunt doar vre-o şapte 
persoane din suita lui şi doua care s'au nimerit din întâm- 
plare. 

La Valeni primire strălucita, cu calareți şi care alegorice. 
S'a muncit enorm. E o jale ca n'a fost pentru cine. La sala 
de cursuri, Balan vorbeşte foarte frumos. 

La întoarcere văd pâlcuri de la întrunirea lui Averescu, 
care nu şi-a trecut în revistă „poporul“ la mormântul e- 
roului necunoscut, ci aiurea. Oamenii par plictisiţi de ro- 
lul ce li s'a dat. 

4 Iunie. 


La dejun la Regele. 

Râde cu mine de spectacolul de ieri. Şi el crede ca ţa- 
ranii nu trebuie aţâțaţi aşa ca să ducă acasă spiritul de 
neincredere în noi toți. 

După masa îi arăt scopul pentru care am cerut audiența: 
a-i anunţa fuziunea. O crede bine venită pentru simplifi- 
carea situaţiei. li spun că nu anunţam un program de 
amanunte, şi el crede ca şi mine că nu trebuie făcute pro- 
misiuni cu privire la lucruri care atârnă de contingenţe. 
li spun că şi eu şi Argetoianu credem ca liberalilor 
trebuie să li se lase timp pentru a-şi termina experimentul. 
Regele răspunde că pentru motive economice trebuie să se 
puie capăt situaţiei. In folosul cui, nu-l întreb. Imi vorbeşte, 
dar după ce l-am adus eu în vorbă, cu simpatie de Titu- 

lescu, care are cele mai bune relaţii. A adus servicii şi 
Angliei la Societatea Naţiunilor. Fuziunea între ţărănişti şi 
naţionali îi place, ca desfiinţarea unei „bisericuțe“, dar e 
sigur că ţărăniştii vor domina, Mihalache cu deşteptăciu- 
nea lui ţarănească fiind mai priceput decât Ardelenii. Nu 
admite înlăturarea Constituţiei şi operei legislative liberale, 
de şi crede că într'o Constituţie ar fi să se cuprinda numai 
câteva principii de directivă. Dintre ţărănişti alege pe câţiva 
de isprava: Mirto, lunian. Ne întindem mai mult asupra 
arhiepiscopului Netzhammer. Regele îl apară: n'a facut de- 
cât o procesiune pe strazi; fotografia preoţilor lui în uni- 
forma se explică prin aceia că erau concentrați. Il întreb 
ce ar face dacă un ministru i-ar crea arhiepiscopului ger- 
man (Regele spune ca, de şi născut în Baden, arhiepiscopul 
poate îi socotit mai mult ca Elveţian) o situaţie imposibilă. 
El ţine să ştie cine ar veni în loc: nu un Italian, un’ Fran- 
cez, ba nici chiar un Belgian... li spun că e prea bun cu un 
om ajuns imposibil. 

Vorbeşte de regele Belgiei, care regreta că Germanii au 
fost aşa de câinoşi în ţara lui. Tot el explică prin cererea 
soldaţilor executarea lui Miss Cavell. La amândoi sângele 
se deşteaptă. Imi spune că în curând va veni aici un ne- 
pot al lui, cu soţia. 

Regele şi Regina Greciei sunt de faţa. Nu participă la 
conversaţie. 

5 Iunie. 


Bogrea pleacă la un sanatoriu în Elveţia. E refacut, dar 
nu fara teama unei perforaţii a stomacului. E icoana în- 
saşi a inteligenţii şi bunătăţii. 

6 Iunie. 

„Adevărul“ jubilează pentru fuziunea ţărănistă-naţio- 
nală. 

7 Iunie. 


Conflict pentru un credit între Al. Constantinescu şi Vin- 
tilă Brătianu, De unde, zvon de criză, bănuială că Regele 
a făcut pe Constantinescu să-şi prezinte demisia, etc. „In- 
dreptarea'' lansează ideia unui „guvern lorga-Brătianu'“... 
Argetoianu îmi trimite foile vieneze şi ungureşti care cântă 
triumful lui Averescu cu izgonirea Regelui şi proclamarea 
Republicei. 

8 Iunie. 


Foc la Ministeriul de Finanţe în aripa Datoriei Publice. 
Dumineca, nu se lucrează, deci crima e vădită. 


10 Iunie. 


Conferința mea la Varşovia despre Despot-Vodă. 

Seara, masa oferită de rector. Asistă un fost preşedinte 
al Consiliului şi ministrul de Externe, Zamoyski, abia intors 
de la Paris. 


11 Iunie. 


Vizita oraşului. Odios ghetto: cea mai mare masa de pa- 
raziţi din lume.... 

Dejun la Ministrul României, cu Zamoyski. 

După amiază la casa de ţara a regelui Sobieski. 


12 lunie. 


A treia şi ultima conferinţă, 

La Preşedintele Republicei, simpatic batrân cu bărbuţa 
albă; tip de vechiu emigrat. Pune întrebări despre Uni- 
versitate, frecventarea şi spiritul ei. Doreşte ca studenţii 

noştri să vie în Septembre la un congres internațional care 
se ţine la ei. 

Inţelege fîranţuzeşte, dar întreabă prin interpret. 

Apoi, spre amiazi, la Zamoyski. Vorbim de marele eve- 
niment al zilei: schimbarea din Franţa, unde Millerand, 
după ce a încercat un Ministeriu care să-i permită a se re- 
trage onorabil, a demisionat. Zamoyski o atribuie rivalităţii 
vechi dintre preşedinte şi Poincaré, care doria să se in- 
toarcă la Eliseu; el era chiar îngrozit de un mare suc- 
ces în alegeri al rivalului său. Beneş i-a spus că, într'o 
țara făra trecut, el se simte dator, prin ostenelile lui, să 
creeze unul. 

Şi la dânsul ca şi la ceilalţi, niciun interes pentru viaţa 
de partid de la noi. 

Dupa-amiază la Preşedintele Camerei, adecă „mareşalul 
Seimului“, întrun palat unde îşi are, între obiecte de arta, 
locuinţa. Ratai e un fost profesor din Galiţia. Infaţişare 
energică de om în fond bun şi slab, cu fruntea dreaptă şi 
parul dârz, cu ochii vii şi mobili; înalt şi sprinten. Imi spune 
ca desbaterile sunt acum liniştite, că nesiguranța a dispa- 
rut şi, cu dânsa, demagogia. 

Sunt mulţi fruntaşi politici: un preot catolic din Posnania, 
German, un rabin, un sionist vorbind franţuzeşte cu cân- 
tec, Korfanty, blond, pătrat, cu ochii mici negri, cu fruntea 
voluntara, vânzând cărbuni şi plângându-se că, de şi da 
supt cost, reforma monetară a lui Grabski îl ucide; Thugui 
strâmb, fără o mână şi un ochiu, cu faţa pătată de roşu şi 
sămănată de bube; primarul, om mic rotund şi viu, care ia 
ca sa refacă oraşul 8000 din taxa otelurilor. Intrebat de 
secretarul mieu, Thugut, mâna dreaptă a lui Pilsudski şi 
şeful unui mare partid populist, pe care-l ajută, dar îl şi 
încurcă, legătura cu puternicul bloc minoritar, se declara 
pentru raporturi cu Anglia, crezând că rolul Franciei va 

scădea, şi contra oricarui militarism, fiindcă Rusia sovie- 
tică, a cării durată îi pare fără termin, nu e de loc în 
stare, şi mai ales nare voia de a purta un războiu: şefii 
ei actuali nu vor să fie înlocuiţi printr'un general victorios. 

Necunoştinţa despre lucrurile noastre e enormă. 

Ministrul Florescu o explică prin aceia că toate trele stă- 
pânirile din care vin oamenii conducători ai Poloniei ne 
despreţuiau. Se plânge că mare bani la dispoziţie, că n'are 
serviciu de presă, că nu i se dau informaţii, că i s'a luat 
ataşatul comercial, că i se aduc excursionişti ridicoli, şcoli 
cu copii de zece ani, cari dorm la masă, parlamentari cari 
aduc la banchete băieţi de cinci ani îmbrăcaţi naţional şi 
trimet ministrului scrisori de insulte dacă nu aprobă. Ata- 
şatul militar mare măcar cu ce-şi ţinea aicea nevasta. 

Nici Zamoyski nu crede în succesul reformei lui Grabski, 
ale cărui d'intâiu efecte îl îngrijorează mult. 

La dejunul oferit de dânsul, contesa Potocki, nascuta Ra- 
dziwill, vorbeşte cu simpatie de Bianu, pe care, copila, l-a 
văzut în castelul părinţilor ei, unde el a stat multă vreme. 


13 Iunie. 


Wilno. Viziune de evmediu, de ghetto, de pompa ru- 
sească în ruine. Cea mai largă simpatie pentru noi, la U~ 
niversitate, în afară de Universitate, la delegatul Vincențiu 
Roman, care ţine la dejun un călduros discurs pentru Ro- 
mânia, la rectorul Academiei, la episcopul catolic. 

Lecţia de seară, la Universitate, despre poezia popu- 
lară românească, e foarte frecventată. 


14 lunie. 


A doua lecţie, despre ideia de cruciata, latină şi bizantină, 

în Sud-Estul Europei. Asistă mulţi profesori. La sfârşit 
mi se da un album din Wilno cu iscăliturile lor. 

Excelentă impresie a unei studenţimi perfect disciplinate. 

Interesantă figura profesorului Ljutoslawski, ultimul „me- 
sianist“' polon. Fost himist şi profesor la Cazan, apoi la 
Cracovia, după o carte în englezeşte asupra lui Platon. 
Scos ca nebun de Austriaci, el merge, cu biblioteca lui de 
10.000 de volume, în Paris, Londra, Boston, unde face 
cursuri libere, şi publică. Ajunge la Coruna în Spania, unde 
ia pe o Spaniolă, de care se desparte, având patru copii, 
fiindcă a descoperit că la originea căsatoriei lor nu era 
iubirea. A luat la cinzeci şi şase de ani o elevă a lui, cu 
care are o fetiță de doi ani. Predică misiunea divină a 
unor anumite naţiuni (nu Nemţii) şi combate cu un suprem 
despreţ materialismul modern. Vrea sa vie la Bucureşti 
pentru treizeci de conferințe, al căror număr îl scade la zece. 
Exemplar curios şi superior al unei mentalitaţi pe care n'o 
putem înţelege. 

16 lunie. 


Varşovia. Cer posomorât şi îrig. 

Ministrul de Finanţe al Lituaniei ar fi fugit în lume cu 
tezaurul. Stiri de dusmănie — şi pentru noi — ar fi venit 
din Londra. 

La mareşalul Pilsudski. Drum de o jumătate de ceas din- 
colo de Capitală, prin cartierele evreeşti, apoi de-alungul 
pădurilor şi lanurilor. O cazarmă pe una din bărăcile căreia 
e scris: „Trăiască moşul“. In mijlocul unui grup de molizi, 
case cladite de legionari, cari îl păzesc pe acela de care 
stânga lui Thugut se desparte tot mai mult şi pe care so- 
cialismul „Rabotnicului“ îl atacă. Un număr de oaspeţi aş- 
teaptă. Mareşalul ne primeşte într'o odăiţă cu amintiri per- 
sonale şi cu portrete şi cărți napoleoniene. Pare mai gras 

şi mai bine ca la Sinaia şi vorbeşte vesel. O jumătate de 
ceas trece între glume. Fostul ataşat militar la Bucureşti 
ne-a întovărăşit. 

* 


Conferinţa despre România la oarele 6. 


Calda primire la Poznan. 

De la Gară mi se spune că la congresul de la Lyon al A- 
sociaţiei pentru Societatea Naţiunilor se pune problema Ba- 
sarabiei, a Wilnei şi a tratatului polono-român. 


* 


Conferința la orele 5, despre strabaterea germana la noi. 
Public nu prea numeros, dar variat şi interesant. 

Seara, foarte prietenoasă masă cu profesorii. Cuvântarea 
rectoru'ui e pătrunzătoare, a profesorului şi parlamentarului 
Dombrowski, care vorbeşte de baza sufletească a alianţei 
şi se închină măreției suferințelor noastre în războiu, e 
superbă şi adânc emoţionantă. 

17 Iunie. 


Cercetare de muzee. La Arhive aflu povestea bietului 
vechiu Macedonean Ucuta, care a tiparit aici cartea sa în 
dialectul de acasă. 

După-amiază, vizita consulului francez, care îmi spune cu 
cât greu face aici şi la Bronberg şcoală de adulţi pentru 
Franţa (1.000 de ascultători aici, 500 dincolo). Germanii se 
pregătesc: îmi dă despre aceasta note precise. 


* 

Conferința despre germanismul la Dunăre. Asistă şi un 
proprietar polon de pe Nistru, cu soția lui. 

Cercetez seminariile. Apoi la profesorul Dembski, care 
vorbeşte foarte mişcat. 


19 lunie. 


La Cracovia. Profesorul Wedkiewicz e absent. Mă în- 
tâmpină alți colegi şi vechea mea cunoştinţă Papée. 

Asist la şedinţa în adevăr solemnă a Academiei, unde 
vorbeşte despre mine venerabilul preşedinte Morawski, că- 
ruia îi raspund deosebit de emoţionat. 

Intâia conferinţă în aceiaşi sală, plină, graţie bunei reco- 
mandaţii a lui Wedkiewicz, despre Italienii în România 
şi în Polonia. 

Seara, la Teatru, frumos spectacol cu o drama romantica 
a lui Slowacki. Lume multă şi călduroasă. Directorul ar vrea 
sa reprezinte piesa mea „Doamna Ieremia“. 


19 lunie. 


A doua conferința, despre Eminescu. Foarte mult public, 


foarte înţelegator şi călduros. 
20 lunie. 


A treia conferinţă, cu proiecţiuni, despre România. 

Seara, masa oferită de profesorii Universităţii, şi cu par- 
ticiparea Voevodului Provinciei. 

In cursul zilei, vizitarea, cu contele Mycielski, a Wavelului. 
colegul său Tompowitz mi-a arătat vechile mănăstiri ale 
Dominicanilor şi Franciscanilor. Dejunul se ia la preşedintele 
Academiei, Morawski, împreună cu Mycielski: cea mai bună 
atmosferă de familie. 

21 lunie. 


La Liov primire oficiala, dar şi cu prezența ve- 
chiului mieu amic Czolowski, care de atuncea a fost exilat 
în Rusia, apoi a readus Poloniei o mare parte din bogațiile 
ei artistice aflate la Ruşi — ma asigură ca toate lucru- 
rile noastre istorice stau neatinse — şi conduce acum cele 
doua frumoase muzee Sobieski, pe care le-a întemeiat. Imi 
vorbeşte de descendența lui din Ştetan-Voda Petriceicu. 

Primire solemna la Universitate de rectorul Markiewicz, 
a carui cuvântare e deosebit de calda. Spune ca a voit ca 
Liovul sa întreaca Universitățile celelalte în caldura primirii. 

Vizitarea seminariilor, bogate şi pline de studenţi. 

La oarele 6, conferinţa despre relaţiile de comerţ dintre 
Liovi şi Români, subiect tratat, de altfel, recent de o 
elevă a profesorului Ptasznik, Lucia Charewicz. Impresia 
de munca în această Universitate e covârşitoare. 

Seara, bal la Universitate. 

22 lunie. 


Vizitarea Muzeului Sobieski. Apoi masa la Societatea Is- 
torică. Inainte de aceasta, conferinţă despre relaţiile intelec- 
tuale polono-române în aceiaşi splendida sală a Dietei, a- 
tribuita Universităţii. 

După amiaza vizitarea mânastirii Bazilitanilor şi a Sfintei 
Paraschive, refăcuta sau chiar clădită de Vasile Lupu. Des- 
copar mormântul Emilianei, fiica lui Iancu Sasul. 

Mă învoiesc cu Czolowski ca să ridicăm o cruce de amin- 
tire in piaţa oraşului, unde au suferit moartea Ștefan Tomşa, 
loan Potcoavă şi Iancu Sasul. 

23 Iunie. 


O Româncă a cării purtare sub ocupaţie a fost detes- 

tabila, este sau a fost aici, ca rudă a unui conte polon. Ea 
îndemna lumea să nu calce în România sălbatecă, unde nu se 
poate gasi niciun confort. 

24 lunie. 


Primire calduroasa la Bucureşti. In cale aflu fuziunea a- 
parenta a naţionaliştilor-ţărăniştilor. 

Indata după sosire, Argetoianu. E foarte neîncrezător în 
intenţiile Regelui. Lucrat din toate parţile şi impresionat de 
Averescu, care i-a promis în caz de chemare la putere, des- 
fiinţarea ţaraniştilor şi naţionalilor, bani italieni, Basarabia 
prin Mussolini şi o casătorie italiană pentru principesa Ileana. 
Deci nu e exclus un guvern Averescu, în care caz el se re- 
trage din politica. 


E ales episcop de Galaţi preotul Cosma Petrovici. Pe când 
rosteşte cuvântul de mulţamire, ţăraniştii fac zgomot, şi 
Mitropolitul trebuie să-i recheme la respectul datorit unui 
arhiereu. 


Agârbiceanu îmi ofera ca, înlaturându-se Stere, sa vin 
şi eu la fuziune. Maniu, obosit, are de discutat noi propuneri 
ale ţaraniştilor, cari nu se deslipesc de Stere. 


* 


Atacurile lui Disescu contra „escrocheriilor“ de la Aca- 
demie impresioneaza. 
25 Iunie. 


Fuziunea național-țaranistă întâmpina cele mai mari greu- 

taţi. E vădit că ţărăniştii vreau să impuie persoana şi. pro- 
gramul lui Stere şi că Maniu, care totuşi l-a solicitat pe 
Stere acasă la acesta, nu înţelege a-l vedea înlocuit. 

Seara, Argetoianu la mine. Vorbeşte iar de audiența a 
doua a lui Averescu, pentru care lucreaza Mişu. De fapt Re- 
gele a fost impresionat de comunicaţia făcută oarecum în 
numele Italiei. Când Argetoianu i-a vorbit Regelui de au- 
diența lui Averescu, Regele n'a mai glumit ca de obiceiu. 
A trebuit să i se aminteasca anumite încercări contra lui 
din Novembre 1919. Marghiloman, caruia Argetoianu i-a 
vorbit fara autorizaţie, de fuziune, s'a declarat gata ca, ori- 
cine ar veni la putere, „sa servească patria“ cu dânsul. 
Regele îi spusese altă dată că Guvernul Bratianu e „un abcés 
a débrider“. Argetoianu a aflat însa că lui I. Bratianu i 
sa promis răgazul de a vota legile organice. Marghiloman 
riscând întrebarea „până când“, nui sa dat nici un raspuns. 

Argetoianu revine pentru ca, în legătura cu ruptura în 
perspectiva dintre ţărănişti şi naţionali, sa-mi spuie ca a- 
ceştia din urmă iese prea compromişi din afacere pentru a 
putea îi luaţi în serios. Obiectez legaturile, totuşi puternice, 
pe care le au în Ardeal. 

26 lunie. 


Asigurari de la Mârzescu şi de la Angelescu că nu se fac 
intrigi liberale la Palat pentru Averescu. 


* 
Discuţia legii minelor şi a învaţamântului primar. 
27-28 Iunie. 


Goldiş vorbeşte la legea învaţamântului primar. Râde de 

ministru, care e „robinet de fagăduieli“, dar la urmă se 
roaga de el, la bancă, să fie iertat daca l-a supărat. Pre- 
dică romanizarea şi tot odată cere libera şcoală a minori- 
tăţilor... Aşa e politica lor! 

Vorbesc la aceiaşi lege. Ardelenii manifestează pentru 
mine, probabil ca să sperie pe ţarănişti. 


29 lunie. 


La Camera ţaranistul Morarescu face un discurs pe pla- 
cul majoritaţii. E o adevarată destramare în lagarul a- 


cela! 
30 Iunie. 


Fară a se deschide măcar şedinţa, I. Brătianu citeşte de- 
cretul de închidere. Țaraniştii cer aducerea în discuţie a ale- 
gerii din Romanați, şi huiduiesc. 


3 Iulie. 


Vestea ca Mihalache a denunțat ridicula fuziune cu na- 
ţionaliştii. 
6 Iulie. 


Matei Cantacuzino ataca pe Stere ca vinovat de nereuşita 
fuziunii. 
8 Iulie. 


La Cernăuţi au fost iarăşi scandaluri antisemite 


12 Iulie. 
La Botoşani, cu Argetoianu. Vizita are însă un caracter 
Şcolar şi trezitor de amintiri. 

13 Iulie. 


Inaintez prin Dorohoiu şi Noua Suliţa până la Cernăuţi. 
Am aflat acolo Muzeul ca supt Austrieci, cu inscripţii nem- 
teşti. Satenii din Horecea, copleșiți de biruri comunale, 
mă încunjură. Patrule pe strazi contra antisemiţilor. So- 
cietaţi de tineri Evrei cari se gătesc de bătaie. Oraşul e 
mai strain decât oricând. 

Consulul polon, care vine la gara, îmi mulţameşte de 
bunele cuvinte pe care le-am spus în conferința mea despre 


poporul sau. 
15 lulie. 


Deschiderea cursurilor la Valenii-de-Munte. Regele vine 
la oarele 11, cu un singur aghiotant, maiorul Scheleti. E 
foarte bine dispus. Drumul arată a-i fi plăcut foarte mult. 
Asista în aceiaşi dispoziţie la defilarea carelor alegorice. 
Unul viind mai încet, îi spun ca probabil îl conduce. Maniu. 

Cerceteaza Şcoala de misionare, unde, întâmpinat cu o 
duioasă cuvântare, spune fetelor că vor întra în viața cu 
zestrea bunelor sfaturi primite aici. La sala de cursuri, după 
cuvântarea în care-i arăt sensul şcolii libere, Regele vor- 
beşte, definind cu căldură scopurile noastre şi arătând cât 
de mult merita sprijinul o asemenea opera. 

Masa o ia la mine. Nu se atinge niciun subiect politic. 
Apoi excursie la Stari-Chojd; primire foarte călduroasă în 
toate satele. Preotul din Chojd stoarce lacrami când vor- 
beşte de cel d'intâiu „Vodă“ coborât pe plaiurile lor. 

Regele pleaca la Bratocea la oarele 6. 


20 Iulie. 


In munţii Teleajenului un fost funcţionar german, acum 

director tehnic la taierea pădurilor, spune că, din 2.000 de 
prizonieri români încredințați lui în Asia Mică, 1.600 au 
murit de foame şi frig. Turcii nu i-ar fi prigonit anume; aşa 
păţiau şi ei. 


27 Iulie. 


Friedrich Müller, profesorul sas, îşi termina prelegerile, 
plângându-se de acţiunea unui centralism conrupt şi de 
îngustarea şcolilor. Iau cuvântul pentru a spune că în lo- 
cul protestării negative Saşii ar trebui să între în viaţa 
activa a acestei țeri, ai cării cetăţeni influenți sunt. 


* 


Cihodariu îmi prezinta un proiect de adresă către organi- 
zaţiile noastre, redactat de Argetoianu, în care se anunţă 
lupta de rasturnare şi cererea noastră de a succeda Guver- 
nului Bratianu. Din ce în ce port mai puţin interes acestor 
conflicte de suprafaţă... 

I-iu August. 


Cihodariu îmi cere alta forma decât cea propusă de Ar- 
getoianu pentru înştiinţare. Imi spune că Regele cere pleca- 
rea liberalilor, fară a li acorda măcar să sfârşească anul. 
Aştept confirmarea, dar ma îndoiesc. 


4 August. 


Argetoianu la mine. Americanii merseseră aşa de departe 
în plângerile lor pentru datorii neplătite şi sensul legii mi- 
nelor, în cât ministrul Jay ameninţa, prin Ştirbei, cu pleca- 
rea. Regele a primit pe I. Brătianu în audienţă de trei cea- 
suri. Primul ministru a prezintat demisia sa, dar a subli- 

12 

niat de ce rau, precedent ar fi gonirea unui Ministeriu după 
o intervenție străină. Regele a recunoscut-o, dar a stă- 
ruit asupra faptului că nu poate îngădui ruptura. Lui Jay 
i s'ar fi dat atunci 300.000 de dolari din datori. Azi tre- 
buia să aibă o întrevedere cu Duca. Se dăduse plecarii lui 
o interpretare mai cruţătoare. 

Regele, la un moment, s'ar fi gândit sa-l cheme pe Ar- 
getoianu. S'ar plânge că opoziţia nu-l ajuta a soluţiona 
criza. 


5-6 August. 


Foarte frumoase conferinţe ale lui Argetoianu despre pro- 
blema monetara. 


6 August. 


Cursul profesorului Glixeli de la Universitatea din Wilno 
despre literatura polona se termina cu calde cuvinte despre 
țara noastră. 

13 August. 


Pleacă de la cursuri învățătorii germani din Basarabia-de- 
jos, cu directorul liceului din Tarutino. 


* 


Ungurii vin să-mi ceară şi un sfat asupra atitudinii lor 
politice. Li spun să nu fie servili, că nu, li-o cerem, dar sa 
nu încurajeze un partid de nemeşi, care, înainte de hotă- 
rârea războiului, pacta cu partidul naţional din Ardeal 
pe baza cruţării, în caz de anexiune, a marii proprietăţi. 


* 


Murgoci a plecat ieri, total distrus de boală. 
Vorbind de Basarabia şi arătându-şi părerea că nu Sfatul 

Țarii a determinat reunirea provinciei, trezeşte nemulță- 
miri între Basarabenii prezenți. 


14-15 August. 


Lecţii ale profesorului sârb Petrovici, trimis de ministe- 
rul sau, şi ale Cehului Kamm. După Hink, care vorbeşte fru- 
mos în limba franceza, Kamm întrebuințează limba noastră. 


Costin Petrescu da o viziune mişcată a vechiului zugrav 
de biserică din care se trage. 


* 


Inchizându-se cursurile, la masa comuna, Ardelenii arată 
un spirit studenţesc excelent, cu totul deosebit de acela 
pe care îl aşteptam. Corul lor ma întovărăşeşte până a- 
casă. 


Argetoianu a consacrat în „Universul“ un foarte frumos 
articol „Minunii de la Valeni“. 
16 August. 


Plecare la Braşov pentru o conferinţa şi reprezintarea u- 
nei piese a mele. 
17 August. 


Aflu în oraş o vadita debandadă, intarita de certe în 
jurul bisericii. 
După amiaza la Săcele. In Cernat serbare a bibliotecilor 

populare. Vorbeşte preotul Zenovie Popovici, decorat cu un 
ordin de razboiu, şi un student. Raspunzându-li, li arăt 
ce sar putea face pentru invierea vieţii economice, foarte 
decăzută, şi pentru consolidarea celei culturale. 


18 August. 


In piaţa Braşovului barăci şi coji de pepene. La Fagă- 
raş e mai bine; flori. Sosire la Sibiiu în clipa când tre- 
buie să încep cursul la Universitate de vara saseasca, unde 
aşteapta un mare public curios. 

Intâia lecţie cu subiectul: „Exista o istorie ardeleana?“. 


* 


La dejun la episcopul Teutsch. Asista fruntaşii Saşilor: 
Brandsch, Roth, Csaki, cei doi Miiller, Friedrich şi George. 
Veche casă cetaţeneasca, cu mult gust mobilata. Mare bi- 
bliotecă de istorie, în parte de la tatal episcopului vestitul 
istoric. Onorurile le face fiica, nemaritata, a episcopului. 
Teutsch ridica un toast plin de poezie şi de subinţelesuri. 
Răspunde întâiu Mitropolitul Balan, vorbind de unitatea 
credinţii, peste deosebirea de confesiuni, de bunele relaţii 
între cele două Biserici. Eu laud opera omului de carte. 

Şedinţă la sucursala Institutului Sud-Est european, care 
se ţine în noul palat al Universităţii saseşti, unde s'au in- 
stalat arhivele. Se discută asupra lucrării, începute, a nu- 
mirilor de localitaţi. 

A doua lecţie la Universitatea populara sasească. 

Seara, frăţească primire la Sălişte, 

19 August. 
A treia lecţie. 
Dejunul cu aceiaşi, afara de Mitropolitul Bălan, la Roth. 

Acesta ţine în cea mai buna românească un discurs în 
care arată preţuire pentru opera mea politică. 

La Ocna Sibiiului aflu biserica cea mare mâzgâlită de. un 
feştelitor, Profeta. In cea mica a lui Brâncoveanu gasesc 
interesante icoane vechi. Clădirea băilor e o oroare ungu- 
rească. Intâlnesc pe vechea mea cunoştinţa, preotul Isaia 
Popa. 

A patra conferinţa. Seara, vorbesc în tomâneşte despre 
relaţiile noastre literare cu naţionalitaţile. Ai noştri par să 
îi preferat un alt subiect. 

20 August. 


La biserica din Maieri, pictorul bulgar Cabadaiev a stricat 
toata pictura. 

* 

La Cozia revad pictura din secolul al XIV-lea şi din 
vremea lui Neagoe, identificata de Millet şi de Drăghie 
ceanu, care ma intovărăşeşte. 

21 August. 


La Argeş gradina regala a ajuns un amestec de buruieni. 
Pretutindeni negligenţa şi ruină. Se distrug plopii splen- 
didei alei care duce la biserica lui Neagoe. 


22 August. 


Pentru întâia oară văd mănastirea Tutana, incă solidă 

în armătura-i din secolul al XVI-lea. 
+ 

Gazda mea, inginerul Dobrescu, îmi spune ca fusese în- 
särcinat de colonelul Sturdza, pe care îl bănuiau trădator 
fiindcă părăsia vârfurile, din cauza „dificultaţii de aprovi- 
zionare'“', să ducă o scrisoare mamei sale. „Bärbosul“ — 
îşi lăsase barba — era însă pentru toţi un simbol al bunei 
conduceri. La Bucureşti a găsit ca valet al d-nei Zoe Sturdza 

pe un fost servitor al ministrului german Rosen. I sa 
facut şi lui morala contra războiului: la d-na Siurdza erau 
gazduite soțiile germane ale unor ofiţeri români de pe front. 


23 August. 


Fac o cercetare la Cotmeana lui Mircea, ieşită din ruine 
a treia oară (odată prin Constantin Stolnicul Cantacuzino, 
de sigur; altă dată la 1777). Se lucreaza bine, pentru 
Comisiune. 

+ 

La Târgovişte Biserica Domnească în murdărie şi pără- 
sire: picturi scrijelate, părţi din zid căzute, întrarea în ruină. 
Imensele pivnițe ale Brâncoveanului ar fi potrivite pentru un 
Muzeu. 

x 

Aflu acasa insultele adresate prin „Indreptarea“ lui A- 
verescu cursurilor noastre de vară, care ar fi fost, cu şti- 
rea mea, o „staţie de remontă“. 

Canalie! 

26 August. 


La îelicitările mele de Sf. Maria Magdalina Regina mi-a 
răspuns: 

„Darul mi-a fost foarte plăcut, dar totuşi bucuria gându- 
lui dv. este mai mare, şi din toată inima mulţămesc“. 

Apoi, după ce a cetit „La Roumanie Pittoresque“: 

„Cât se poate de încântată de frumoasele cărţi: nimeni nu 
va aprecia mai mult opera utilă şi artistică pe care aţi 
făcut-o. Vă trimit mulţămiri entuziaste“. 

lar Regele, dupa felicitările de ziua lui de naştere: 

„Pentru urările călduroase ce-mi aduceţi mulţămesc din 
adâncul inimii, amintindu-mi cu drag de oarele petrecute 
intro atmosferă binefăcătoare de unire sufletească naţio- 
nală.“ 

28 August. 


Refuz şi invitaţia Guvernului, prin Lapedatu, la serbările 
pentru Avram Iancu, precum am refuzat pe a „Asociației" 
lui Goldiş: e o luptă între partide în jurul bietului mormânt 
tragic şi o expunere de vanitaţi interesate. 


30 August. 


La Chişinau tronează Stere în adunarea ţărăniştilor. Se 
cere izgonirea lui Matei Cantacuzino. Mihalache declara ca 
el voise numai unirea cu țăranii din Ardeal. Va îi nedespărțit 
de Lupu şi Stere. Şi Ardelenii cari încă mai cerşesc..., 


2 Sepiembre. 


In cuvântarea de raspuns către preşedintele Asociaţiei 
Regele a vorbit în cuvintele cele mai calde de Liga Cultu- 
rală şi a menţionat cu cea mai mare bunăvoință munca pe 
care am cheltuit-o pentru dânsa. 


17 Septembre. 


Argetoianu mă învită la întrunirea de la Craiova. Nu mai 
crede în apropierea şi neaparata schimbare de guvern. 
Nu a tratat cu naţionalii (Maniu s'a oferit iar ţarăniştilor, 
pentru a nu nemulțămi pe Goldiş). 


18 Septembre. 
O bandă bolşevică a atacat în Sudul Basarabiei Nico- 


laevca şi Tatar-Bunar. Au fost, se pare, lupte cu armata. 
Se iau măsuri grabnice. Racovschi a întemeiat peste Nistru 

o „republică moldovenească", pe care o înţelege ca punctul 
de plecare al României. 
Guvernul roagă ziarele să nu exagereze. 


26 Septembre. 


Cineva spune că, Vintilă Brătianu vizitând pe un mare 
bancher la Paris, conversaţia a urmat aşa: Brătianu: — Am 
facut un buget echilibrat. — Foarte bine, domnule ministru. 
— Am asigurat cuponul. — Foarte bine, domnule ministru, 
etc., etc. Apoi m'am uitat la el, el sa uitat la mine, ne-am 
uitat unul la altul. Şi alta nimic. 


27 Septembre. 


La Breasia, cu admirabilul parc şi colecţiile de cărţi, 
stampe, carți ale lui Argetoianu. 

Intrunire la Craiova, vre-o 4.000 de ţărani veniţi în zi 
de Sâmbătă, pe sama lor, de şi se culege porumbul. Arăt 
atitudinea partidului naţional din Ardeal şi adaug că stăm 
„cu braţele deschise, dar nu şi cu ochii închişi“ şi că legă- 
tura cu noi n'o înţeleg ca o scară pentru aceia cu inimicii 
noştri naturali, 

28 Septembre. 


In calea de la Piteşti spre Câmpulung, nunţi în splendide 
costume. Două biserici vechi, cu totul necunoscute. 


+ 
La Bălți se pune piatra fundamentală a Catedralei epis- 


copale. 
Prinţul Carol vorbeşte hotărât, arătând că „nu aduce foc 

şi sabie“, ci frăție şi cultură, şi cerând formal lui Inculeţ 
a face ca Basarabenii „să se simtă acasă la ei“. 

Prinţul a vorbit lui Argetoianu cu multă căldură des- 
pre mine, înlăturând ideia că ar putea fi vorba del o reve- 
nire a lui Averescu la putere. 

4 Octombre. 


Meteş vine la Văleni să stăruie pentru prezenţa mea la 
adunarea de la Alba-lulia, ceia ce eu refuz. Imi aduce pe 
Tăzlaoanu, care vrea să-mi explice nevinovăția lui. Nu 
pot să-l primesc. 

5 Oclombre. 


Preotul Pop de la Salişte şi cu dirijorul corului, Miha. 
Acesta din urmă are părul albit de când, într'o înfrângere 
din Galiţia, a fost silit să stea în porumb între morţi, Ruşia 
trecând peste el, ceasuri întregi. 

Pop spune frumos scene din războiu. Noi n'am ştiut ce 
frica ni purtau duşmanii. El auzia la telefon cu ce nelinişte 
se primia orice înaintare a unui mic grup al nostru. Pa- 
trulele abia cutezau să se apropie de ai noştri. A văzut o- 
fițeri clanţanind din dinţi de spaima. Dintr'o grupă de 400, 
380 au fost luaţi ca ţintă de ai noştri şi au căzut unul 
după altul, fără să ştie de unde li vine lovitura. Soldaţii 
români, rătăciţi, nu întrebau unde e casa lor, ci unde e 
frontul. Pop a văzut un Român mort cu dinţii în beregata 
duşmanului. Germanii erau perfect informaţi de spioni. Ştiau 
şi cele mai ascunse poteci. Aduceau poduri pe măsura ape- 
lor. Nu mergeau pe la Petroşani, ci o luau pe jos de la 
Simeria, pe calea cea mai scurtă. Din partea lor ai noştri 
săpau uimitor de iute şi tranşee în piatră. La lupta de a- 
proape erau grozavi: un ofiţer spunea că nu sar mai în- 
toarce pentru luptă cu asemenea soldaţi. La început Ger- 

manii credeau să fie în două săptămâni la Bucureşti; li-au 
trebuit patru luni. 

Indata după trecerea noastră dincolo, trupe germane au 
inceput să vie. 


6 Octombre. 


Atacurile sovietice la Nicolaevca şi Tatar-Bunar. Se aud 
tunurile de la Cetatea-Albă, cum mi-o spune o scrisoare. 


12 Octombre. 


Lucrez la Ploieşciori pentru desfacerea picturilor biseri- 
cuţii. Iese la iveala întreg şirul ctitorilor şi zugrăveala alta- 
rului. 


15 Octombre. 


Deschiderea Parlamentului. Lung Mesagiu, care atinge 
toate chestiile la ordinea zilei. Extrema dreapta aplaudă 
furios şi pasagiile privitoare la apropiata înţelegere cu Tur- 
cia şi Bulgaria. Regele arată foarte zdravăn şi mulţamit: 
îmi vorbeşte de vânatorile sale din Ardeal. 


16 Octombre. 


Lupu a fost la Radici şi a fraternizat cu acesta. O anunţă, 
mândru, însuşi, în „Aurora“. 

Cabinetul Davidovici cade. Radici se declară contra ar- 
matei şi a monarhiei. 


Ziariştii cehoslovaci la Bucureşti. 

17 Octombre. 


Generalii Stratilescu şi Olteanu vin la mine pentru ma- 
nevrele parţiale, in care oastea se prezintă foarte bine. 

Stratilescu îmi spune că sovietiştii n'au tras la Cetatea- 
Alba, unde s'au auzit numai tunurile noastre de la Tatar- 


Bunar. 
* 


La Consistoriul Bisericesc, după înţelegerea cu mine, Pri- 
matul cere şcoala de zugravi, la Văleni sau aiurea, la vre-o 
mănăstire, şi legea pentru zugravi. 


26 Octombre. 


Dupa panamaua paşapoartelor şi incercarea de sinucidere 
a generalului Vaitoianu, odrasla lui Zelea Codreanu face ac- 
tul „eroic“ de a împuşca pe prefectul de Poliţie din laşi, 
Manciu, şi doi poliţişti. 


* 


La întrunirea noastră de la Ploeşti, Argetoianu vorbeşte: 
impresionant despre nevoia cea mare, covârşitoare şi ime- 
diată, a reformei morale, singura care poate stavili anarhia 
în spirite. 

Imi comunică impresia făcută la Bucureşti de crima din 
laşi. Antisemiţii au cutreierat oraşul, aclamând pe ucigaşi 
şi strigând: „moarte Jidanilor!''. Mârzescu se teme să nu fie 
achitat făptaşul ca şi, mai ieri, la Bucureşti, studentul Moţa. 
Juraţii ar putea să se teamă: o întreagă bandă se for- 
mase, legată prin jurăminte. Se va cere strămutarea pro- 
cesului. 

Guvernul ar sta foarte rău, crede Argetoianu. Numai grija 
să nu cadă în noroiu împiedecă pe Rege de a-l concedia. 

Goldiş vrea să mâne acuma pe naţionali la Averescu. 
Mihai Popovici vine să-mi ofere legătura cu dânşii, ce- 
rând să-i ajut în Cameră. Cer precizări. 


30 Octombre. 


La Camera, o parte, o mare parte din liberali caută să 
se degajeze din amestecul în afacerea paşapoartelor. De- 
legatul lor ceteşte de la tribună, în mijlocul zgomotoaselor 
aplause, o cerere în acest sens catre primul ministru. Incolo, 
cu o banca ministerială obosită şi cu o opoziţie framântată 
de discordii interne, obişnuitele exhibiţii ale ţaraniştilor. 

'Seara, Lapedatu-mi vorbeşte de situaţia din laşi, unde 
toţi sunt nesiguri. Sa adus poliţie din Bucureşti. I. Bra- 
tianu ar fi hotărât la o acţiune energică, pe când mi- 
nistrul de Instrucție, bolnav, cu piciorul scrântit, se gân- 
deşte numai la paliative. Tribunalul ieşean a infirmat man- 
datele unora din prevenţi. 

x 


Alegerile din Anglia dau un mare succes conservatorilor. 


31 Octombre. 


La Academie Goga îmi spune că silinţa lui e să desfacă 
partidul naţional, care încurcă numai lumea. Apără de formă 
pe Averescu. Ar fi pregătit şi de o ruptură. 


2 Novembre. 


Măreaţă întrunire a partidului, cu mii de ţărani, cari se 
prezintă într'o perfectă ţinută. 
Argetoianu, bolnav, nu poate fi de faţă. 

Seara îmi spune ca s'a informat la Rege asupra zvonului 
de succesiune a lui Averescu. I s'a spus ca e imposibil şi 
va fi autorizat să declare că nimic n'a fost promis. Regele 
a adaus că e numai un mijloc al lui Brătianu pentru a ţinea 
liniştiţi pe averescani şi de a aduce în Parlament pe general. 

Goga invită pe amicii lui Argetoianu şi, lăudându-i, li 
strecoară vestea, că totul e „aranjat“ cu Averescu. 


3 Novembre. 


Vaida vorbeşte la Mesagiu, fără niciun relief şi fără 
niciun rasunet. Insistă asupra lucrurilor din Basarabia fără 
cel mai mic simţ pentru folosul ce-l pot trage duşmanii 
noştri din afirmaţiile lui, necontrolate. 


6 Novembre. 


Atac al lui V. Moldoveanu, Madgearu şi Mirto, în chestia 
paşapoartelor. Asista Franasovici, care şi vorbeşte, şi Văi- 
toianu, care întrerupe. Profuziunea atacurilor, între care 
unele se pot pară, aduce năruirea încercării de răsturnare. 

Franasovici fusese sfătuit să lase totul în sama Justi- 
tiei. 

7 Novembre. 

După alegerea lui Cotlarciuc ca mitropolit al Bucovinei, 
1äspunsul interpelatorilor. Luptă pentru forma moțiunii care 
se prezinta. In explicațiile cu Maniu, îi spun limpede spre ce 
dezastru îl duce politica lui de „şefie“. 


9 Novembre. 


Mareaţă adunare la Cernăuţi. Dar o mare parte din public 

o formează mahalagii striviţi de impozite, pe cari îi conduce 
Radu Sbiera, care se declară independent. 
După amiază, conferinţă despre partea Bucovinei în cul- 
tura românească. 
18 Novembre. 


Ţin la Cluj o conferinţa despre sensul actual al Istoriei U- 
niversale. Fusese teamă de tulburări; acum a apărut primul 
număr din „Apararea Naţională“. Se răspândesc  fiţuici 
contra „infrăţitului lui Argetoianu şi Schuller“, contra „de- 
magogului de catedră“, dar e o lume imensă şi foarte căl- 
duroasă. 

19 Novembre. 


A doua conferinţa: despre Istoria Ardealului. Aceiaşi lume 
multă şi prietenoasa. 
20 Novembre. 


Pe liniile blocate de cea mai teribila cadere de zapadă, 
se fac douăzeci de ceasuri de la Ploeşti la Bucureşti. 


21 Novembre. 


La comunicarea mea de la Academie despre lucrurile gă- 
site la Cluj, asista Neander, secretarul arhiepiscopului de 
Upsala. 

24 Novembre. 


Duca mă asigură că nu erau intenții neprieteneşti în 
discursul său de Mesagiu la Senat. Brătianu n'ar fi înain- 
tat Regelui memoriul, recomandând pe Averescu, de care 
vorbeşte presa. Lui, Duca i se pare imposibil un nou gu- 
guvern al generalului. 

Mârzescu îmi vorbeşte de proiectul de lege contra agitaţii- 
lor anarhice. Continua a primi ameninţări. Se trimet cu 
miile carți poştale cu trei generaţii de Zelea Codreanu ca, 
„eroi“ şi martiri. Liniştea s'ar datori faptului ca mai toţi 
cei zece şefi sunt arestaţi. 


Goga porneşte o campanie contra mea. 

26 Novembre. 
Neander îmi pune în vedere o invitaţie în Suedia. 

28 Novembre. 


Albert Thomas la Camera. 

Nu mai e primirea din 1917. I. Bratianu a dat ordin pre- 
şedintelui sa nu se facă o primire în incintă, aceasta 
fiind cuvenita numai şefilor de Stat. La Paris, Take Io- 
nescu, ministru de Externe, ar fi fost primit numai în co- 
misiunea de Afaceri Straine. Ceia ce s'a facut până acuma 
ar fi numai un semn al vremurilor anormale, care au în- 
cetat. Deci Albert Thomas apare în loja, e aplaudat de 
deputaţi, dar nu e salutat de preşedinte, Orleanu, care 
invita pe toţi cei de față sa treacă în „secţia a V-a“, unde 
aşteapta ceva masline şi vin. 

Intr'o îmbulzeala vulgară vorbeşte acolo preşedintele. A- 
poi mulţimea — căci e o mulţime — mă chiamă pe 
mine. Fireşte ca refuz să fiu „flaşneta majorității“. Nici 
Ardelenii nu vor spune nimic. Discursul lui Lupu începe 
aşa:Ţ „Cétait à Jassy“..... 

Răspunsul oaspetelui e, fireşte, vag. Thomas pare ofensat 

de acest fel de primire. Intreabă necontenit unde îl duc. De 
fapt e purtat fără rost prin odăi şi expediat de un vice- 
preşedinte şi vre-o douăzeci de deputaţi, la întâmplare. 
Mario Roques, care îl intovărăşeşte, simte lipsa de prietenie. 
La redeschidere, cer să mi se comunice „protocolul Camerei“ 
pentru ca, la o venire la Guvern, să nu mat fac prostii la 
primirea oaspeţilor. 
* 


Halippa vorbeşte, atacând pe ai miei, pe mine personal 
şi pe Ardeleni. Vaida răspunde, criticând felul acesta de 
a lovi în alte partide de opoziţie, şi arata ca fuziunea cu 
țărăniştii nu s'a rupt pe bază de principii, ci din cauza au- 
tocratului, pe care nu-l numeşte şi a carui dispariţie ar face 
sa revie buna înțelegere. La o glumă a mea spune că 
„barba“ mea a fost semnalul de reunire şi de lupta şi va 
mai fi. E foarte călduros aplaudat de ai noştri. Impresia ce 
a făcut-o e excelentă. 

Mihalache se înfurie când Halippa citeaza parerea mea 
că ţăranii nu-şi lucrează bine pamântul. Cere sa i se faca 
dovada. I] poftesc la „Universitatea populara“ din Vaieni, 
de şi nu-i pot oferi confortul de la Athénée Palace, El răs- 
punde că are doar o odăiţă de o sută de lei pe zi. 

* 

Imensă lume la conferința de la Fundaţie a lui Thomas, 

Nici ministrul Franciei n'are loc. 
Ei 

Mârzescu îmi vorbeşte de pregătirea legilor administrativa 
şi electorală, care ar trebui făcute în înţelegere cu mine şi cu ` 
alţii din opoziţie. Vede necesitatea de a crea un partid de 
contra-pond. Vorbeşte şi de lipsa unei bune propagande în 
străinătate. Ideia unei guvernări Averescu i se pare imposi- 
bilă sau dezastroasă. 

Dimineaţa, Xeni la mine. Imi vorbeşte, după schimbul de 
vederi de acum câteva zile, despre condiţiile în care m'aş 
putea înțelege cu ai lui. Le fixez: colaborarea, fixarea de 
Rege a şefului guvernului viitor, susţinerea lui de partidul 
celălalt, cu voia de a nu participa la Guvern. Refuz discuţia 
asupra locurilor în Ministeriu. Mi se dă a înţelege că tachiş- 
tii ar întrebuința colaborarea pentru o schimbare de front. 
Take lonescu nu li recomandase nimic, contând pe o lungă 
viaţă încă; ceruse cu o zi înainte de moarte blana pentru 
o excursie cu automobilul în Italia. 

Z-iu Decembre. 


Ii spun lui Maniu, că, dacă voieşte o înţelegere, să prindă 
momentul. Imi spune că în două săptămâni e gata a sfârşi 
negociarea. Are o credinţă: de mar avea-o, „Sar duce la 
maică-sa la Bădăcin, să lucreze via câtă i-a mai rămas de 
la tată“. 

* 


La Galaţi, comandantul marinei îmi povesteşte scene gro- 
zave din revolta basarabeană. Cutare bătrână stătea pe lada 
cu bombe, refuzând să o deschidă şi spunând că nu cu- 
prinde decât lucruri de casă. Femei chemau pe soldaţi pe 
fereastă şi-i loviau cu granate. Şefii, oameni de convingere, 
cu „capete frumoase“, sau sinucis adesea. i 


2 Decembre. 
La Cameră, d-rul Lupu aduce în discuţie, contractele „Uni- 
versului“, supt ocupaţie, cu Nemţi. 


3 Decembre. 


Stelian Popescu publică petiția sa către Mackensen pen- 
31 

tru reapariţia „Universului“. Ea cuprinde, de fapt, asigu- 
rarea că foaia n'a agitat în neutralitate contra lor şi lasă 
a se înţelege că, dacă Nemţii ne vor susţinea, ziarul va a- 
vea față de dânşii o atitudine favorabilă. 


La Camera Vaida îmi vorbeşte de o fuziune. Ar fi vorba 
de a imparţi cu Maniu şefia şi şefia de onoare, pe care 
i-o las bucuros. Crede ca trebuie adormiţi ţărăniştii prin o 
atitudine îngaduitoare. 

4 Decembre. 


Şi Derussi, întâlnit în cale, e pentru o înţelegere. 

După amiază, Madgearu aduce, răspunzând la un articol 
al mieu despre conflictul politic dintre Banca Româneasca 
şi Banca Blank, servită de dânsul, vechile învinuiri că am 
foloase materiale de la acesta din urma. Cu toata scârba, 
trebuie să răspund. 

6 Decembre. 


Prinţul Carol îmi scrie, de ziua mea, pentru a aproba 
pe „omul politic“ întrun timp în care România are ne- 
voie, inainte de toate, de „ideal“. Scrisoarea e bună şi 
caldă. Regina, bolnavă, dăruieşte școlii din Văleni un piano. 
Albert Thomas, prelucrat, ar fi spus lui Maniu ca ideia 
asocierii mele la un guvern al acestuia „nu e serioasă“. 


8 Decembre. 
In Cameră discuţia budgetului. Oratorii nau public. 


* 

Măsuri în Franţa contra bolşevismului. 
10 Decembre. 


La Regina, pe care o găsesc foarte bine, cu toată indispo- 
ziția de care a suferit. 

Spune multe lucruri frumoase şi cuminţi. Cum şi-a schim- 
bat spiritul, ajungând a putea deosebi, englezeşte, de la 
început, esenţialul, pentru a-l discuta numai pe acela şi a a- 
junge la hotarâre. Aşa procedează cu Regele, â carui fire 
timida cauta totdeauna o ieşire. Sfatul ei îl cere, pentru că 
soţia e aceia care nu trebuie să se supere şi pe care o 
impaca îndata prin „o tape sur la joue“. Regele e mânios, 
dar îi trece: Regina aşteapta sa-şi cheltuiasca mânia. Ea 
aduce totdeauna căinţa, din cauza chiar a cuvintelor fără de 
raspundere care se spun. 

li pare ca o ajuta rasa ei amestecată. Pornirea rusească 
spre lucruri neclare şi depărtate o înfrâneaza nu puţin un 
sânge german, transformat şi acela de mediul natural şi 
disciplina engleza. (li obiectez ce mult celtism şi romanism 
este în ceia ce ea numeşte Anglo-Saxoni; o recunoaşte mai 
ales după exemplele literare ale lui Spenser şi Shakespeare.) 
Dar a pastrat de acolo o oarecare tinereţă, copilarie chiar, 
în spirit. Aceasta da viaţa şi avânt. Şi e bine. (Adaug că 
aceasta presupune şi aplecarea la a îi înşelat, dar şi a- 
ceasta trebuie acceptat.) De sigur că da. Ruşinea nu e sa 
fii înşelat, ci să înşeli, căci ai crezut că înşelătorul este un 
gentleman. 

Socoate fericit pentru dânsa anul care se încheie. A re- 
văzut Malta, a putut cerceta în oarecare răgaz Italia. A 
avut mândria de-a se simţi ceva ea însăşi, de a-şi da sama 
că „a făcut ceva pentru această ţară“. A bucurat-o să-şi 
vadă fiul în acea mare flotă în care a fost amiral părin- 

tele ei. Uşoara boală din urmă „a indignat-o“. Aşa e cu 
cei cari se simt totdeauna tari. 

li cetesc din poezia sârbească actuală — pe cea populară 
o ştie —, din cea săsească, din Eminescu, tradus de mine. 
în franţuzeşte. Ar dori să poată traduce din Rilke, pe 
care îl are în traducere engleză. 


La Camera vorbeşte duios, dar cu o nervozitate neobiş- 
nuită, N. Bălanescu de la Giurgiu. 


Studenţii serbătoresc începerea, acum doi ani, a tulbură- 
rilor. Patrule pe stradă. Profesorii sunt siliţi să părăsească 
salele în strigătele de „jos Jidanii!'. Roques, al cărui curs 
e tolerat, asistă la toate aceste scandaluri. Eu îmi începi 
cursul cu vre-o zece studenţi la Înstitutul Sud-Est Ew- 
ropean. 

Rectorul, decanul nu s'au văzut. 


Maniu îmi semnalează primejdia Senatului liberal care 
se va complecta cu creaturi după noua lege electorală, pre- 
cum şi aceia a împărţirii terenurilor petrolifere. Regele e 
dispus să lase liberalilor aceste legi. Mă întreabă dacă sunt 
dispus la o acţiune de răsturnare în margeni legale. li 
răspund că aceasta atârnă dacă am o bază în relaţiile cu 
partidul său. El se apără de a fi fost la Averescu. 

Al. Constantinescu mă invită pentru o comunicaţie, me- 
nită, spune el, să-mi arăte cari sunt adevărații miei prie- 
teni. 

Nu ştie ce părere am despre dânsul. Din parte-i el are 
despre mine cea mai bună părere. De aceia îmi va spune 
că, bătrânul Blank fiind un om foarte cum se cade, el, 
Constantinescu, se luptă de trei zile pentru a opri publi- 
carea „dosarului mieu la bancă". Acest dosar îl deschide, 
şi cu un gest de judecător de instrucție mi-l prezintă. Văd 
angajamentul fiului mieu pentru întreprinderile industriale 
ale băncii, în schimbul unei plăţi lunare pe timp de doi ani. 
Imi arată acceptarea mea ca părinte. Văd şi coperta, cu în- 
grijire păstrată, a scrisorii mele către Mauriciu Blank, prin 
care îi cer să avanseze — scrisoarea personală îmi fusese 
cerută cu insistenţă — banii de drum la Fontenay ai stu- 
dentului Popa. Constantinescu vrea să între acuma în „par- 
tea politică“. Dar îi anunţ că voiu destăinui lucrul în in- 
cintă. 

O şi fac, declarând că am avut a face ce un „şantaj 
mizerabil“ şi că aştept publicarea dosarului pentru a chema 
pe şeful Băncii Blank înaintea tribunalului corecţional. 

Apoi vorbesc la budget, arătând nevoile neindeplinite ale 
ţării. 

După mine Vintilă Brătianu e sincer, modest şi pe alocuri 
duios. Camera îl ascultă cu deosebită atenţie. 


12 Decembre. 


Generalul Popovici îmi spune că nu suntem apărați în 
Basarabia, unde avem numai 5.000 de soldați: după izgo- 
nirea lui de către Averescu, „pentru a linişti spiritele“, s'a 

distrus eşelonarea de ajutoare. Ideia retragerii înaintea unui 
atac rusesc e dezastroasă. Soldatul, pierzându-şi moralul, 
nu Sar opri până la Siretiu. Regele ştie, aprobă ce i 
se spune, dar nu iea măsuri. 


* 


La masa oferită de d-rul Angelescu lui Roques, el spune 
ca Francezul bolşevizat şi trecut la Ruşi Sadoul era, în 
serviciul lui Albert Thomas, un ambițios de decoraţii, un va- 
nitos. L-au sedus în Rusia Troţchi şi d-na Kollontay, de 
a cării rochie cu gaine vorbia în prima lui scrisoare. 


13 Decembre. 


Argetoianu, care merge la Galaţi, vine să-mi spuie ca 
Maniu i-a dat întâlnire în tren. El spune ca speră să 
ajungă la ceva până la Crăciun. Şi cu ţărăniştii fara Stere 
care, lasat fără rol, sar duce singur. I-a spus-o Lupu, 
desgustat de dânsul şi readus la sentimentele mai reale. 
Programul l-ar împărţi în cel de realizare imediata şi ce- 
lalalt. 

li raspund că eu nu pot face parte din triumviratul de 
şefi care mi se propune. Voiu sta să văd ce se desemneaza. 
Nu voiu împiedeca însă din motive personale o opera pe 
care totuşi mo cred realizabilă. Şi Argetoianu păstreaza 
scepticismul. 

* 


La Cameră, ieri, Bujor a interpelat în chestia studenţilor. 
Angelescu face responsabili pe profesorii cari mau con- 
tact cu studențimea. Arăt că atmosfera generală e bună 
şi citez impresia ce mi-a făcut, la 11 seara, vizita căminu- 

lui Spiru Haret al studentelor, unde am ţinut o conferinţă. 
Răspunderea e a „bandei internaţionale“ şi a câtorva „a- 
biții râncede“, care exploatează. 

Interpelasem pe I. Brătianu „şi numai pe dânsul“ asupra 
valului de anarhie. Primul ministru a venit, se pare, numai 
pentru a mustra pe Al. Constantinescu, pentru încercarea 
lui. Apoi a dispărut răpede. 

14 Decembre. 


La adunarea feministă. Li recomand să se ţie la dreptul 
lor integral fără a se târgui pentru mici concesii. 


15 Decembre. 


Mârzescu se interesează de prostia lui Al. Constantinescu, 
care nu pare să-i fie de loc dezagreabilă. 


16 Decembre. 


I. Bratianu răspunde. Vinovaţi pentru „valul de anarhie“ 
sunt duşmanii ţării. Garanţia este — el. Leacul: solidari- 
tatea partidelor. Ocazia: discutarea legii administrative. 

li raspund că n'a prins intenţia mea. Țintiam mai departe 
decât tulburările studenţilor, cari voiau să „bată Jidanii“ 
şi la Institutul mieu, unde s'a chemat din greşală poliţia 
şi armata, când ar fi fost de ajuns intervenţia mea. Anar- 
hia e in partide, de unde se suie la Guvern şi năvăleşte a- 
poi toată societatea. Brătianu ia din nou cuvântul pentru 
aceleaşi declaraţii vagi, pe care le strigă ceva mai puţin 
ca la inceput. 

* 

lunian a capătat de la Banca Blank proba că Banca Ro- 

mâneasca achită poliţe sovietice la conspiratori, ceia ce pune 

într'o neplăcută postură pe Mârzescu, care işi apără legea 
măsurilor excepţionale. 
* 


Intrarea lui Argetoianu în Cameră, prin câteva demisii, 
e primită cu simpatie. 
17 Decembre. 


Seara, C. Diamandi la mine. 

Prieten cu Brătianu, îl apreciază mult. Are însă şi unele re- 
zerve, pe care le exprimă foarte încet. 

Fiind vorba de Soviete, crede că ele lasă chestia Basarabiei 
in discuţie pentru ca să aibă, în alte împrejurări, un punct 
de pătrundere armată. E un om foarte voioiu, cult şi spi- 


ritual. 
20 Decembre. 


Plictisită închidere a Parlamentului. 
Congres pretenţios al lui Averescu. 


21 Decembre. 


Studenţii au comis sălbătăcii la Cluj şi Timişoara. To- 
varăşii lui Corneliu Codreanu, prinşi în „greva foamei“, au 


dat semnalul. 
23 Decembre. 


Cineva care soseşte de la Paris îmi spune că acolo 
comuniştii au fi nespus de activi şi provocatori. La cere- 
monia pentru Jaures strada era plină de steaguri roşii. Pur- 
tătorii râdeau de burghezii cari îşi împodobiseră balcoa- 
nele. Intrunirile se ţin lanţ şi ziarui „L'Humanité“ dă pro- 
gramul şi desbaterile lor. Situaţia ar fi serioasă. 

Alegerea parţială de senator la Galaţi ne aşează în rân- 
dul al patrulea. Comuniştii şi Evreii au votat pe ţărănişti, 
cari ni rămân mult inferiori la ţară. 

28 Decembre. 


La mănăstirea Coşula aflu noi manuscrise, precum şi pic- 


turi vechi. 
29 Decembre. 


D-rul Floru, care a îngrijit pe Doamna Elena Cuza, spune 
că, anunţându-i moartea unui căpitan Nădejde, ea a spus: 
„Ce ticălos“. A lămurit apoi că acela a fost sergentul care 
a condus pe Vodă la graniţă şi s'a purtat nerespectuos 
cu dânsul. La despărţire, Cuza i-a spus: „N'am ce-ţi da 
alta decât mantaua mea; ia-o; de şi eşti un om rău!'. 

Pentru neplăceri de familie ea a vândut toată averea şi a 
stat un timp la Geneva. Atunci a ars toată corespondenţă. 
Trăia din renta de 10.000 de galbeni asigurată de Vodă. 
O servia o ţărancă elveţiană şi un servitor ceh. A murit pe 
încetul, de slăbiciunea care urmase pneumoniei. A înmor- 
mântat-o fratele, căci nu lăsase absolut nimic pe urma ei. 


* 


Ziarele anunţă că Sovietele, pretextând că a fost insul- 
tată ambasada lor din Paris, rechiamă pe Crasin şi con- 
sideră Franţa ca o ţară duşmană. 


* 


Aflu denunţarea lui Arbure că Racovschi a fost, în 1912, 
pentru despărţirea Basarabiei de Rusia. 


1927 


2 Ilanuar. 


Artiştii maghiari din Cluj joacă splendid piesa mea „„Fata- 


litate învinsă“. 


* 


Vaida explică zăbava lui Maniu prin aceia că răspunsul 
pe care aveau să-l dea amicii lui Goldiş, s'a dat abia la 5 
lanuar. El lămureşte încetinelile lui Maniu prin educaţia lui 
calvină. De aceia „nu poate minţi“. 

Goga şi Bogdan-Duică au chemat pe şefii ardeleni la 
o consfătuire asupra situaţiei. Sunt şi peste o sută de în- 
vitaţi. 

Trupa păzeşte la 12 din noapte inaintea cafenelei New- 
York, devastată de studenţi acum două săptămâni. Dar, 
spune Vaida, alţii ar fi început. 

Celor deţinuţi în prevenţie la Iaşi li sa dat drumul. Tim- 
brul cu chipul băiatului lui Zelea se lipeşte pretutindeni. 

Am vizitat Marianum, superbă şcoală de fete a călugări- 
telor maghiare. Profesorul Bitay se plânge de prigoniri. 
Se cere înlăturarea celor trei directori laici. 


* 


La Bucureşti liberalii şi ţărăniştii erau să se încaiere la 
Congresul Cooperaţiei. 

Ţărăniştii dau un comunicat înlăturând orice impunere 
în ce priveşte persoanele care i-ar reprezenta în comitetul 
fuziunii (deci păstrarea lui Stere) şi răspingerea confundării 
cu „al treilea partid“ (adecă noi). 

La Botoşani, declarasem că nu admitem decât fuziunea 
cu elemente exclusiv naţionale, morale şi de ordine. 

Un articol-prim în „Patria“ de la Cluj, arătând că atitudi- 
nea Basarabenilor împiedeca fuziunea cu ţărăniştii, ras- 
pinge ideia unei fuziuni numai cu noi şi se declară gata de 
a guverna. 

Iluziile lui Argetoianu vor mai dura ele? 


9 lanuar. 


Argetoianu mă asigură că e vorba de un comunicat al 
lui Mihalache personal; ceilalţi, Lupu, Madgearu, ar fi foarte 
nemulțamiţi şi au alergat să-şi caute şeful refugiat în graba 
la ţara. De altfel îşi dă sama ca la ţaranişti costumul e mai 
tare decât restul. 

Cu naţionalii crede ca se va ajunge la un calcul. Maniu 
mi-a scris o foarte amabilă scrisoare cu ocazia unei ser- 
bători de familie. I-am răspuns prieteneşte. Argetoianu crede 
că sar înlătura discuţii inutile, prezintându-se din partea 
noastră „cele zece puncte“ asupra cărora Ardelenii făcu- 
seră pactul cu ţărăniştii. Fac rezerve asupra pasagiilor în 
care se măgulia ura de clase. Ii dau deplină autorizaţie 
scrisă de a încheia în aceste condiţii. Verbal îi fac atent 
că maş putea săvârşi actul omagial, în numele Vechiului 
Regat, lui Maniu, dar, când fuziunea va fi desăvârşită — 
şi dacă va fi —, întâiul congres al partidului unit va putea 
hotări cum va vrea asupra organizării şi asupra persoanelor. 

10 Ilanuar. 


Inainte de plecarea mea la Paris, la Duca. Il supară că 
Francezii au restituit Ruşilor flota lui Wrangel. Ar vrea 
să li se spuie Francezilor cât de mult se indispune astfel o- 
pinia publica de la noi. 

La gara aflu ca în conferinţa de la Paris a miniştrilor de 
Finanţe pentru împărţirea despăgubirilor ni s'ar fi oferit 
condiţii rele, spuindu-se chiar, de Americani, ca ne-am plătit 
singuri, „luând mai mult decât ni se cuvenia“. 


x 


Argetoianu crede ca I. Bratianu face presiuni la Palat 
pentru ca Averescu sa-l moşteneasca. Regele rezistă, dar 
„omul e înca viu“. 

711 lanuar. 


In toata Iugoslavia linişte, contrar ştirilor din foile noastre. 


12 lanuar. 


Tot aşa în Italia, cu toata campania opoziţiei. Mai rară 
„miliția naţională“ prin gări. Presa calmă. Un Român mă a- 
sigura ca lumea e mulţamită şi Mussolini mai tare decât 
oricând. 

13 Ilanuar. 


La Paris Vintila Bratianu a venit la conferinţa. Lucrurile 
s'ar îndrepta. 
14 lanuar. 


La Diamandi, noul nostru ministru. El crede că s'a ajuns 
la un rezultat mai acceptabil. Luptele acestea pentru bani 
au însa un caracter deosebit de feroce. Şi Francezii cer 
să fie plătiţi înainte de a plăti. 

15 Ilanuar. 


La deschiderea cursului mieu la Sorbona, despre viaţa 
românească în povestitori, sunt de faţă Vintilă Brătianu şi 
nepotul său, Titulescu, Comnen, Inculeţ, Diamandi şi ce- 
lălalt ministru, N. Cantacuzino. 

Titulescu asigură că ma scris nimănui cum că ar avea in- 
tenţia să înlocuiască guvernul slab care va fi mâne. Din po- 
trivă, lucrează pentru aceştia. Iar, în ce priveşte pe cei de 
azi, nu pentru un partid, ci pentru atâţia oameni de treabă 
cari nu trebuie să muncească numai pentru a plăti Aliați- 
lor ceia ce nu li se cuvine. Se teme de viitor. Mulţi consi- 
deră hotărârile de azi ca provizorii. Impotriva unui „fapt 
îndeplinit“ nu sar clinti nimeni. Ardealul e tot aşa de 
râvnit ca şi Basarabia. 

18 Ianuar. 


Lângă Melun aflu mormântul lui Grigore-Vodă Ghica. 
23 Ianuar. 
Mihai Popovici vine la mine fără a-mi putea comunica ni- 
mic nou cu privire la fuziunea cu naţionalii, de a cării amă- 
nunte pare a fi străin. 
26 lanuar. 
Dejun la legaţie. Remit decoraţiile lui Diehl, Millet, Col- 
linet şi Zeiller. Seara, masă la Zeiller cu René Pinon şi 
Carcopino, care se găteşte să vie la noi pentru lecţii. 


27 Ilanuar. 


Vizita generalului Berthelot. 

Spune ca el a recomandat ofiţerilor francezi veniţi Ia noi 
sa mearga cu trupa, să-şi gatească ei cantonamentul, să-i 
supravegheze hrana. Ai noştri lasau trupa să mearga sin- 
gura. In câteva saptamâni, exemplul bun prinsese. 

Vorbind de misiunea alsaciana pe care el a primit-o în 
România, dupa ce fusese în Bulgaria (el adauga şi în Ser- 
bia şi în Grecia), generalul povesteşte cum, pe vremea ar- 
mistiţiului, poftit la Rusciuc de generalul bulgar, i-a comu- 
nicat ca acesta are sa vie pentru a primi ordine — pe care, 
de altfel, la facerea podurilor, le-a executat prost —, iar, 
la plecare, i-a spus că pentru a-i întinde mâna aşteapta 
încheierea pacii. Alor lui, cari se lasau cuceriţi de ipocrizia 
bulgareasca, li-a recomandat sa procedeze tot aşa. 


28 lanuar. 


Mi se anunţa realizarea fuziunii cu Maniu. El a publicat 
un apel pe baza „celor zece puncte“ şi Argetoianu l-a admis. 
Imi telegraiiaza amândoi regretând lipsa mea. Telegrama lui 
Maniu nu cuprinde cuvântul de „fuziune“, cu care începe a 
lui Argetoianu. 


29 Ilanuar. 


Ziaristul Labin, care a fost la Bucureşti, spune că furia 
contra lui Maniu era enormă la ţărănişti. Trei zile a fiert 
opinia publica în jurul actului fuziunii. Țăraniştii pretind că 
acele zece puncte ei le-au redactat. 


30 Ianuar. 
Sunt asigurat că, în Februar, congresul fuziunii va fi 


contra mea şi că „Neamul Românesc“ nu va fi gazeta par- 
14 

tidului. Răspund că nu mă impun nimănui, că voiu face aşa 
ca gazeta mea din războiu să nu dispară. 


31 Ilanuar. 


Lui Cihodariu, care îmi scrie în acelaşi sens, îi raspund 
că n'am făcut decât să execut voinţa ţării şi a lui însuşi. 
Restul nu mă priveşte. Partidul se va organiza când vrea 
şi mă va reţinea atâta timp cât mi-o va îngadui con- 
ştiinţa mea. Dar, în afară de cadrele lui, n'aş mai avea de- 
cât o activitate naţionala cu caracter personal. Parerea mi-o 
voiu păstra asupra anumitor înveieli contra intenţiilor mele. 

* 

Masa la profesorul Collinet. O doamnă crede că muncitorul 

francez e „mai rau“ decât înainte de razboiu, ca situaţia 


actuală e foarte gravă. 
* 


Ziarele anunţa numirea Basarabeanului Frunza ca şei 
al armatei sovietice. Trupe importante s'ar gramadi la ho- 


tarele Basarabiei. 
* 


Ieri, la Collinet, o batrână doamnă, care a explorat Tibetul, 
spune ca a fost la noi, Regina Elisabeta gazduind-o la 
Constanţa pe vasul ei. N'a scris însa despre călatoriile ei 
în aceste regiuni, „pentru ca toata lumea a fost aşa de 
bună cu dânsa, încât n'a vrut să supere pe nimeni nici mă- 
car cu distincţia ce ar fi făcut între unii şi alţii“. 


* 


Seara, la Boyer. La acesta poetul rus, „cel mai mare“, 
Balmont, păr blond în căpiță, barbişon, ochi reci şi răi, 
ținută olimpiană. Nu pare a aprecia deosebit rasa căreia 
ii aparţin. 

2 Februar. 


La cârciuma literară „Caméléon“, încântatoare conferința 
a d-rei Vacărescu despre zânele româneşti. 


Dimineaţa, prinţul Carol la şcoala noastră. E bucuros de 
fuziunea realizata. 
3 Februar. 


Goldiş declara „Cuvântului“ că el „nu face fuziunea cu 
Iorga“. li amintesc declaraţia lui din Novembre, când mă 
doria „în îruntea partidului sau“. 


x 


Prinţul pleacă seara. La gara, şi Tancred Constantinescu. 
Acesta primeşte greu critica zabavii noastre în înarmare. 
Prinţul intervine: Acum se face ceva serios, dar trebuia cu 
câțiva ani înainte. Nu crede nici el într'un atac bruscat al 
bolşevicilor, care în orice ţara ar putea reuşi. Oricum, dupa 
aeroplanele ce vom avea înca din April şi cu privire la 
care a şi încheiat — mai mult aici de cât în Anglia —, vom 
avea, împreună cu Polonii, cari au de două ori cât noi, 
înca abia jumătate din ce au bolşevicii (fokkere germane cu 
piloţi mulţi, deci macar o parte este şi bună, supt raportui 
tehnic). Vintilă Brătianu îi pare mult schimbat în bine prin 
contactul cu Apusul. Prinţul spune că ai noştri ar avea da- 
toria de a călători şi de a întreținea raporturi cu lumea. 


5 Februar. 


Dejun la pictorul Stoienescu. 

Prinţul a fost poftit la dânsul cu câţiva prieteni francezi. 
I-a uimit prin maturitatea conversaţiei sale. 


8 Februar. 


Argetoianu imi da prin scrisoare detalii asupra fuziunii. 
Ea ar îi fost să se proclame Joi. 


9 Februar. 


„Adevarul“ anunţa că ofertele averescane, prin Dori Po- 
povici, au facut să zabovească proclamarea fuziunii. 
Mehedinţi a parasit pe ţăranişti. 


* 


Aristide Blank ma desminte in ce priveşte aserţiunea mea 
ca el mi-a oferit şefia partidului ţaranesc şi promite sa pu- 
blice dosarul fiului mieu. Telegrafiez confirmarea aserţiunii 
mele şi asigurarea ca voiu fi silit sa dau în judecata pe 
acest om. 


S'a facut proclamarea fuziunii, în condiţiile cele mai bune. 
Bocu a gasit cuvinte deosebit de calde pentru relaţiile mele 
de odinioara cu Ardelenii; am fost „cel d'intâiu dorobanţ“ 
care a trecut munţii. 


10 Februar. 
La „Rapprochement universitaire“ se prezintă Unamuno, 


Puig şi matematicianul bulgar Chiril Popov, care face lecţii 
la Sorbona. 

11 Februar. 


La o adunare de Francezi, un arhitect belgian, ameste- 
cat în deosebitele întreprinderi de tramvaie şi altele la noi, 
mă întâmpină cu cuvintele că România „are o rea reputaţie 
la dânşii“. — Pentru că nu plăteşte? Dar Franţa va plăti? 
Dar Belgia d-voastră? Dar cine? Când Germanii nu dau 
prin plata lor baza pentru alte plăţi! 


12 Februar. 


La Henri Berr. Minte deschisă, vioaie; gata a discuta pă- 
reri noi. Vede în Xenopol, fostul său colaborator, un spi- 
rit iute, dar prea curând satisfăcut de adevăruri incomplecte. 
Atlă concepţia mea istorică interesantă şi utilă, dar socoate 
că una mai „integrală“ se impune. Imi cere ştiri despre 
mişcarea de idei la noi cu privire la istorie. 


13 Februar. 


Pictorul Stoienescu îmi spune că Gustave Le Bon, pe care 
l-a zugrăvit, punea foarte jos poporul nostru cu 80% anal- 
fabeţi. Stoienescu îi opunea simţul nostru pentru îrumuseţă. 


* 


După amiază, la preşedintele Republicii, Doumergue. Uşor 
îmbătrânit şi mai preocupat. Il felicit pentru alegerea sa. El 
se simte cam împovărat şi împiedecat. Se gândeşte la 
vremea când şi-ar recăpăta libertatea spre a putea vedea şi 
România, căutând, fără jenă, ce i-ar plăcea în adevăr. [i 
expun situaţia politică de la noi, aşa cum o creiază fuziunea, 
de care a auzit. li spun, când mă întreabă dacă am văzut 

pe „preşedintele Consiliului“, că am multă stimă pentru Her- 
riot, dar politica mea nu e tocmai a lui: n'aş guverna decât 
ca „autoritar democrat“. li arăt cât e de necesară azi au- 
toritatea Statului. Laud discursul lui, cu precizie şi masură, 
ținut săptămâna trecută. Şi el adaugă că, de fapt, ce spune 
un şef de regim trebuie să fie nu pictat, ci grave au burin. 
E de părere şi el că Statul nu poate ceda. Pomenindu-i de 
ciocnirile sângeroase de la Marsilia, provocate de comu- 
nişti contra catolicilor, spune râpede ca e „o chestie in- 
ternă“ şi trece mai departe. 

Vorbindu-i de chestia agrară la noi şi suggerând o mi- 
siune de studii îranceză, el lauda operaţia, element de 
solidaritate, care n'a dat înca tot ce poate da. Arung ideia 
unui congres internaţional la ei. Ii arat ce s'a facut pentru 
monedă în Polonia, unde iar ar putea să mearga o mi- 
siune de studii. 

li spun cum tratează Polonii pe bolşevicii, cu ofense 
la ofense şi cu Supravegherea agenţiei sovietice. Vadit 
îi place. Când îi comunic că, după ştiri oficiale ruseşti, 
Frunză ar fi inlocuit, mi se pare chiar cu Zinoviev, el 
se interesează nervos şi ia notă să întrebe. Ma scuz ca 
l-am reţinut aproape o oară. Părea dispus să continue. Are 
aceiaşi curiozitate vie, aceiaşi plăcere de a discuta. Vorbind 
de avioanele ruseşti, el crede că mau cu ce le întreținea 
şi că ameniţările de atac sunt o presiune pentru Apuseni. 


Seara, masă dată de Boyer. Intre alţii Cvijc, marele 
geograf sârb, foarte slăbit, plângându-se de resturile unei 
pneumonii. Găteşte aici, pentru Payot, până în Maiu, o 
carte despre karst. Se plânge de alegerile conrupte din Serbia, 
de egoismul de partid al lui Paşici, de prigonirea agrarie- 

rienilor. Intre alţi Ruşi contele Osufiev, care spune că Dia- 
mandi era cel mai inteligent diplomat de la Petrograd şi 
singurul care a înţeles încotro merg evenimentele. Apare 
şi Miliucov, alb, dar sprinten, pe care comesenii îl primesc 
ca pe viitorul şef al Rusiei democratice. 

D-na Boyer crede că multe State ieşite după războiu 
au o bază naţionala artificiala, suggestionată. Astfel Estonia, 
Letonia. Boyer doreşte să ne înţelegem cu Ruşii, ori a cui 
o ramânea Basarabia. Soţia mea spune: — De sigur nouă. 
— Fie şi aşa!. Discutând cu un tânar profesor dela Pe- 
trograd, el recunoaşte că Basarabia e un teritoriu luat 
Moldovei, că afara de oraşe sunt numai tarani moldo- 
veni, dar este la Ruşi o stare de spirit, cu privire la o 
provincie luată de noi fără războiu, pe care însă viitorul, 
după dispariţia „briganzilor“, ar putea-o înlatura. li spun 
că ei mau nevoie de teritorii — o admite —, ci de apro- 
vizionare şi de navigaţie, domenii în care se pot încheia 
convenţii mulţămitoare pentru ambele parți. Drumul le 
Constantinopol pe uscat li-ar fi închis, chiar cu Basarabia, 
de Dobrogea noastra şi de Bulgaria. Propun scriitorilor 
ruşi, cari trăesc în mizerie, colaborarea la foile noastre şi 
la publicaţii ca ale „Culturii Naţionale“. 


17 Februar. 


La Clermont-Ferrand. 

La 5, primire la Palatul Municipal, cu calduroasă cuvân- 
tare a primarului, un medic. Răspunde, cam jenat, Can- 
tacuzino. 

Prezint apoi lui BrGhier decorația pe care i-a acordat-o 
Regele. 

Seara, masă oferită de prefect şi de rector lui Cantacu- 
zino şi mie. 

18 Februar. 


Aflu că la Cameră Mihalache, sprijinit pe asigurarea lui 
Blank, mă taxează de mincinos, insinuator, calomniator. 

„Țăranul român“... 

Argetoianu a găsit calde cuvinte pentru apărarea mea. 


20 Februar. 


Comunicaţie la Academia de Inscripţii, despre lucrările 
Comisiei Monumentelor Istorice. Fotografiile picturilor de la 
Bolniţa Coziei trezesc mult interes. Delaborde le găseşte 
„giottesce“, şi una din ele i se pare a avea absolut grupa- 
rea unui tablou italian. Cagnat se interesează de lucrările 
de la Sarmisagethuza. 


21 Februar. 


Conferinţă la Societatea Naţiunilor despre originea şi 
situaţia minorităţilor în România, în sala Institutului Oceano- 
grafic, plină mai ales de Unguri, Bulgari, Evrei, gata de 
luptă. Appell trece prezidenţia lui Aulard, care debutează 
printrun discurs în care atacă şi majorităţile, care pot a- 
păsa, şi minoritățile, care se plâng: puşi față în față, fie- 
care lasă din ale sale. Expunerea mea imparţială dezar- 
mează. Un Evreu mă întreabă de ce am lăsat la o parte 
pe ai săi. Pentru că nu-s nici teritoriali, nici istorici, nici 
naţionali. Asistă Cuq, Millet, Puig, etc. 


22 Februar. 
La Cluj studenţii ar îi jurat în biserică să ucidă pe Bogrea, 


Bănescu şi Bărbat! 
x 

Vizita Basarabeanului Boldur, docent de drept la Petro- 
grad, fugit peste Nistru la noi. El spune că starea din 
Rusia e mizerabilă. 

x 


Profesorul L. explică pentru ce la alegeri radicalii, din- 
tre cari el s'a retras de acum doi ani, au avut majoritatea 
voturilor. Țăranii nu voiau războiul. Unul din Cantal, cu 
sute de vite, om bătrân, a votat cu comuniştii pentru 
semnul lor „țărănesc“ şi fiindcă socotia pe cei mai săraci 
decât dânsul ca exploatatorii de cari vorbia manifestul lor. 
De altfel lucrătorii comunişti din Fontenay sunt cei mai 
aprigi în apărarea proprietăţilor lor. Cutare alt ţăran, mi- 
lionar, credea că Sg urmărește prin revoluţie confiscarea... 
proprietăţilor mai mari decât a lui. Negustorii din Clermont 
sperau de la Stânga înlăturarea impozitului pe cifra de 
afaceri. Profesorul crede că Herriot e jucat ca un copil şi 
că se pregăteşte era lui Caillaux. 

Acestuia i sa dat un banchet, şi ziare în ediţii speciale 
vindeau discursul lui, foarte radical, dar foarte burghez. 


23-24 Februar. 


Aflu că, la Brăila, Averescu mă face instrument al lui 
Brătianu. 
25 Februar. 


Vizită la Bruxelles pentru a aduce profesorilor Grégoire 
şi Graindor cravata „Coroanei României“. 

Conferința mea la „Cercle artistique“ are neaşteptata o- 
noare a prezenţei Regelui şi a Reginei, cari se aşează, dis- 
cret în acelaşi rând cu publicul. Vorbesc, după dorinţa lui 
Grégoire, de „Figurile reprezentative ale istoriei Românilor“. 
Asistă şi ministrul de Externe Hymans şi ministrul de In- 
strucţie, Nolf. Inainte şi pe urmă, Regele şi Regina îmi vor- 

besc îndelung, interesându-se şi de costumul naţional al 
fiicii mele. Aflu, că încă de la venirea mea am fost cercetat 
la adăpostul universitar pentru a fi învitat la Palat. 


27 Februar. 


La Nolf, pentru a-i vorbi de posibilitatea unui schimb de 
profesori stabilit printr'o convenţie formala. E ministru de 
doi ani şi jumătate. Lucrează prin referenţi. Alegeri apro- 
piate ameninţă Guvernul. In Ministeriu e o ordine, o li- 
nişte can biserică. 

Seara, a doua conferinţă, la Universitate, despre „Sen- 
sul social al cruciatelor“. Rectorul, preşedintele Universitaţii 
şi un mare public asistă. Profesorul Wilmotte ridică în par- 
ticular obiecţii care sunt noi probe pentru teza mea. 


28 Februar. 


Dejun la Hymans. 

Seara suntem invitați la masă la regele şi regina în 
splendidul castel Lacken. Asistă şi princesa Marie José, 
care învaţă italieneşte pentru o eventuală coroană a Italiei, 
şi vioiul prinţ Leopold. 

Regina se interesează, cu aceiaşi blândeţă, de orice subiect 
de conversaţie. Spune că după războiu populaţia flamanda 
a ajuns la paritatea cu Valonii. După masă, până la 11, 
conversaţie în salonul vecin. Regele vorbeşte de greutăţile 
vieţii parlamentare, pe care suntem atât de deprinşi a o 
-eiGe ap “7212u ur osaid e gțuanyur 2p esdi ap 'eppodsau 
ţiile muncitoreşti. Spune că, împotriva unei păreri răspân- 
dite, ma avut nevoie de niciun fel de demonstraţie a- 
micală pentru a menținea poziţiile pe pământul patriei. 

La Malines văd pe cardinalul Mercier. Impunătoare fi- 
gură de sfânt alb şi bun, cu ochii de luptă. Vorbim de o- 
cupaţia germană. Germanii, spune el, au păcătuit prin mân- 
drie; Impăratul lor era un zeu, şi pentru oameni foarte culți. 
In războiu au făcut crime în credinţa că orice li se în- 
găduie. Când cu deportaţiile miilor de lucrători, clerul su- 
perior belgian intervenind, von Bissing, caruia i se vor- 
bia de judecata istoriei, a spus: „Istoria, o scriem noi!“. 
In tot timpul nu i-a fost greu să reziste: „nu-mi era frică“. 
Lauda pe rege şi pe regina, „cari se iubesc ca în ziua 
d'intâiu'“, sunt simpli şi — apasa — „şi honnêtes“. 


Apoi la Anvers, cu zgomote de carnaval. 
2 Mart. 


In gara din Strasbourg, Berthelot, decanul Pfister, un 
vechiu amic Gillot şi studenţi români, între cari mulţi Ar- 
deleni. 

Masa la Comandament, cu ofiţerii mai de aproape ai ge- 
neralului. Păhare şi blide sunt ale lui Wilhelm al II-lea. 
„Ce pot avea mai mult“, spune Berthelot care întrun an 
iese la pensie, „eu, care am întrat in armată la 1880, supt 
impresia înfrângerii, şi acuma, după ce am fost la Metz, 
comand la Strasbourg?“. 

Şi astăzi el crede că retragerea ofiţerilor aliaţi de la 
laşi, a fost în primejdie din cauza guvernului român. A- 
tunci Regele, căruia nui, i se spusese nimic, a ordonat să se 
puie piedeci armatei germane, prin poduri aruncate în aier, 
etc. Şi apoi s'a aflat că şi Austriecii de la Hotin erau in- 
ştiințaţi să se coboare. 

Când au venit Ruşii în Novembre 1916, generalul lor 

i-a strâns la Athenâe Palace pentru a li spune: „n'am ve- 
nit aici ca să luptăm, ci ca să împiedecăm pe Francezi de 
a lupta“. E sigur că se intenţiona aceasta: restrângerea 
noastră în Moldova şi salvarea cu preţul Moldovei înseși. 

In Rusia, unde a găsit pe Zaiancicovschi, la Moscova, pe 
Piaţa Roşie, în civil, sărac, şi pe Sadoul, i s'a cerut să a- 
jute pe Troţchi, nu a lupta, ci a organiza Garda Roşie. 
Cu indignare a refuzat. 

La Comana, Socec n'a trădat, ci a fugit în goana calului. 
Mackensen scria desperat lui Falkenhayn să se coboare. 
Intr'un nimic a stat să biruim. 

La pace Berthelot a cerut să nu se lase Germania nea- 
tinsă. Clemenceau i-a telegrafiat „să-și caute de treabă“. 

E hotărât ca după retragere să vie trei luni pe an la 
Fărcădin. li interesează săpăturile de la Sarmisagethuza. 

* 


Vizită la mormântul soldaţilor noştri, morţi de foame. 
3 Mart. 


La masa rectorului Charlâty vorbeşte Pfister. li răspund, 
nu fără să pomenesc că vizita în România de care vor- 
beşte el a pornit din Bulgaria odată duşmană şi fără 
secularele noastre legături cu cultura franceză. 

La 3, Charlâty mă întroduce la Universitate, în sala Pas- 
teur, unde aşteaptă profesorii şi mult public. Vorbeşte cu 
căldură de ostenelile mele şi îmi dă insigniile doctoratului 
onorific. Desvolt conferinţa mea despre „Rase şi politică 
în Sud-Estul european“. 

Dau lui Charlâfy cravata „Coroanei“. 


4 Mart. 


Aflu că Aristide Blank, la adunarea băncii lui, a făcut 

lista cheltuielilor, cu nume, cu cartea mea, cu şcoala mea, 
cu fiul mieu. Argetoianu s'a retras loaial din Consiliul de ad- 
ministraţie, şi-i mulţămesc telegrafic. 


5 Mari. 


Maniu îmi scrie. Regele nu ne crede destul de tari in Re- 
gat. Maniu mă întreabă dacă să-l ia şi pe Averescu, care 
e silit de ai lui. Răspund telegrafic: „Sans rancune très vo- 
lontiers. Reviendrai après que organisation sera termince“. 

Aflu că Averescu şi-a făcut întrarea solemnă în Cameră. 
A apărut cu I. Brătianu, şin acelaşi nor au dispărut. 


+ 


Un Bulgar, Marinov, imi scrie plângându-se de expro- 
priarea alor săi în Dobrogea. Foarte frumoasă şi umana 
scrisoare. 


6 Mart. 
La Lille pentru a da decorația lui Gay. 
7 Mart. 


La Arhive găsesc un pretendent român de la 1600 şi un 
Grec de la Cetatea-Albă, cu o sută de ani mai vechiu. 


Excursie la Roubaix, unde, cu toată vremea mizerabila, 
marele centru de fabrică are un aspect zimbitor în verdeaţa 
proaspătă. 

8 Mart. 


La Geneva. 
Cu soții Pittard merg la Ferney şi ne oprim îndelung 
la Coppet, castelul d-nei de Staël. 
Seara masa dată de Comnen profesorilor şi notabilităţilor 
locali, ziariştilor. 
9 Mart. 


Intâia conferință: despre definiţia literaturii bizantine. 

Seara, marele banchet oferit de Comnen principalilor re- 
prezintanți la Liga Naţiunilor. Venizelos, foarte alb şi puțin 
obosit, îşi aminteşte de întâlnirea noastră la Bucureşti, la 
1913. Cu Austen Chamberlain vorbim de aristocrațiile care 
decad, de viața activă care întreține însă pe cea engleză. 
Beneş îmi cere să-i arăt înscris bazele unei mai strânse le- 
gături între țările noastre, pe care îi spun că o doresc: 
navigație dunăreana, căile ferate, împărțirea rolurilor mi- 


litare. 
10 Mart. 


Conferința despre sensul literaturii bizantine. Asista şi 
Venizelos. 


11 Mart. 


Dejun la ministrul sârb Ivanovici şi la poetul Ducici, fi- 
gură mai curând închisă, cu ochii vagi; trup de atlet; 
foarte în curent cu chestiile istorice şi literare. lau parte 
Venizelos, Beneş, Weverka, aceştia din urmă cu doam- 
nele lor. 

Ceaiu la decanul Martin. Nobilă îigură a bătrânului is- 
toric Bourgaud. 

A treia conferinţă, despre Perioadele literaturii bizan- 
tine. Mi se arată dorinţa de a reveni la anul. 


12 Mart. 


Seara, la Paris, la Focillon cu Bénédite, conservator de 
Muzeu. Vorbim de expoziţia de pictură românească dorită 
de prinţul Carol la Jeu de Paume. Ei admit să figureze şi arta 
decorativă. Focillon cedeaza ceva din prevenţiile sale contra 
artei „pompier“, cere însă să se ţie samă de gustul publi- 
cului parizian, 


Incă de Duminecă sa confirmat la Bucureşti fuziunea. 
Primesc telegramele lui Maniu şi Argetoianu. 


13 Mart. 


Neculce crede ca vom pierde procesul cu Germanii pen- 
tru emisiunea biletelor Bancii Generale. Articolul, invocat, 
din tratatul de la Versailles, nu poate privi un schimb de 
moneda făcut de buna voie, fara presiune duşmană. Am 
trecut, în chiar discursurile lui Vintila Bratianu, şi această 
datorie la contul general. Avem declaraţii ale Comisiei de 
reparaţii care sunt contra noastră. Situaţia Belgiei înseşi, 
într'o reclamaţie analogă, pentru emisiunea de mărci, mai 
puţin dibace, e rea, şi mai rea a noastra. Vad cele două 
note germane, care, scurte, sunt sprijinite pe o perfecta do- 
cumentaţie formală. Fondul moral, fireşte, acela e altceva. 
Dar nu cu dânsul se iese la capăt. 

In afacerea lichidării bonurilor germane ne-am îngrijit 
tot aşa de rău. E imposibil să se calculeze partea care ni 
revine, Ofertele lui Eftimie Antonescu, cel care ar con- 

duce aceste operaţii de revendicare, au fost răspinse. Ac- 
ţiunile se vând la mezat. România protestă. Neculce sugge- 
rează Guvernului să se razime pe 'ilegalitatea procedării ca 
să refuze la prezintare plata integrală a dobânzilor. 


Discursul prin care Chamberlain răspinge, la Geneva, pro- 
tocolul de garantarea păcii face aici mult sânge rău. După 
Briand, Beneş a ţinut, contra lui Chamberlain, o cuvântare 
de o mare înălţime. 


Ziarele îmi aduc excelentele condiţii în care s'a confirmat, 
la Bucureşti, fuziunea. 


15 Mart. 


Seara, producţie a corului „Hora“, cu cuvinte de întrodu- 
cere ale d-rei Văcărescu. 


Seara la Neculce, cu membri ai Comisiei reparațiilor, 
Regăsesc pe Osusky. El spune că Masaryk a fost conside- 
rat multă vreme ca prieten al Austriei sau măcar ca unul 
care credea ca trebuie să fie pentru că este, atunci când 
poporul ceh n'o recunoştea, socotind Statul austriac ca 
ieşit din ilegala desființare a Coroanei boeme. I se pare 
şi lui că discursul lui Chamberlain e ţesut din bucăţi de pro- 
venienţă deosebită, că Briand putea fi jignit că i sa trans- 
mis o declaraţie de cetit. 

Incă o întâlnire cu comitetul Institutului francez de la 
noi. Unul din şefii de la Externe vorbeşte de China, de 
Sangai, unde a fost multă vreme, de oraşele care plătiau 
partidelor în luptă ca să se incaiere aiurea; apoi de Ca- 
nada, unde Francezii înaintează supt conducerea preoţilor, 
dar au fost împiedecaţi, de aceştia chiar, de a merge spre 
Vest, scurgându-se astfel către Statele Unite, unde se pierd. 
Mutarile de populaţie sunt determinate de ofertele de lucru. 
Italienii săraci merg laolaltă cu Francezii; ceilalți cu En- 
glezii. Se vorbeşte de un fiu al lui Gorchi, care, pierzând 
un braţ în razboiu, serveşte acum în Legiunea Străină, prin 
Africa. i 


20 Mart. 


La Genova. 
Seara, zgomot pe strazi. Se pregăteşte marea paradă 
fascista pentru aniversarea marşului asupra Romei. 


21 Mart. 


La Camera de Comerţ italo-româna, care pregăteşte o 
excursie la noi. Atașatul nostru de comerţ îmi spune că, 
în materie de petrol, Italienii se plâng de clauzele împiede- 
cătoare ale legislaţiei liberale. 

Conferinţa mea la Universitate despre „Genovezii în Ma- 
rea Neagră şi pe Dunăre“. 


22 Mart. 


Vad defilând miliția fascistă, cu coifuri, uniforme şi puşti, 
15 

ca ale soldaţilor. Trec şi fasciştii de toate vrâstele, pâna 
la copii, supt steagurile cele mai variate. 


* 


La Milano vorbesc despre „Comuna italiana şi comu- 


nitatea rurală balcanică“. 
23-24 Mari. 


La Veneţia, unde văd pentru întâia oara la Palatul du- 
cal splendidele fresce din secolul al XIV-lea. 


26 Mari. 


In trenul spre Bucureşti, consulul general al Albaniei 
vorbeşte de vechiul guvern al arhiepiscopului Fan Noli şi 
de cel nou al lui Ahmed Zogu. Acesta, susținut de Sârbi, 
are un caracter conservator, de „bei“, şi caută a întreținea 
bune relaţii cu vecinii. E reprezintat în străinătate de ti- 
neri de familie, cari caută a face carieră. Relaţiile între 
confesiuni sunt bune. Tezaurul pare a fi gol. Armata, a- 
fară de o mică gardă, s'a desfiinţat, „O țara aşa de mica 
nu se poate apăra prin sine.“ Cu Italienii relaţiile sunt bune; 
ei se întăresc în ostrovul Sasno, Wied mai are unii prieteni 
cari îl regretă. Princesa era adevăratul monarh. 


* 
Seara, Cihodariu îmi cere să fiu „exponentul partidului“ 
şi să atac pe liberali. 


27 Mari. 


Argetoianu vine cu misiunea de a mă face să-mi câştig prin 

luptă şefia. Congresul chemat să fixeze programul, organi- 
zația, conducerea, se va aduna abia peste două luni. Până 
atunci sa lucrez în vederea răsturnării regimului. El ar dori 
secretariatul; eu sa am prezidenţia de onoare; Maniu, care 
dispune de mari forţe electorale şi e rabdător, să fie activ 
Declar că primesc orice situaţie de la Congres, dar numai 
de la el, care să se adune până în Dumineca cealaltă. Si- 
tuaţiile onorifice nu-mi convin cât timp nu sunt „pus în 
borcan“. Admit administraţia partidului în mâna preşedin- 
telui comitetului executiv, propunere a lui Argetoianu. 


Averescu, cu goarna prin sate, a avut un mare succes la 
Gorj, prin alegerea ca senator a lui Petrovici de la Iaşi. 
Au ieşit, fireşte, liberalii; disidenţii lor şi-au dat voturile 
lui Petrovici. La Reghin Ungurii au votat fățiş pe Goga, 
căruia liberalii i-au dat puţinul ce aveau; prefectul ar fi 
ost în fond al lui Maniu. Sa împărţit medalia anume bă- 
tuta a lui Averescu. Ţăraniştii, desculți, răspândiau la Gorj 
făgăduieli noaptea, luptând „cu neamul ciocoiesc“; se sä- 
ruta cămaşa lui Mihalache. Lupu ar îi fost pălmuit de un 
ofiter. 

Tatarescu „explică“, între urlete, la Cameră toleranța 
de care la Gorj a „beneficiat“ opoziția. Şedinţă tumultoasă. 
Oraşul e supt pază militară. La Focşani antisemiţii au fă- 
cut devastări la procesul ucigașului Corneliu Codreanu, pe 
care zeci de avocați s'au oferit să-l apere; niciunul pe vă- 
duva lui Manciu. 

E temere de scene ca acestea şi aici. Patru profesori din 
laşi au demisionat ca protestare pentru închiderea Facultăţii 
de Drept de acolo. 

Maniu vine la mine. Crede că termenul de o săptămână 
pentru congres e prea scurt. Imi cere să particip la o 
întrunire de răsturnare Dumineca după cea viitoare. Cum 
eu stăruiu să ştiu „ce vorbesc şi în ce calitate vorbesc“, el 
pomeneşte de un concept de program de guvernământ 
„pe ministere", pe care l-am putea cerceta. Eu îi cer unul 
pe materii şi scurt. In ce priveşte conducerea, el e pentru 
autonomii locale. li vorbesc de prezidenţie: amândoi adu- 
cem un capital preţios şi aptitudini deosebite. Ca şef al par- 
tidului, naş avea administraţia, lăsată preşedintelui Comite- 
tului Executiv, care ar îi el. Cer ca într'o saptămâna sa 
luăm angajamente scrise între noi, pe care să le confirme 
apoi Congresul (el îl crede posibil „între Paşti şi Rusa- 
li“. 

E adesea duios şi are ochii în lacrămi, mai ales când vor- 
beşte de originile lui nobilare, de moşia pe care o pastreaza 
de la anul 1600, ori de siguranța că vom putea lucra îm- 
preună. E indignat de planurile liberalilor de a-şi crea un 
Senat al lor, prin delegaţiile consiliilor judeţene (Regele 
spunea că ele se pot disolva şi odată cu ele cad mandatele 
senatoriale) şi de a împărţi, pentru a salva băncile care 
au luat îndatorirea de a plăti acţiunile „Stelei Române“ în 
„îrancul-aur“ al lui Vintilă Brătianu, terenurile petrolifere 
ale Statului, printr'o comisiune din care fac parte tocmai oa- 
menii băncilor. Pe Rege îl judecă, în calitatea lpi persa- 
nală, inteligent, foarte cult, nobil, supus crizelor de con- 
ştiinţă, dar, ca monarh, doritor de linişte şi supus sfatului, 
celui din urmă care îl vede şi, incapabil de a-şi executa orice 
făgădujală. 

